മൂവാറ്റുപുഴയിൽ കോൺഗ്രസ് – സി.പി.എം സംഘർഷം ഡിവൈ.എസ്.പി അടക്കം നിരവധി പേർക്ക് പരുക്ക് • Suprabhaatham\nമൂവാറ്റുപുഴയിൽ കോൺഗ്രസ് – സി.പി.എം സംഘർഷം ഡിവൈ.എസ്.പി അടക്കം നിരവധി പേർക്ക് പരുക്ക്\nനഗരത്തിൽ കോൺഗ്രസ് – സി.പി.എം പ്രവർത്തകർ തമ്മിലുണ്ടായി ഏറ്റുമുട്ടലിൽ നിരവധി പേർക്ക് പരുക്ക്. ഇരുവിഭാഗവും തമ്മിൽ നടന്ന തെരുവുയുദ്ധം മണിക്കുറുകൾ നീണ്ടുനിന്നു. ഡി.വൈ.എസ്.പി അടക്കം നിരവധി പൊലിസുകാർക്കും പരുക്കേറ്റു. ഇടുക്കിയിൽ എസ്.എഫ്.ഐ നേതാവിന്റെ കൊലപാതത്തിൽ പ്രതിഷേധിച്ച് കഴിഞ്ഞ ദിവസം സി.പി.എം നടത്തിയ പ്രകടനത്തിൽ കോൺഗ്രസ്, യൂത്ത് കോൺഗ്രസ് പതാകകളും കൊടിമരവും നശിപ്പിച്ചിരുന്നു.\nഇതിൽ പ്രതിഷേധിച്ച് ഇന്നലെ നടന്ന കോൺഗ്രസ് പ്രകടനം സി.പി.എം ഓഫിസിന് മുമ്പിലൂടെ കടന്നുപോകുന്നതിനിടെ ഇരുവിഭാഗവും തമ്മിൽ ഏറ്റുമുട്ടുകയായിരുന്നു.\nനഗരത്തിന്റെ വിവിധ ഭാഗങ്ങളിലേക്ക് വ്യാപിച്ച സംഘർഷത്തിൽ എം,എൽ,എ ഓഫിസിനുനേരേയും ആക്രമണമുണ്ടായി. ഇരുവിഭാഗങ്ങളുടേതടക്കം ഇരുപതിലതികം കൊടിമരങ്ങൾ നശിപ്പിക്കപ്പെട്ടു. സംഘർഷത്തിൽ മാത്യു കുഴൽനാൽ എം.എൽ.എക്കും പരുക്കേറ്റു.\nസംഘർഷത്തേ തുടർന്നുണ്ടായ കല്ലേറിൽ പുത്തൻ കുരിശ് ഡി.വൈ.എസ്.പി അജയ് നാഥ് കല്ലേറിൽ തലക്ക് ആഴത്തിൽ പരുക്കേറ്റു. മൂവാറ്റുപുഴ സി.ഐ അടക്കം ആറ് പൊലിസുകാർക്കും പരുക്കുണ്ട്. റോഡിന്റെ ഒരുവശത്തുമായി ഉണ്ടായിരുന്ന നിരവധി വാഹനങ്ങളും സംഘർഷത്തിൽ തകർത്തു. കോൺഗ്രസ് പ്രവർത്തകരായ ബ്ലോക്ക് വൈസ് പ്രസിഡന്റ് കെ.എം മാത്യു കുട്ടി , മാറാടി മണ്ഡലം പ്രസിഡന്റ് സാബു ജോൺ ഉൾപ്പടെ ഇരുവിഭാഗങ്ങളിൽ നിന്നായി നിരവധി പേർക്ക് പരുക്കേറ്റു.


പാലക്കാട് വിനോദ സഞ്ചാരത്തിന്റെ വാതായനം | Travel | lifestyle and leisure | lifestyle and leisure/tourism | lifestyle and leisure/travel and commuting\nPublished: May 27, 2013, 03:30 AM IST\nസഹ്യപര്‍വ്വതം കോട്ടകെട്ടി സംരക്ഷിക്കുന്ന കേരളത്തിന്റെ കോട്ടവാതില് പാലക്കാട്ടാണ്. വാളയാറിലെ കുഞ്ഞുചുരം കടന്നാണ് അന്യദേശക്കാര് കൂടുതലായും കേരളത്തിലെത്തുന്നത്. ഇത് കേരളത്തിന്റെ വിനോദസഞ്ചാരത്തിലേക്കുള്ള വാതായനം കൂടിയാവുന്നു. കുടുംബസമേതം പാലക്കാട് തങ്ങി കുറഞ്ഞദൂരത്തില് വ്യത്യസ്തമായ വിനോദസഞ്ചാര കേന്ദ്രങ്ങള് കാണാം എന്നതാണ് പാലക്കാടിലേക്ക് സഞ്ചാരികളെ ആകര്‍ഷിക്കുന്നത്.\nമഹത്തായ സംസ്‌കാരത്തിന്റെ ഓര്‍മ്മകള് പേറുന്ന നിളയും, ഭവാനിയും ശിരുവാണിയും. തുഞ്ചനും കുഞ്ചനും തുടങ്ങി എം.ടി.യും ഒ.വി.വിജയനും അടങ്ങുന്ന മലയാള സാഹിത്യ പാരമ്പര്യത്തിന്റെ ശക്തി ശ്രോതസു കൂടിയാണീ മണ്ണ്. ഗ്രാമീണഭംഗികളും പാരമ്പര്യകലകളും രുചിഭേദങ്ങളും കൊണ്ട് അനുഗ്രഹീതമായ നാട് ആതിഥ്യമര്യാദകളുടെ മറുവാക്കുമാണ്. കല്‍പ്പാത്തി അഗ്രഹാരത്തിലെ കൊണ്ടാട്ടങ്ങളുടെയും അച്ചാറുകളുടെയും പിന്നെ രാമശ്ശേരി ഇഡ്ഡലിയുടെയും പെരുമ കടലിനക്കരെ എത്തിയതാണ്. നിത്യസന്ദര്‍ശകരേയും നവാതിഥികളേയും ഈ നാട് ഇരുകൈകളും നീട്ടി സ്വീകരിക്കുന്നു. പാലക്കാട് വന്നാല് എന്തെല്ലാമാണ് കാണാനും അറിയാനുമുള്ളത്. നമുക്കൊന്നു ചുറ്റിയടിക്കാം..\nപറമ്പിക്കുളത്ത് ചെന്നാല് വന്യമൃഗങ്ങളെ ഉറപ്പായും കാണാം. കേരളത്തിലെ ഏറ്റവും മൃഗസമ്പത്തും ജൈവവൈവിധ്യവുമുള്ള വന്യമൃഗസംരക്ഷണ കേന്ദ്രമാണിവിടം. കാട്ടിലൂടെ ട്രെക്കിങ്, ബോട്ടിങ്, പ്രകൃതി പഠന ക്യാമ്പുകള് എന്നിങ്ങനെ സഞ്ചാരികളെ ആകര്‍ഷിക്കുന്ന നിരവധി പാക്കേജുകള് ഇവിടെയുണ്ട്. സ്ഥലം പാലക്കാട് ജില്ലയിലാണെങ്കിലും ഇങ്ങോട്ടുള്ള റോഡ് പൊള്ളാച്ചി വഴിയാണ്. 95 കിലോമീറ്ററാണ് നഗരത്തില് നിന്നും ഇവിടേക്ക്.\nകേരളത്തിന് പ്രകൃതിപാഠങ്ങള് പകര്‍ന്നു നല്‍കിയ കന്യാവനമായ സൈലന്റ് വാലി മഴക്കാട് സിംഹവാലന്റെ ആവാസകേന്ദ്രവുമാണ്. മണ്ണാര്‍ക്കാടിനടുത്തുള്ള മുക്കാലിയിലാണ് സൈലന്റ് വാലിയുടെ പ്രവേശനകവാടം. ഇവിടെ നിന്ന് വനംവകുപ്പിന്റെ വാഹനത്തില് കുന്തിപ്പുഴ വരെ സഞ്ചാരികളെ കൊണ്ടുപോകും. അവിടെ വാച്ച് ടവറും സൈലന്റ് വാലി സമരചരിത്രം വ്യക്തമാക്കുന്ന മ്യൂസിയവും മറ്റും ഉണ്ട്. ഭാഗ്യമുണ്ടെങ്കില് ആന, സിംഹവാലന്, തുടങ്ങിയ മൃഗങ്ങളേയും കാണാം. പാലക്കാട് നിന്ന് 70 കിലോമീറ്ററാണ് ദൂരം.\nകോടമഞ്ഞും മലനിരകളും ഓറഞ്ചുമരങ്ങളും മനോഹരമായ വ്യൂപോയിന്റുകളും വന്യമൃഗങ്ങളും പക്ഷികളുമെല്ലാം ചേര്‍ന്ന് നെല്ലിയാമ്പതിയെ പാലക്കാടിന്റെ സ്വര്‍ഗഭൂമിയാക്കി മാറ്റിയിരിക്കുന്നു. നെല്ലിയാംപതിയിലേക്കുള്ള ചുരം ആരംഭിക്കുന്നിടത്തെ പോത്തുണ്ടി ജലാശയവും മനോഹരമായ കാഴ്ചയാണ്. സീതാര്‍കുണ്ടും, മാമ്പാറയും മിന്നാംപാറയും മാട്ടുമലയും കേശവന്‍പാറയുമെല്ലാമാണ് കാണേണ്ട ഇടങ്ങള്. സാഹസിക പ്രിയര്‍ക്ക് ട്രെക്കിങ്ങിന് പോകാം. അല്ലാത്തവര്‍ക്കു പ്രകൃതിയുടെ ശാന്തതയില് സ്വച്ഛമായി താമസിക്കാം. നഗരത്തില് നിന്ന് 54 കിലോമീറ്ററുണ്ടാവും ഇങ്ങോട്ടേക്ക്.\nശിരുവാണിയില് കാടിനുനടുവില് അന്തിയുറങ്ങാന് പട്ട്യാര് ബംഗഌവുണ്ട്. വനംവകുപ്പിന്റെ അനുമതിയോടെ മുന്‍കൂര് ബുക്ക് ചെയ്യണമെന്നു മാത്രം. ഇവിടെ പകല് കറങ്ങിവരികയും ചെയ്യാം. കോയമ്പത്തൂര് നഗരത്തില് കുടിവെള്ളമെത്തിക്കുന്ന ജലസംഭരണിയാണ് ശിരുവാണിയിലേത്. ആനയും, കടുവയും പുള്ളിപ്പുലിയും രാജവെമ്പാലയുമടക്കം നിരവധി വന്യജീവികളുള്ള കാടിനു നടുവിലാണ് ഈ സംഭരണി. സംഭരണിക്കടുത്ത് കിടങ്ങിനു നടുവില് സുരക്ഷിതമായാണ് പട്ട്യാര് ബംഗഌവ്. വനംവകുപ്പ് തന്നെ നിരവധി ട്രെക്കിങ് പ്രോഗ്രാമുകളും ആവിഷ്‌കരിച്ച് നടപ്പാക്കുന്നുണ്ട്. 48 കിലോമീറ്ററാണ് പാലക്കാടു നിന്ന്.\nപറമ്പിക്കുളത്ത് ചെന്നാല് 'മച്ചാനില്' താമസിക്കാം\nകേരളത്തിന്റെ വൃന്ദാവനമായ മലമ്പുഴയില് കേബിള്‍കാര് സവാരി, ബോട്ടിങ്, സ്‌നേക്ക്പാര്‍ക്ക,് റോക്ഗാര്‍ഡന്, തുടങ്ങി ഒരു ദിവസം ചെലവഴിക്കാനുള്ള വിഭവങ്ങള് തന്നെയായുണ്ട്. കുട്ടികളുമൊത്ത് ഇവിടെ എത്തിയാല് ഫാന്റസി പാര്‍ക്കില് കയറാന് മറക്കരുത്. നഗരത്തില് നിന്ന് 12 കിലോമീറ്റര് സഞ്ചരിച്ചാല് മതി.\nപതിനഞ്ച് കിലോമീറ്ററേയുള്ളു ധോണിമലനിരകളിലേക്ക് അവിടെ നിന്നും നാലു കിലോമീറ്റര് ട്രെക്കിങ് നടത്തിയാല് ധോണി വെള്ളച്ചാട്ടം കാണാം. പാലക്കാട്- മണ്ണാര്‍ക്കാട് റൂട്ടില് തുപ്പനാട് നിന്നോ കല്ലടിക്കോട്ടില് നിന്നോ തിരിഞ്ഞു പോയാല് മറ്റൊരു മനോഹരമായ വെള്ളച്ചാട്ടത്തിനരികിലെത്താം- മീന്‍വല്ലം. പാലക്കാട് നിന്ന് 31 കിലോമീറ്ററും. മണ്ണാര്‍ക്കാടിനടുത്തുള്ള കാഞ്ഞിരപ്പുഴ ഡാം, മംഗലം ഡാം, നെല്ലിയാംപതിയിലേക്കുള്ള വഴിയിലെ പോത്തുണ്ടിഡാം, എന്നിവ മറ്റ് കാഴ്ചകള്.\nപാലക്കാട് നഗരത്തില് തന്നെയാണ് ചരിത്രസ്മരണകളുമായി നിലകൊള്ളുന്ന പാലക്കാട് കോട്ട. 1766 ല് മൈസൂര് ഭരണാധികാരിയായിരുന്ന ഹൈദരാലിയാണ് കോട്ട നിര്‍മ്മിച്ചത്.\nബി.സി മൂന്നാം നൂറ്റാണ്ട് മുതല് എട്ടാം നൂറ്റാണ്ട് വരെ സജീവമായിരുന്ന ജൈനസംസ്‌കൃതിയുടെ തിരുശേഷിപ്പായ ജൈനക്ഷേത്രം നഗരപരിധിയില് തന്നെയാണ്.\nകൂട്ടുജീവിതത്തിന്റെ മികച്ച മാതൃകയായ പാലക്കാട് കല്‍പ്പാത്തിയിലെ അഗ്രഹാരം, അനങ്ങനടിയിലെ അനങ്ങന്‍മല, ചൂലന്നൂരിലെ മയിലാടും പാറ, ചെമ്പൈ സംഗീതഗ്രാമം, ചിറ്റൂര് ഗുരുമഠം, കുഞ്ചന് നമ്പ്യാരും തുള്ളലും മറക്കാത്ത കിള്ളിക്കുറിശ്ശിമംഗലം, കഥകളി സ്‌കൂള് തലത്തിലേ പഠിപ്പിക്കുന്ന വെള്ളിനേഴി ഗ്രാമം, ഒളപ്പമണ്ണമന, തബലയും മദ്ദളവുമെല്ലാം നിര്‍മ്മിക്കുന്ന പെരുവെമ്പ് വാദ്യഗ്രാമം, പണ്ട് അറിവിന്റെയും ആരോഗ്യത്തിന്റെയും കേന്ദ്രമായിരുന്ന, ഇന്ന് വിനോദസഞ്ചാരത്തിന്റെ നവീന മുഖങ്ങളിലൊന്നായി മാറിയ പൂമുള്ളിമന, അങ്ങിനെ എണ്ണിയാലൊടുങ്ങാത്ത കാഴ്ചകളുടെ പൂരപ്പറമ്പാണ് പാലക്കാട്.\nമലമ്പുഴ: നമ്പര് വണ് ഫാമിലി ഡെസ്റ്റിനേഷന്\nപൂരങ്ങളുടെയും വേലകളുടെയും നാടും ഇതു തന്നെ. പൂരങ്ങളുടെ പൂരമായ തൃശ്ശൂര് പൂരത്തോളമില്ലെങ്കിലും ചിനക്കത്തൂര് പൂരവും ആര്യങ്കാവ് പൂരവും, അതിനോട് കിടപിടിക്കുന്നതാണ്. മണ്ണാര്‍ക്കാട് പൂരവും നെന്‍മാറ-വല്ലങ്ങിവേലയും ഒട്ടും പിന്നിലല്ല. ചിറ്റൂര്-കൊങ്ങന്‍പട, പരിയാനംപറ്റ പൂരം, അട്ടപ്പാടി ശിവരാത്രി, രായിരനെല്ലൂര് മലകയറ്റം, കല്‍പ്പാത്തിരഥോത്സവം, മണപ്പുള്ളിക്കാവ് വേല, അങ്ങിനെ ഉത്സവാഘോഷങ്ങളുടെ കാര്യത്തിലും പാലക്കാട് സഞ്ചാരികളുടെ പ്രിയപ്പെട്ട താവളമാണ്. കൃഷിയും വിളവെടുപ്പും കഴിഞ്ഞാല് പാലക്കാടന് വയലുകളില് കന്നുതെളിയുടെ ആരവമുയരും, വേലയും പൂരവും കഴിഞ്ഞാല് ആനകള്‍ക്ക് അമൃതേത്ത് നല്‍കുന്നതും ആനയൂട്ടും പ്രത്യേക ചടങ്ങാണ്. ഏറ്റവും കൂടുതല് ആനകളുള്ള തറവാട് പാലക്കാട് മംഗലാംകുന്നിലാണ്.\nപാലക്കാട് സഞ്ചരിക്കുമ്പോള് ഈ നാടിന്റെ രുചി കൂടി അറിയാന് മടിക്കണ്ട. രാമശ്ശേരി ഇഡ്ഢലി, മംഗലാം കുന്നിലെ മുറുക്ക്, ആലത്തൂരിലെ ഉപ്പേരി, കല്‍പ്പാത്തിയിലെ വാഴത്തണ്ട്, താമരവളയം, ചുണ്ടയ്ക്ക കൊട്ടാട്ടം... പാലക്കാടിന്റെ രുചിവൈവിധ്യ പട്ടിക അങ്ങിനെ നീളുന്നു.\nനാടറിഞ്ഞ് നാടിന്റെ രുചിയറിഞ്ഞ് മടങ്ങുമ്പോള് നിങ്ങള് ഉറപ്പായും പറയും ഞങ്ങള് വീണ്ടും വരും- അതാണ് പാലക്കാടിന്റെ വശ്യത.


പോക്കറ്റില് കൊന്ത സൂക്ഷിക്കുക - Sathyadeepam\n|^| Home -> Pangthi -> പാപ്പാ പറയുന്നു... -> പോക്കറ്റില് കൊന്ത സൂക്ഷിക്കുക\nജപമാല പ്രാര്‍ത്ഥനയുടെ സൗന്ദര്യത്തെ വീണ്ടും കണ്ടെത്താന് ഈ ജപമാലമാസത്തില് നമുക്കു സാധിക്കട്ടെ. നൂറ്റാണ്ടുകളായി ക്രൈസ്തവ ജനതയുടെ വിശ്വാസത്തെ പരിപോഷിപ്പിച്ച ഒരു പ്രാര്‍ത്ഥനയാണിത്. ജപമാല ചൊല്ലി പ്രാര്‍ത്ഥിക്കാന് ഏവരേയും ഞാന് ക്ഷണിക്കുന്നു. കൈയിലോ പോക്കറ്റിലോ കൊന്ത കൊണ്ടു നടക്കുന്നതു നല്ലതാണ്. ജപമാല ചൊല്ലുന്നത് ഏറ്റവും മനോഹരമായ ഒരു പ്രാര്‍ത്ഥനയാണ്. രക്ഷകനായ യേശുവിന്റെ ജീവിത ഘട്ടങ്ങള് അവിടുത്തെ അമ്മയായ പ. മറിയത്തിന്റെ ജീവിതത്തോടൊപ്പം നാം ധ്യാനവിഷയമാക്കുകയാണ് ജപമാലയില്. അതു തിന്മയില് നിന്നും പ്രലോഭനങ്ങളില് നിന്നും നമ്മെ രക്ഷിക്കുന്ന ആയുധമാണ്.\nജപമാല ചൊല്ലണമെന്നു പ. മാതാവ് തന്റെ ദര്‍ശനങ്ങളിലെല്ലാം നമ്മോട് ആവശ്യപ്പെട്ടിട്ടുണ്ട്. ലോകം ഭീഷണികള് നേരിടുമ്പോള് വിശേഷിച്ചും ഇതാവശ്യമാണ്. പകര്‍ച്ചവ്യാധിയുടെ ഈ കാലത്ത് കൊന്ത സൂക്ഷിക്കുകയും, നമുക്കും നമ്മുടെ പ്രിയപ്പെട്ടവര്‍ക്കും സകല ജനങ്ങള്‍ക്കും വേണ്ടി പ്രാര്‍ത്ഥിക്കുകയും ചെയ്യേണ്ടത് അത്യാവശ്യമാണ്.\nസഹനത്തിന്റെയും പ്രലോഭനങ്ങളുടെയും കാലത്ത് നാം സ്വയം ദൈവത്തിനു വിട്ടു കൊടുക്കണം. ചില സായാഹ്നങ്ങളില് ഫലശൂന്യതയും ഏകാന്തതയും നമ്മെ വേട്ടയാടിയേക്കാം. അപ്പോള് ജപമാല നമ്മുടെ ഹൃദയങ്ങളില് മുട്ടി വിളിക്കും. നാം തെറ്റായി എന്തെങ്കിലും ചെയ്തു പോയിട്ടുണ്ടെങ്കില് തന്നെയും നമുക്കു ദൈവത്തിനു മുമ്പാകെ മടങ്ങി വരാനും ശാന്തിയും സമാധാനവും വീണ്ടെടുക്കാനും ജപമാലയിലൂടെ സാധിക്കും.\n(ജപമാലമാതാവിന്റെ തിരുനാള് ദിവസം പോള് ആറാമന് ഹാളില് പൊതുദര്‍ശനവേളയില് നല്‍കിയ സന്ദേശത്തില് നിന്ന്.)


കുറി കണ്ടു, കല്യാണം എന്നാണ്? പൊട്ടിച്ചിരിച്ചുകൊണ്ട് ആലിയയുടെ മറുപടി-Alia Bhatt replied when she was asked about the fake wedding card\nമുംബൈ വിമാനത്താവളത്തിൽ എത്തിയ ആലിയ ഭട്ടിനോട് മാധ്യമപ്രവർത്തകർ വിവാഹ ക്ഷണക്കത്തിനെക്കുറിച്ച് ചോദിച്ചു\nUpdated: October 22, 2019 6:17:55 pm\nരൺബീർ കപൂർ-ആലിയ ഭട്ട് താരവിവാഹത്തിനായുളള കാത്തിരിപ്പിലാണ് ആരാധകർ. അടുത്ത വർഷം ഇരുവരും വിവാഹിതരാകുമെന്ന വാർത്തകൾ സജീവമാകുന്നുണ്ട്. വിവാഹത്തിന് അണിയാനുള്ള ലെഹങ്ക ഡിസൈന് ചെയ്യാന് പ്രശസ്ത ഡിസൈനര് സബ്യസാച്ചി മുഖര്‍ജിയെ ആലിയ ഏല്‍പ്പിച്ചു കഴിഞ്ഞതായും വാർത്തകൾ വന്നിരുന്നു.\nസംഗതി ഇങ്ങനെയൊക്കെയാണെങ്കിലും ഇരുവരുടെയും വിവാഹത്തിനായി കാത്തിരിക്കാൻ കഴിയാത്ത ചില ആരാധകർ സോഷ്യൽ മീഡിയയിൽ ചില തമാശകളും ഒപ്പിക്കുന്നുണ്ട്. ഏതാനും ദിവസമായി ഇരുവരുടെയും വ്യാജ വിവാഹ ക്ഷണക്കത്ത് സോഷ്യൽ മീഡിയയിൽ പ്രചരിക്കുന്നുണ്ട്. 2020 ജനുവരി 22 നാണ് ക്ഷണക്കത്തിൽ വിവാഹ തീയതിയായി കാണിച്ചിട്ടുളളത്.\nമുംബൈ വിമാനത്താവളത്തിൽ എത്തിയ ആലിയ ഭട്ടിനോടും മാധ്യമപ്രവർത്തകർ വിവാഹ ക്ഷണക്കത്തിനെക്കുറിച്ച് ചോദിച്ചു. 2020 ജനുവരി 22 ന് വിവാഹമെന്നത് ശരിയാണോയെന്ന് ചോദിച്ചപ്പോൾ ആലിയ ആദ്യമൊന്ന് അമ്പരന്നു. പിന്നെ പൊട്ടിച്ചിരിക്കുകയാണ് ചെയ്തത്. മാധ്യമപ്രവർത്തകർ വീണ്ടും ഇക്കാര്യം ചോദിച്ചപ്പോൾ ഞാനെന്ത് പറയാനാണെന്നു ചോദിച്ച ആലിയ പിന്നീട് ഇല്ലെന്ന് തലയാട്ടുകയും ചെയ്തു.\nനേരത്തെ ഫോട്ടോഷോപ്പ് വഴി ഒരു ആരാധകൻ ക്രിയേറ്റ് ചെയ്ത രൺബീർ-ആലിയ വിവാഹ ദിനത്തിലെ ചിത്രം സോഷ്യൽ മീഡിയയിൽ വൈറലായിരുന്നു.\nAwesome Edit #ranbirkapoor #aliabhatt #ranbirkapoorworld #ranbirkapoorloverz #ranbirkapoorfans #bollywood #ranbir_kapoor #ranbirian_amrin #ranbirkapoor143 #neetukapoor #rishikapoor #ridhimakapoor #brahmastra #ayanmukerji #ranbirkapoormagic #ranbirkapoorloverz #ranbirkapoorfan #ranbirkapoorlove #anushkasharma #karanjohar #shahrukhkhan #aedilhaimushkil #ranbiralia #ranbirkapoor143\nറിലീസിനൊരുങ്ങുന്ന ബ്രഹ്മാസ്ത്ര എന്ന ചിത്രത്തിലൂടെയാണ് രൺബീറും ആലിയയും പ്രണയത്തിലാവുന്നത്. ഇരുവരും ഒന്നിക്കുന്ന ആദ്യ ചിത്രമാണിത്. സോനം കപൂറിന്റെ വിവാഹ പാർട്ടിക്ക് രൺബീറും ആലിയയും ഒരുമിച്ച് എത്തിയതോടെയാണ് ഇരുവരും പ്രണയത്തിലാണെന്ന തരത്തിലുളള വാർത്തകൾ പുറത്തുവന്നത്.\nജിക്യു മാഗസിനു നൽകിയ അഭിമുഖത്തിലാണ് താൻ ആലിയയുമായി പ്രണയത്തിലാണെന്ന് രൺബീർ തുറന്നു പറഞ്ഞത്. “ഇത് തീര്‍ത്തും പുതിയ അനുഭവമാണ്. എനിക്കതിനെ കുറിച്ച് അമിതമായി സംസാരിക്കാന് താത്പര്യമില്ല. അതിന് അതിന്റേതായ സമയവും ഇടവും ആവശ്യമുണ്ട്. ഒരു വ്യക്തി എന്ന നിലയിലും ഒരു നടി എന്ന നിലയിലും ആലിയ ഇപ്പോള് ഒഴുകുകയാണ്. അഭിനയിക്കുമ്പോഴും ജീവിക്കുമ്പോഴും ഞാന് എന്താണ് സ്വപ്‌നം കാണുന്നത്, അതാണ് ആലിയ നല്‍കുന്നത്. ഞങ്ങള്‍ക്കു രണ്ടു പേര്‍ക്കും ഇത് പുതിയ അനുഭവമാണ്,” രണ്‍ബീര് പറഞ്ഞു.\nWeb Title: Alia bhatt reply about fake wedding invite


Clash in Kerala Assembly | സർക്കാർ പണിയുന്ന വനിതാ മതിൽ വർഗീയമെന്ന എം കെ മുനീറിന്റെ പരാമർശത്തിനെതിരെ ബഹളം വെച്ച് ഭരണകക്ഷി അംഗങ്ങൾ; നടുത്തളത്തിൽ ഇറങ്ങിയ ഭരണ- പ്രതിപക്ഷ അംഗങ്ങൾ തമ്മിൽ കയ്യാങ്കളി; സഭയിൽ ഏറ്റുമുട്ടിയത് പി കെ ബഷീറും വി എസ് ജോയിയും; പ്രതിപക്ഷം സഭ ബഹിഷ്‌ക്കരിച്ച് പുറത്തിറങ്ങി; സഭാസമ്മേളനത്തിന്റെ അവസാന ദിവസം സംഘർഷഭരിതം; ശബരിമല വിഷയത്തിലെ സത്യാഗ്രഹ സമരം അവസാനിപ്പിച്ച് യുഡിഎഫ് എംഎൽഎമാരും - MarunadanMalayali.com\nDecember 13, 2018 | 11:57 AM IST | Permalink\nതിരുവനന്തപുരം: സർക്കാർ പണിയുന്ന നവോത്ഥാന വനിതാ മതിൽ വിഷയത്തെ ചൊല്ലി നിയമസഭയിൽ കയ്യാങ്കളി. ഭരണ - പ്രതിപക്ഷ അംഗങ്ങൾ തമ്മിലുള്ള തർക്കം മൂർച്ഛിച്ചതോടെയാണ് സഭയിൽ കയ്യാങ്കളി വരെ അറങ്ങേറിയത്. പി കെ ബഷീറും വി എസ് ജോയിയും തമ്മിലായിരുന്നു കയ്യാങ്കളി. എം കെ മുനീർ സഭയിൽ നടത്തിയ പരാമർശത്തെ തുടർന്നാണ് സംഘർഷം ഉടലെടുത്തത്. ഭരണ പ്രതിക്ഷ ബഹളത്തെ തുടർന്ന് സഭ രണ്ട് തവണ നിർത്തിവെച്ചിരുന്നു. ഒടുവിൽ കയ്യാങ്കളിയിലേക്കും കാര്യങ്ങൾ എത്തിയതോടെ സഭാ നടപടികൾ പ്രതിപക്ഷം ബഹിഷ്‌ക്കരിച്ചു.\nസി.പി.സുഗതനും വെള്ളാപ്പള്ളി നടേശനും ഉണ്ടാക്കുന്നത് വർഗീയമതിലാണെന്ന എം.കെ.മുനീറിന്റെ പരാമർശമാണ് ബഹളത്തിനിടയാക്കിയത്. ജനങ്ങൾ ഈ മതിലിനെ തകർക്കുമെന്നും മുനീർ പറഞ്ഞു. പരാമർശം പിൻവലിക്കണമെന്ന് ആവശ്യപ്പെട്ട് ഭരണകക്ഷിയംഗങ്ങൾ നടുത്തളത്തിനരികിലെത്തി പ്രതിഷേധിച്ചു. എന്നാൽ മുനീർ പരാമർശത്തിൽ ഉറച്ചു നിന്നു. ജനങ്ങൾ ഈ മതിലിനെ തകർക്കുമെന്നും മുനീർ പറഞ്ഞു. വർഗീയതയെന്നത് വൈകാരികമായ വാക്കാണെന്നും പരാമർശം സഭാരേഖകളിൽ ഉണ്ടാവില്ലെന്നും സ്പീക്കർ അറിയിച്ചു. എന്നാൽ വാക്കു പിൻവലിക്കില്ലെന്നും പറയാനുള്ളതു പറഞ്ഞിട്ടേ പോകൂ എന്നും മുനീർ വ്യക്തമാക്കി.\nനിയമസഭ അനിശ്ചിതകാലത്തേക്ക് പിരിഞ്ഞു; ഭരണപക്ഷവും പ്രതിപക്ഷവും വിട്ടുവീഴ്ചയ്ക്ക് തയ്യാറായില്ല; വനിതാ എംഎൽഎമാരെ പീഡിപ്പിച്ചെന്ന വാദം തെറ്റെന്ന് മുഖ്യമന്ത്രി;5എംഎൽഎമാരെ സസ്‌പെന്റ് ചെയ്തത് ഏകപക്ഷീയമെന്ന് പ്രതിപക്ഷവും; വോട്ടോൺ അക്കൗണ്ടും ധനവിനിയോഗ ബില്ലും പാസാക്കി സഭ നടപടികൾ വെട്ടിച്ചുരുക്കി\nഇതോടെ പരാമർശം പിൻവലിക്കണമെന്ന് ആവശ്യപ്പെട്ട് ഭരണകക്ഷിയംഗങ്ങൾ നടുത്തളത്തിനരികിലെത്തി പ്രതിഷേധിച്ചു. തുടർന്ന് സഭ താൽക്കാലികമായി നിർത്തി വച്ചു. പിന്നീട് സഭ പുനരാരംഭിച്ചെങ്കിലും ബഹളം തുടർന്നു. വർഗീയതയെന്നത് വൈകാരികമായ വാക്കാണെന്നും പരാമർശം സഭാരേഖകളിൽ ഉണ്ടാവില്ലെന്നും സ്പീക്കർ അറിയിച്ചു. ഇതിനിടെ യുഡിഎഫ് എംഎൽഎമാർ സത്യഗ്രഹസമരം നടത്തിയതും അവസാനിപ്പിച്ചു.\nഇന്ന് സഭ തുടങ്ങിയപ്പോൾ ശബരിമലയിലെ നിരോധനാജ്ഞ പിൻവലിക്കണം, സുഗമമായ തീർത്ഥാടനം ഉറപ്പാക്കണം എന്ന ആവശ്യവുമായി പ്രതിപക്ഷം നിയമസഭയിൽ പ്രതിഷേധം തുടരുകയായിരുന്നു. ചോദ്യോത്തരവേള ബഹിഷ്‌കരിച്ച പ്രതിപക്ഷം സഭയിൽ നിന്നിറങ്ങിപ്പോയി. അതേസമയം വനിതാ മതിൽ ചൂണ്ടിക്കാട്ടി അടിയന്തര പ്രമേയ നോട്ടീസുമായി പ്രതിപക്ഷം രംഗത്തെത്തി. അടിയന്തര പ്രമേയം അനുവദിക്കരുതെന്ന് മന്ത്രി എ കെ ബാലൻ ആവശ്യപ്പെട്ടു. തുല്യനീതിക്കായാണ് വനിതാമതിലെന്ന് മുഖ്യമന്ത്രി പറഞ്ഞു. സ്ത്രീകളുടെ അന്തസ്സ് ഉറപ്പാക്കാനുള്ള അഭിമാന മതിലാണ് വരുന്നതെന്ന് മുഖ്യമന്ത്രി പറഞ്ഞു. യുഡിഎഫ് വനിതാ സംഘടനകളെയും വനിതാമതിലിലേക്ക് ക്ഷണിച്ച മുഖ്യമന്ത്രി വനിതാ മതിൽ എങ്ങനെ വർഗീയമാകുമെന്നും ചോദിച്ചു. ശബരിമല വിധിയിൽ ഒരു വിഭാഗം നടത്തിയ ഇടപെടൽ നവോത്ഥാനം തകർക്കുന്നതെന്ന് മുഖ്യമന്ത്രി പറഞ്ഞു.\nഅതിനിടെ വനിതാമതിലിന്റെ ആലപ്പുഴ ജില്ലയിലെ സംഘാടകസമിതിയുടെ മുഖ്യരക്ഷാധികാരി സ്ഥാനത്തുനിന്ന് പ്രതിപക്ഷനേതാവ് രമേശ് ചെന്നിത്തലയെ ഒഴിവാക്കി. രാഷ്ട്രീയവിയോജിപ്പ് നിലനിൽക്കെ, തന്റെ അനുമതിയില്ലാതെ പ്രധാനചുമതല നൽകിയതിനെതിരെ ചെന്നിത്തല പ്രതിഷേധം അറിയിച്ചിരുന്നു. ഇതിനു പിന്നാലെ ആലപ്പുഴ ജില്ലാ കളക്ടർ എസ് സുഹാസിനെ ചെന്നിത്തല ഫോണിൽ വിളിച്ച് വിവരം ആരായുകയും ചെയ്തു. തുടർന്ന് കളക്ടർ ഇടപെട്ട് ചെന്നിത്തലയുടെ പേര് മുഖ്യരക്ഷാധികാരിസ്ഥാനത്തുനിന്ന് നീക്കുകയായിരുന്നു.\nബുധനാഴ്ച വൈകുന്നേരം നാലുമണിക്ക് ആലപ്പുഴ കളക്ടറേറ്റിൽ മന്ത്രി തോമസ് ഐസക്കിന്റെ നേതൃത്വത്തിൽ നടന്ന പ്രത്യേകയോഗത്തിലാണ് ജില്ലയിൽനിന്നുള്ള ജനപ്രതിനിധിയെന്ന നിലയിൽ ചെന്നിത്തലയെ സംഘാടകസമിതിയുടെ മുഖ്യരക്ഷാധികാരിയാക്കിയത്.


Sudinam Online | Malayalam news website from Kannur News Paper Sudinam Kannur Health – Page 40 – Sudinam Online | Malayalam news website from Kannur News Paper Sudinam Kannur.\nഉഷ്ണകാല രോഗങ്ങളെ ശ്രദ്ധിക്കണം\nവേനല് കാലം പൊതുവെ ജീവജാലങ്ങള്‍ക്ക് അസഹ്യതയുടെ കാലമാണ്. വേനല്‍ചൂട് കൂടുന്തോറും ശരീരം വെന്തുരുകാന് തുടങ്ങുന്നു. വിശപ്പിന് പകരം ദാഹവും ഊര്‍ജസ്വലതക്കു പകരം ക്ഷീണവും ശരീരത്തെ വലക്കുന്നു. ഇതു മാത്രമല്ല പ്രശ്‌നം ഉഷ്ണകാല രോഗങ്ങളുമുണ്ട്. ഒരുപക്ഷേ, മഴക്കാല രോഗങ്ങളെക്കാള് കൂടുതല് ആരോഗ്യപ്രശ്‌നങ്ങള് ഉണ്ടാക്കുന്നത് വേനല്‍കാലരോഗങ്ങളാണ്. ജലാംശത്തിന്റെ നഷ്ടമാണ് ശരീരം നേരിടുന്ന ഒരു പ്രധാന ഭീഷണി. ഡിഹൈഡ്രേഷന് അഥവാ നിര്‍ജലീകരണം മരണത്തിനുതന്നെ കാരണമാകുന്നു. വേനലിന്റെ ആധിക്യത്തില് നിര്‍ജലീകരണംമൂലം കുഞ്ഞുങ്ങളടക്കം ലക്ഷക്കണക്കിനു പേരാണ് ലോകത്തിന്റെ വിവിധഭാഗങ്ങളില് വര്‍ഷംതോറും … Continue reading "ഉഷ്ണകാല രോഗങ്ങളെ ശ്രദ്ധിക്കണം"\nഅവശ്യ മരുന്നുകളുടെ വില കുറച്ചു\nആശുപത്രികളുടെ ചൂഷണം തടയാന് പ്രത്യേക സമിതി\nഡോക്ടര്‍മാരുടെ രോഗചികിത്സ, മരുന്നു കുറിക്കല്, ശസ്ത്രക്രിയ, പരിശോധനകള് എന്നിവയിലെ ചൂഷണം നിയന്ത്രിക്കാന് പാകത്തില് മെഡിക്കല് പ്രാക്ടിസ് സ്വതന്ത്രമായ ഓഡിറ്റിംഗിന് വിധേയമാക്കണമെന്ന് പാര്‍ലമെന്റ് സ്റ്റാന്റിംഗ് കമ്മിറ്റി ശുപാര്‍ശ. മരുന്നു കമ്പനികളുടെയും ആശുപത്രി മാനേജ്‌മെന്റിന്റെയും പ്രേരണക്കു വഴങ്ങി അനുചിതമായ മരുന്നു കുറിക്കലും രോഗനിര്‍ണയ പരിശോധനകളും വിധിക്കുന്നവരെ കരിമ്പട്ടികയില് പെടുത്തണമെന്നും അനാവശ്യ ചികിത്സ വിധിക്കുന്ന സ്വകാര്യ ക്ലിനിക്കല് സ്ഥാപനങ്ങളെ ഓഡിറ്റിംഗ് വഴി നിയന്ത്രിക്കണമെന്നും സമിതി നിര്‍ദേശിച്ചു. മൂല്യങ്ങളും നിലവാരവും കാറ്റില്‍പറത്തി ചികിത്സയും മെഡിക്കല് വിദ്യാഭ്യാസവും വെറും … Continue reading "ആശുപത്രികളുടെ ചൂഷണം തടയാന് പ്രത്യേക സമിതി"\nചക്ക കഴിച്ചാല് കാന്‍സര് പമ്പകടക്കും\nനാട്ടിന്‍പുറങ്ങളില് സുലഭമാണ് ചക്ക. എന്നാല് ഇന്ന് ചക്ക കഴിക്കുന്നവര് തന്നെ കുറവ്. പക്ഷെ കാന്‍സറിനെപ്പോലും ചെറുക്കുന്ന അത്ഭുതഗുണങ്ങളുള്ള ഭക്ഷണമാണ് ചക്ക. അര്‍ബുദം വരാതിരിക്കാന് തീര്‍ച്ചയായും ശീലിക്കേണ്ട ആഹാരങ്ങളാണ് ചക്ക. കൊല്ലം ആയുര്‍വേദ മെഡിക്കല് കോളജ് മുന് പ്രിന്‍സിപ്പല് ഡോ.സി.എ രവീന്ദ്രന് ഇക്കാര്യം സാക്ഷ്യപ്പെടുത്തിയിട്ടുണ്ട്. വരിക്കച്ചക്കയാണ് അര്‍ബുദത്തെ പ്രതിരോധിക്കാന് ഏറ്റവും മെച്ചം. പ്രകൃതി ഓരോ കാലത്തും ഓരോ കായ്കനികള് നല്‍കും. അതതു കാലത്ത് ഈ ഭക്ഷണങ്ങള് കഴിച്ച് ആരോഗ്യം സംരക്ഷിക്കേണ്ടതുണ്ട്. ചക്കക്കുരു ഉപയോഗിച്ച് കുട്ടികള്‍ക്കായി … Continue reading "ചക്ക കഴിച്ചാല് കാന്‍സര് പമ്പകടക്കും"\nവേനലിന്റെ തുടത്തില് തന്നെ സംസ്ഥാനത്ത് ഉഷ്ണം അസഹീനയമായിരിക്കുന്നു. ഇനിയുടെ രണ്ടു മാസം അതികഠിന ഉഷ്ണമായിരിക്കുമെന്നതിനാല് സൂര്യതാപം ഏല്‍ക്കാതിരിക്കാനുള്ള മുന് കരുതലുകള് സ്വീകരിക്കേണ്ടിയിരിക്കുന്നു. അല്ലെങ്കില് വലിയ ആരോഗ്യ പ്രശ്‌നങ്ങളായിരിക്കും നാം നേരിടുക. അന്തരീക്ഷതാപം ഒരു പരിധിക്കപ്പുറം ഉയര്‍ന്നാല് മനുഷ്യശരീരത്തിലെ താപ നിയന്ത്രണ സംവിധാനങ്ങള് തകരാറിലാവുകയും ശരീരത്തിലെ താപം പുറത്തേക്കു കളയുന്നതിന് തടസം നേരിടുകയും ചെയ്യുന്നതുമൂലം ശാരീരിക പ്രവര്‍ത്തനങ്ങള് അവതാളത്തിലാവുന്ന അവസ്ഥയാണ് സൂര്യാഘാതം. വളരെ ഉയര്‍ന്ന ശരീരതാപം, വറ്റിവരണ്ട് ചുവന്ന് ചൂടായ ശരീരം, നേര്‍ത്ത … Continue reading "സൂര്യാഘാതം ശ്രദ്ധിക്കണം"\nസംഗീതം പ്രകൃതിയുടെ ഒരു ഭാഷയാണ്. പ്രകൃതിയിലെ എല്ലാ ജീവജാലങ്ങളെയും സംഗീതം സ്വാധീനിക്കുന്നുവെന്നതാണ് സത്യം. ആര്യസംസ്‌കാരത്തിന് 3000 വര്‍ഷം മുന്‍മ്പ് ഭരത സംഗീതം അതിന്റെ എല്ലാ പ്രൗഢിയോടും കൂടി ഭാരതത്തില് നിലനിന്നിരുന്നു. ഭരതമുനിയുടെ നാട്യശാസ്ത്രവും കര്‍ണ്ണാടക സംഗീതവും ബന്ധിപ്പിച്ചുകൊണ്ട് ഒരു ഗ്രന്ഥം തന്നെയുണ്ട്. ഭാരതത്തില് വേദങ്ങളുടെ ഉല്‍പത്തികാലം മുതല്‍സംഗീതത്തിന് ഉന്നതമായ സ്ഥാനം നല്‍കിപ്പോരുന്നു. വേദങ്ങളില് സാമവേദത്തിന് വളരെ പ്രാധാന്യമുണ്ട്. കാരണം സംഗീതം സാമവേദത്തില്‍നിന്നാണ് ഉല്‍ഭവിച്ചിട്ടുള്ളത്്. ഈ കാലഘട്ടത്തില് ആയുര്‍വേദത്തില് ഭാരതീയ ചികിത്സാ രീതിയില് … Continue reading "സംഗീതവും ചികിത്സയും"\nഅമിത വണ്ണം ശരീരത്തിനാപത്ത്\nഅമിതവണ്ണം ശരീരത്തിനാപത്ത്. ഇത് ഒരു സൗന്ദര്യ പ്രശ്‌നമല്ല മറിച്ച് ആരോഗ്യ പ്രശ്‌നമാണ്. ഇന്നത്തെ ജീവിതസാഹചര്യങ്ങളില് കൂടുതലായി കണ്ടുവരുന്ന ഹൃദ്‌രോഗം, സന്ധിവേദനകള് മുതലായവ പിടിപെടാനുള്ള സാദ്ധ്യത അമിതഭാരം ഉള്ളവരില് വളരെ കൂടുതലാണെന്ന് റിപ്പോര്‍ട്ടുകള് സൂചിപ്പിക്കുന്നു. കൗമാരക്കാലം മുതല് നമ്മുടെ ശരീരത്തിലെ ഹോര്‍മോണുകളില് ഉണ്ടാകുന്ന വ്യതിയാനങ്ങള് മൂലവും കാര്യമായ ശാരീരിക മാറ്റങ്ങള് ഉണ്ടാകുന്നു. പലപ്പോഴും ശരീരഭാരം അമിതമായി കൂടുന്നതില് പാരമ്പര്യവും ഒരു ഘടകമായി കണ്ടുവരുന്നു. എന്നാല് മിക്ക ആള്‍ക്കാരിലും കണ്ടുവരുന്ന അമിതശരീരഭാരം വ്യായാമക്കുറവു മൂലവും … Continue reading "അമിത വണ്ണം ശരീരത്തിനാപത്ത്"\nസികവാക്‌സിന്; വാക്‌സിനുമായി ഇന്ത്യ\nസിക വൈറസിനെതിരായ വാക്‌സിന് വികസിപ്പിക്കാന് രാജ്യാന്തര മരുന്നു കമ്പനികളുടെ ശ്രമം തുടരവേ ഇന്ത്യയില്‍നിന്ന് പ്രതീക്ഷ നല്‍കുന്ന വാര്‍ത്ത. ഹൈദരാബാദ് ആസ്ഥാനമായ ഭാരത് ബയോടെക് എന്ന സ്ഥാപനം സിക വാക്‌സിന് വികസിപ്പിക്കുന്നതില് സുപ്രധാന ചുവടു വെച്ചതായി അവകാശപ്പെട്ടു. രണ്ടു വാക്‌സിനുകളാണ് ഭാരത് ബയോടെക് തയാറാക്കുന്നത്. ഇവയില് ഒരെണ്ണം മൃഗങ്ങളില് പരീക്ഷിക്കാവുന്ന ഘട്ടത്തിലാണെന്നും പേറ്റന്റിനായി അപേക്ഷിച്ചിട്ടുണ്ടെന്നും ഭാരത് ബയോടെക് മേധാവി കൃഷ്ണ ഇള പറഞ്ഞു. അനുമതി ലഭിച്ചാല് നാലുമാസത്തിനുള്ളില് 10 ലക്ഷം ഡോസ് വാക്‌സിന് ഉല്‍പാദിപ്പിക്കും.\nസിക വൈറസ്; ആഗോള അടിയന്തരാവസ്ഥ പ്രഖ്യാപിച്ചു\nകുഞ്ഞുങ്ങളെ മാരകമായി ബാധിക്കുന്ന സിക വൈറസ് വ്യാപനത്തിനെതിരെ ലോകാരോഗ്യ സംഘടന ആഗോള അടിയന്തരാവസ്ഥ പ്രഖ്യാപിച്ചു. സിക വൈറസിന്റെ വ്യാപനം അമേരിക്കന് ഭൂഖണ്ഡത്തില് ഭീതിജനകമാം വിധം വര്‍ധിക്കുകയാണെന്ന് വിലയിരുത്തിയാണ് ലോകാരോഗ്യ സംഘടനയുടെ നടപടി. തെക്കന് അമേരിക്കന് രാജ്യമായ ബ്രസീലില് ഭീതിവിതച്ച സിക വൈറസ് വ്യാപനം അമേരിക്കന് ഐക്യനാടുകളിലും യൂറോപ്പിലും സ്ഥിരീകരിച്ചതിന് പിന്നാലെയാണ് ലോകാരോഗ്യ സംഘടനയുടെ ഇടപെടല്. ലോകത്തിന്റെ മറ്റുഭഗങ്ങളിലേക്ക് പ്രതിസന്ധി വ്യാപിക്കാനും പൊതുജനാരോഗ്യത്തിന് ഭീഷണിയാകാനും സാധ്യതയുണ്ടെന്ന് ജനീവയില് ചേര്‍ന്ന ആരോഗ്യ വിദഗ്ധരുടെ യോഗം വിലയിരുത്തി. … Continue reading "സിക വൈറസ്; ആഗോള അടിയന്തരാവസ്ഥ പ്രഖ്യാപിച്ചു"


മലയാളികൾ പട്ടിണി കിടക്കാതിരിക്കാനല്ല തമിഴ്നാട്ടുകാർ കൃഷി ചെയ്യുന്നത്; കുറിപ്പ് | spotlight\nസ്വന്തം ലേഖകൻ June 25, 2020 01:12 PM IST\nകൊറോണക്കാലത്ത് പച്ചക്കറിയ്ക്കും കോഴിയ്ക്കും ഉൾപ്പെടെ സംസ്ഥാനത്ത് വില കുറയുന്നതിനു പിന്നിലെ സാമ്പത്തികശാസ്ത്രം പറഞ്ഞ് യുഎൻ ദുരന്ത ലഘൂകരണവിഭാഗം തലവൻ മുരളി തുമ്മാരുകുടി. "മലയാളികൾ പട്ടിണി കിടക്കാതിരിക്കാനല്ല തമിഴ്നാട്ടുകാർ കൃഷി ചെയ്യുന്നത്. തമിഴ്നാട്ടിലെ കർഷകർക്ക് ലാഭം ഉണ്ടാക്കാനല്ല മലയാളികൾ കോഴി വാങ്ങി കഴിക്കുന്നത്. രണ്ടു കൂട്ടരും അവരുടെ സ്വകാര്യ താല്‍പര്യങ്ങൾ ആണ് സംരക്ഷിക്കാൻ നോക്കുന്നത്, അവ പരസ്പര ബന്ധിതമാണെന്ന് മാത്രം."- ഫെയ്സ്ബുക് കുറിപ്പിലൂടെ മുരളി തുമ്മാരുകുടി പറയുന്നു.\nമുരളി തുമ്മാരുകുടി പങ്കുവച്ച കുറിപ്പ് പൂർണ്ണമായും വായിക്കാം;\nആദം സ്മിത്തിന്റെ അദൃശ്യ കരങ്ങൾ. ‘തമിഴ്നാട്ടിൽ നിന്നും ലോറി വന്നില്ലെങ്കിൽ മലയാളി പട്ടിണിയാകും’ ചെറുപ്പകാലത്ത് തൊട്ടു കേട്ടു തുടങ്ങിയ ഒരു കാര്യമാണ്. ഭക്ഷ്യ സ്വയംപര്യാപ്തതയ്ക്കു വേണ്ടി വാദിക്കുന്നവർ, കേരളത്തിൽ നെൽപ്പാടങ്ങൾ തരിശായിപ്പോകുന്നതിൽ വിഷമിക്കുന്നവർ, കേരളത്തിലെ പുതിയ തലമുറ കൃഷിപ്പണിക്കിറങ്ങാത്തത്തിൽ സങ്കടപ്പെടുന്നവർ ഇവരുടെ എല്ലാം സ്ഥിരം പല്ലവിയാണ്.\nലോകം അൽപം കാണുകയും ഇക്കണോമിക്സിന്റെ അടിസ്ഥാനം മനസ്സിലാക്കുകയും ചെയ്തപ്പോൾ ഈ ചിന്തകൾ ശുദ്ധ മണ്ടത്തരമാണെന്നു മനസ്സിലാക്കി. ഇക്കാര്യം പലപ്പോഴും പറയുകയും ചെയ്തു. പാരമ്പര്യം ആയതുകൊണ്ടോ കൃഷിഭൂമി ഉള്ളതുകൊണ്ടോ ഭക്ഷ്യ സ്വയംപര്യാപ്തത ഇല്ലാത്തതുകൊണ്ടോ ചെയ്യേണ്ട ഒന്നല്ല കൃഷിയെന്നും, ലാഭകരമായി കൃഷി ചെയ്യാൻ സാധിക്കുന്ന കാലത്തും ദേശത്തുമാണു കൃഷി ചെയ്യേണ്ടതെന്നും, അങ്ങനെ ലാഭകരമായി എന്തെങ്കിലും കേരളത്തിൽ കൃഷി ചെയ്യാൻ സാധിക്കുന്ന കാലത്തു കേരളത്തിൽ കൃഷി നടത്താമെന്നും, അതിനു വേണ്ടിയാണു ശ്രമിക്കേണ്ടത് എന്നുമൊക്കെ എഴുതുകയും പ്രസംഗിക്കുകയും ചെയ്തു. കുറച്ചു പേരൊക്കെ മാറി ചിന്തിക്കാനും തുടങ്ങി.\nഅപ്പോഴാണ് ദാ കൊറോണ വരുന്നത്. കേരള– കർണാടക അതിർത്തിയിൽ മണ്ണു വീഴുന്നതും കേരളത്തിൽ കൊറോണക്കേസുകൾ കൂടുതലാണെന്നു പറഞ്ഞ് കേരളത്തിലേക്ക് വരാൻ തമിഴ്‌നാട്ടിൽ നിന്നുള്ള ഡ്രൈവർമാർ മടിക്കുന്നു എന്നുമെല്ലാം വാർത്ത വരുന്നത്. ആളുകൾ വീണ്ടും പേടിച്ചു. ഇനി കേരളം പട്ടിണിയാകാൻ അധിക ദിവസം വേണ്ട. പച്ചക്കറികളുടെ വില കുതിച്ചു കയറും. കോഴിയിറച്ചിയും മുട്ടയും കിട്ടാതാകും. ഇനി കേരളം കൃഷി നടത്തിയേ പറ്റൂ, മറ്റുള്ളവരെ ആശ്രയിക്കാൻ പറ്റില്ല, തുടങ്ങിയ ചർച്ചകൾ ഏറെ വന്നു.\nഅന്നും ഞാൻ പറഞ്ഞിരുന്നു ലോക്ഡൗൺ മലയാളികളെ ബാധിക്കുന്നതിനേക്കാൾ കൂടുതൽ ബുദ്ധിമുട്ടിക്കാൻ പോകുന്നത് കേരളത്തിനു പുറത്തുള്ള പാവം കർഷകരെയാണെന്ന്. കാരണം ശരാശരി മലയാളികൾക്കുള്ള സാമ്പത്തിക സുരക്ഷിതത്വം അവർക്കില്ല. എന്നിട്ട് എന്തായി? ഈ അടുത്ത കാലത്തൊന്നും കണ്ടിട്ടില്ലാത്തത്രയും കുറഞ്ഞ വിലയ്ക്കാണു സാധാരണ കിട്ടുന്നതിനേക്കാൾ കൂടുതൽ ഫ്രഷ് ആയ പച്ചക്കറി കേരളത്തിൽ കിട്ടുന്നത്.\nഇതെങ്ങനെ സംഭവിക്കുന്നു? ഇതിന്റെ ഉത്തരം പണ്ട് തന്നെ എഴുതിവച്ചിട്ടുണ്ട്. കമ്പോളത്തിലെ അദൃശ്യകരങ്ങളെ പറ്റി ആദ്യം പറഞ്ഞത് ആധുനിക സാമ്പത്തിക ശാസ്ത്രത്തിന്റെ പിതാവെന്ന് പറയപ്പെടുന്ന ആദം സ്മിത്ത് ആണ്. 1776 ൽ പ്രസിദ്ധീകരിച്ച അദ്ദേഹത്തിന്റെ പ്രശസ്തമായ An Inquiry into the Nature and Causes of the Wealth of Nations എന്ന പുസ്തകത്തിലാണ് ഇതിനെ പറ്റി വിശദീകരിച്ചിട്ടുള്ളത്.\nഒരു സ്വതന്ത്ര കമ്പോളത്തിൽ നിർമിക്കുന്നവരുടേയും ഉപഭോഗം ചെയ്യുന്നവരുടെയും സ്വകാര്യ താൽ‌പര്യങ്ങൾ കൊണ്ടു തന്നെ സമൂഹത്തിന്റെ താൽ‌പര്യങ്ങൾ സംരക്ഷിക്കപ്പെടും. ആരും ആരുടെയും താൽ‌പര്യം സംരക്ഷിക്കാൻ എന്ന പേരിൽ കമ്പോളത്തിൽ ഇടപെടാതിരുന്നാൽ മതി.\nഅതായത് ഉത്തമാ, മലയാളികൾ പട്ടിണി കിടക്കാതിരിക്കാനല്ല തമിഴ്നാട്ടുകാർ കൃഷി ചെയ്യുന്നത്. തമിഴ്നാട്ടിലെ കർഷകർക്കു ലാഭം ഉണ്ടാക്കാനല്ല മലയാളികൾ കോഴി വാങ്ങി കഴിക്കുന്നത്. രണ്ടു കൂട്ടരും അവരുടെ സ്വകാര്യ താൽ‌പര്യങ്ങൾ ആണ് സംരക്ഷിക്കാൻ നോക്കുന്നത്, അവ പരസ്പര ബന്ധിതമാണെന്നു മാത്രം. കേരളത്തിൽ നിന്നുള്ള ഡിമാൻഡ് ഇല്ലെങ്കിൽ തമിഴ്നാട്ടിലെ കൃഷിക്ക് നിലനിൽപ്പില്ല, പട്ടിണിയാകുന്നതു നമ്മൾ മാത്രമാകില്ല.\nകേരളത്തിൽ കൃഷി ചെയ്യുന്നതിലും ലാഭമാണ് തമിഴ്നാട്ടിൽ കൃഷി ചെയ്യുന്നത്. എന്തിന് തമിഴ്നാട്ടിലെ കാര്യം പറയുന്നു, ഓസ്ട്രേലിയയിൽ പശുവിനെ വളർത്തി കേരളത്തിൽ പാൽ എത്തിച്ച് ലാഭത്തിൽ വിൽക്കാൻ സാധിക്കുമെന്നതാണ് സത്യം !. വില കുറച്ച് അരിയും പച്ചക്കറികളും പാലുമൊക്കെ തമിഴ്നാട്ടിൽ നിന്നോ പഞ്ചാബിൽ നിന്നോ ഓസ്‌ട്രേലിയയിൽ നിന്നോ വന്നാൽ അതാണ് മലയാളികൾക്കു നല്ലത്. നമുക്ക് നന്നായി ചെയ്യാൻ പറ്റുന്ന കാര്യങ്ങളിൽ നമ്മൾ ശ്രദ്ധിക്കുക, തമിഴ്നാട്ടുകാരനോ ഓസ്ട്രേലിയക്കാരനോ നന്നായി ചെയ്യാൻ പറ്റുന്ന കാര്യങ്ങൾ അവർ ചെയ്യട്ടെ.\nപാരമ്പര്യ രീതിയിലുള്ള കൃഷിക്കും പശു വളർത്തലിനുമൊന്നും കേരളത്തിൽ ഇനി ഒരു ഭാവിയുമില്ല എന്ന് ഞാൻ പലവട്ടം പറഞ്ഞിട്ടുണ്ട്. ഈ കൊറോണക്കാലത്തും ആ ചിന്തയ്ക്ക് ഒരു മാറ്റവുമില്ല. ഇതിന്റെ അർഥം കേരളത്തിൽ കൃഷിക്ക് ഭാവിയില്ല എന്നല്ല. ആധുനികമായ, കൃഷിയുടെ ശാസ്ത്രവും സാമ്പത്തിക ശാസ്ത്രവും അറിഞ്ഞുള്ള കൃഷിക്ക് കേരളത്തിൽ വൻ സാധ്യത ഉണ്ട്. എന്നാൽ കൊറോണ വന്നതിനാൽ, ഇനിയുള്ള കാലത്ത് മറ്റിടങ്ങളിൽ കൃഷി ചെയ്യുന്നത് വിശ്വസിച്ച് നമുക്ക് ജീവിക്കാൻ പറ്റില്ലെന്ന് പേടിയുള്ളതിനാൽ പഴയ തരത്തിൽ ഉള്ള കൃഷി ചെയ്യാം എന്ന് കരുതുന്നത് മണ്ടത്തരമാണ്.\nകൊറോണക്കാലത്തെ കൃഷിയെ പുനരുജ്ജീവിപ്പിക്കാനുള്ള അവസരമായി എടുക്കണം, എങ്ങനെയാണ് ഗൾഫിൽ നിന്നൊക്കെ മടങ്ങി വരുന്നവരിൽ ശാസ്ത്രീയമായി കൃഷി ചെയ്തു പരിചയമുള്ളവരുടെ അനുഭവം ഉപയോഗിക്കാൻ പറ്റുന്നത് എന്ന് ചിന്തിക്കണം, എങ്ങനെയാണ് പുതിയ തലമുറയെ കൃഷിയുമായി ബന്ധിപ്പിക്കുന്നത് എന്ന് ചിന്തിക്കണം, കേരളത്തിലെ സ്ഥല വിനിയോഗ നയങ്ങളിൽ എന്ത് കാതലായ മാറ്റങ്ങൾ ആണ് കൃഷിക്ക് അനുകൂലമായ അന്തരീക്ഷമുണ്ടാകാൻ കൊണ്ടുവരേണ്ടത് എന്ന് ചിന്തിക്കണം. ഇതൊന്നും അത്ര എളുപ്പമല്ല. പക്ഷെ എളുപ്പ വഴിയിൽ ഒരേക്കർ കൃഷിക്ക് കുറച്ചു സബ്‌സിഡിയും നൽകി, കമ്പോളത്തിൽ ഇടപെട്ട് ആദം സ്മിത്തുമായി മത്സരത്തിന് പോയാൽ ഉത്തമൻ ജയിക്കില്ല.


ഇനി മണിക്കൂറുകൾ mask ഇട്ടാലും ചെവി വേദന വരില്ല ഈ സൂത്രം ഉണ്ടെങ്കിൽ...!! - Creator Pen\nഇനി മണിക്കൂറുകൾ mask ഇട്ടാലും ചെവി വേദന വരില്ല ഈ സൂത്രം ഉണ്ടെങ്കിൽ…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.


എറണാകുളത്തെ ഷോപ്പിംഗ് മാളില് വച്ച് അപമാനിതയായി എന്ന യുവനടിയുടെ വെളിപ്പെടുത്തല് അന്വേഷിക്കുമെന്ന് കളമശേരി പൊലീസ് വ്യക്തമാക്കി. കൂടാതെ ഷോപ്പിംഗ് മാളിലെ സിസി ടിവി ദൃശ്യങ്ങള് പരിശോധിക്കും. നടി ആക്രമണത്തിന് ഇരയായ വിവരം അറിയിച്ചത് ഇന്‍സ്റ്റഗ്രാമിലൂടെയാണ്. ഇന്നലെ വൈകുന്നേരം കുടുംബത്തോടൊപ്പം ഷോപ്പിംഗ് നടത്തുന്നതിനിടെയായിരുന്നു സംഭവം ഉണ്ടായത്.\nപ്രതികരിക്കാനാകാതെ പോയതില് ദുഃഖമുണ്ടെന്നും നടി ഇന്‍സ്റ്റഗ്രാമിലൂടെ പറഞ്ഞു. രണ്ട് യുവാക്കള് തന്നെ പിന്തുടര്‍ന്നുവെന്നും ശരീരഭാഗത്ത് സ്പര്‍ശിച്ചുവെന്നും നടി ഇന്‍സ്റ്റഗ്രാമില് പറഞ്ഞു. സംഭവം തന്റെ സഹോദരി കണ്ടെന്നും ശേഷവും യുവാക്കള് പിന്തുടര്‍ന്നെന്നും സംസാരിക്കാനും ശ്രമിച്ചെന്നും തന്‍റെ മാതാവ് എത്തിയതിന് ശേഷമാണ് യുവാക്കള് പോയതെന്നും നടി കുറിച്ചു.\nലണ്ടന്: പ്രശസ്ത നടനും സ്റ്റാര് വാര് സീരിസിലെ താരവുമായ ജെറിമി ബുല്ലോച്ച് (75) അന്തരിച്ചു. പാര്‍ക്കിസണ്‍സ് രോഗബാധിതനായ ജെറിമി ബുല്ലോച്ച ലണ്ടനിലെ ടൂട്ടിംഗിലുള്ള സെന്‍റ്. ജോര്‍ജ് ആശുപത്രിയില് ചികിത്സയിലായിരുന്നു. വ്യാഴാഴ്ച ആശുപത്രിയിലായിരുന്നു അന്ത്യം. സ്റ്റാര് വാര് സീരിയസില് ബോബ ഫെറ്റിന്‍റെ വേഷം ജെറിമിയെ പ്രശസ്തനാക്കി. അദ്ദേഹം 1983 ല് പുറത്തിറങ്ങിയ ജയിംസ് ബോണ്ട് ചിത്രമായ ഒക്ടോപസിയിലും വേഷമിട്ടു.


Malayalam news || സ്‌മാര്‍ട്ട്‌ഫോണ് കൂടി, സെക്‌സ് കുത്തനെ കുറഞ്ഞു\nസ്‌മാര്‍ട്ട്‌ഫോണ് കൂടി, സെക്‌സ് കുത്തനെ കുറഞ്ഞു\nതണുപ്പുകൂടിയാല്, മഴക്കാലം വന്നാല്, ചൂടുകൂടി വീടിനു പുറത്തിറങ്ങാന് കഴിയാതെ വന്നാല് നാട്ടില് പിള്ളാരുടെ എണ്ണം കൂടുമെന്നു പണ്ടൊക്കെ തമാശ പറയാറുണ്ടായിരുന്നു. അതൊക്കെ മറന്നേക്കൂ. ഇപ്പോള് വീട്ടിനുള്ളില് കഴിയേണ്ടി വരുന്ന കാലത്ത് നെറ്റ് ഉപയോഗത്തിന്റെ നിരക്ക് കൂടും എന്നൊരു ദോഷം മാത്രമേ ഉള്ളൂവത്രേ. ടാബ്‌ലറ്റും ഐഫോണും നിറയുന്ന ഈ ലോകത്ത് എന്തൊക്കെയായാലും സെക്‌സ് കുറഞ്ഞുവരികയാണത്രേ.\nഇന്റര്‍നെറ്റില് നിരന്തരം കയറിയിറങ്ങി വേണ്ടതും വേണ്ടാത്തതും കാണാന് കൊതിയാകുന്നവര്‍ക്കും സ്വജീവിതത്തില് സെക്‌സ് ആസ്വദിക്കാന് മടിയാകുന്നുവെന്നാണ് പഠനം. കാരണം സിംപിള്, കംപ്യൂട്ടറില് നിന്ന് തലയൂരിക്കഴിഞ്ഞ് സമയം തീരെയില്ല. കുറ്റംപറയരുതല്ലോ, സ്‌മാര്‍ട്ട്‌ഫോണുകളും ടാബ്‌ലറ്റുകളും വ്യാപകമായതിനുശേഷം ഇക്കാര്യത്തില് പുരോഗതി മേല്‍ക്കുമേല് എന്നതാണ് സ്ഥിതി.\nസ്വന്തം കിടക്കയില് സ്‌മാര്‍ട്ട് ഡിവൈസുകളുമായി നിരന്തരം ചങ്ങാത്തംകൂടുന്നവരില് ആണും പെണ്ണുമുണ്ട്. എങ്കിലും തൊട്ടടുത്തു കിടക്കുന്ന പങ്കാളിയെ തിരിഞ്ഞൊന്നു നോക്കാനോ ഒരു വിരല് കൊണ്ടുപോലും തൊട്ടുനോക്കാനോ ഒന്നാലിംഗനം ചെയ്യാനോ ശ്രമിക്കാറില്ലത്രേ!!. വെബ്‌സര്‍ഫിംഗ് കൂടുന്തോറും സെക്‌സ്‌ജീവിതം കുറഞ്ഞുവരികയാണെന്ന് ഈയിടെ നടത്തിയ സര്‍വേയില് പങ്കെടുത്ത പതിനഞ്ചു ശതമാനം പേരും തുറന്നു പറഞ്ഞു. കിടക്കുന്നതിനു മുമ്പാണ് ട്വീറ്റിംഗും മെയില്‍നോട്ടവും ഫേയ്‌സ്‌ബുക്കില് കയറ്റവും. പിന്നെ ഉറക്കംതൂങ്ങിതൂങ്ങി ഒറ്റക്കിടപ്പ്. ഉണര്‍ന്നെണീക്കുമ്പോള് ഓഫീസില് പോകാന് സമയംകഴിഞ്ഞു.\nരണ്ടായിരത്തിലധികം പേരാണ് ബ്രിട്ടണിലെ സര്‍വേയില് പങ്കെടുത്തത്.\nഓഫീസില് മുഴുവന് സമയവും കംപ്യൂട്ടറിനു മുന്നിലിരുന്ന് വാടിക്കരിഞ്ഞു വരുന്നവരാണ് ഇന്നത്തെ ചെറുപ്പക്കാരായ ദമ്പതികള്. അത്താഴം കഴിച്ച് എങ്ങനെയും കയറിക്കിടക്കാനാണ് താത്‌പര്യം. ക്ഷീണം മാറിക്കഴിഞ്ഞ് അതിരാവിലെ സെക്‌സ് പരീക്ഷിക്കാമെന്നാണ് ഇത്തരക്കാര്‍ക്കായി ഫിലാഡല്‍ഫിയയിലെ സൈക്കോളജിസ്‌റ്റും ഹ്യൂമന് സെക്ഷ്വാലിറ്റി പ്രഫസറുമായി ഫിലിപ് റട്ടര് പറയുന്നത്. പുരുഷന്മാര്‍ക്ക് സ്വാഭാവികമായി അതിരാവിലെ ഉത്തേജനം ഉണ്ടാകുമെന്നതിനാല് രാവിലെ ഇണയോട് താത്‌പര്യം കൂടുതലായിരിക്കുമെന്നത് ഗുണകരമാകും.\nനാല്‌പ്പതുകഴിഞ്ഞ സ്‌ത്രീകളില് ഹോര്‍മോണ് മാറ്റങ്ങളുണ്ടാകുന്നത് സെക്‌സ് കുറയാന് കാരണമാണ്. അതുകൊണ്ടുതന്നെ ലൈംഗിക ബന്ധത്തിനുള്ള ഉത്സാഹം കുറയും. ഹോര്‍മോണ് റീപ്ലേയ്‌സ്‌മെന്റ് ചികിത്സകള് ഇവര്‍ക്കായി പരീക്ഷിക്കാം.\nവിരസമായ ഒരേ മട്ടിലുള്ള രീതികള് ഇണയെ മടുപ്പിച്ചു കളയും. ഇതൊക്കെയൊന്നു മാറ്റി പരീക്ഷിച്ചുനോക്കൂ.\nമരുന്നുകളാണ് മറ്റൊരു വില്ലന്. ആന്റി ഡിപ്രസന്റുകളോ, ഞെഞ്ചെരിച്ചിലിനുള്ള മരുന്നുകളോ, ഗര്‍ഭനിരോധനത്തിനുളള മരുന്നുകളോ, പ്രഷറിനുള്ള മരുന്നുകളോ ഇങ്ങനെ സെക്‌സിനെ മുടക്കാനെത്തും. ഇക്കാര്യം നിങ്ങളുടെ ഡോക്ടറുമായി തുറന്നു സംസാരിക്കാം.\nമദ്യം അകത്താക്കുന്നവര് സെക്‌സില് അതീവ താത്‌പര്യം കാണിക്കാറുണ്ട്. ചിലരുടെ കാര്യത്തില് മദ്യം വിനയാകും. ഉത്സാഹം കാണിക്കുന്നതല്ലാതെ മുന്നോട്ടു പോകാനാവാതെ അവര് തളര്‍ന്നു വീഴും. രണ്ടു പെഗില് കൂടിയാല് ഫലം വിപരീതമാണെന്നത് ഓര്‍ത്തിരിക്കുക.


Emalayalee.com - കാമുകിക്ക് വേണ്ടി വിമാന റാഞ്ചല് ഭീഷിണി; മുംബൈ വ്യവസായിക്ക് ജീവപര്യന്തം തടവ്\nകാമുകിക്ക് വേണ്ടി വിമാന റാഞ്ചല് ഭീഷിണി; മുംബൈ വ്യവസായിക്ക് ജീവപര്യന്തം തടവ്\nവിമാനം റാഞ്ചുമെന്ന് ഭീഷിണി സന്ദേശം നല്‍കിയതിന് മുംബൈ വ്യവസായിയായ ബ്രിജു സള്ളയ്ക്ക് ജീവപര്യന്തം തടവ്. എന്.ഐ.എ കോടതിയാണ് ശിക്ഷ വിധിച്ചത്. ബ്രിജു തീവ്രവാദിയോ, ഭീകരനോ, കുറ്റവാളിയോ ആയിരുന്നില്ല എന്നതാണ് കൗതുകകരം. വിമാന കമ്പിനിയില് ജോലി ചെയ്യുന്ന തന്‍റെ കാമുകിയുടെ സ്ഥലം മാറ്റത്തിന് വേണ്ടിയാണ് ഇയാള് റാഞ്ചല് സന്ദേശം നല്‍കിയത്.\n2017 ഒക്ടോബര് മുപ്പതിന് ജെറ്റ് എയര്‍വേസ് വിമാനത്തിന്‍റെ ടോയ്ലെറ്റില് വിമാനം തട്ടിക്കൊണ്ടു പോകുമെന്ന് സന്ദേശം ഇംഗ്ലീഷിലും ഉറുദുവിലും എഴുതി പതിപ്പിക്കുകയായിരുന്നു. ഭീഷിണി സന്ദേശം ശ്രദ്ധയില്‍പ്പെട്ടപ്പോള് ജെറ്റ് എയര്‍വേസ് വിമാനം അന്ന് അടിയന്തരമായി അഹമ്മദ്ബാദ് വിമാനത്താവളത്തില് ഇറക്കി. സള്ളയെ അറസ്റ്റ് ചെയ്യുകയും ചെയ്തു.\nഭീഷിണി സന്ദേശം ഗൗരവത്തില് എടുത്ത് ജെറ്റ് എയര്‍വെയ്സ് ഡല്‍ഹി സര്‍വീസുകള് നിര്‍ത്തി വെക്കുമെന്നായിരുന്നു സള്ളയുടെ പ്രതീക്ഷ. അങ്ങനെയെങ്കില് ഡല്‍ഹി ഓഫീസില് ജോലി ചെയ്യുന്ന തന്‍റെ പെണ്‍സുഹൃത്തിന് മുംബൈ ഓഫീസിലേക്ക് സ്ഥലംമാറ്റം ലഭിക്കുമെന്നും സള്ള കണക്കുകൂട്ടി. എന്തായാലും വിഡ്ഡിത്തം ചെയ്തതിന് ഒരു ജീവപര്യന്തം അനുഭവിക്കുകയാണ് ഇപ്പോള് സള്ള.


മടങ്ങാന് വിമാനമില്ല; മലയാളികളുള്‍പ്പെടുന്ന സംഘം ചൈനയിലെ വിമാനത്താവളത്തില് കുടുങ്ങിക്കിടക്കുന്നു | coronavirus: students from kerala stuck in chaina airport\nസഹായമെത്തിയില്ല, മടങ്ങാന് വിമാനമില്ല; വീണ്ടും പരാതിയുമായി ചൈനയില് കുടുങ്ങിയ മലയാളി സംഘം\nChina, First Published 6, Feb 2020, 10:07 PM IST\nമലയാളികൾ ഉൾപ്പടെയുള്ള സംഘം. 21അംഗ സംഘമാണ് വിമാനത്താവളത്തിൽ കുടുങ്ങിക്കിടക്കുന്നത്. ഇക്കാര്യങ്ങള് നേരത്തെ ഏഷ്യാനെറ്റ് ന്യൂസിലൂടെ കേന്ദ്ര-സംസ്ഥാന സര്‍ക്കാരുകളുടെ ശ്രദ്ധയില്‍പെടുത്തിയിരുന്നു.\nതിരുവനന്തപുരം: കൊറോണ വൈറസ് പടര്‍ന്ന ചൈനയില് നിന്നും മടങ്ങാനൊരുങ്ങിയ മലയാളികള് ഉള്‍പ്പെടുന്ന ഇന്ത്യന് വിദ്യാർത്ഥി സംഘത്തിന് സഹായമെത്തിയില്ല. പരാതിയുമായി വിദ്യാര്‍ത്ഥികള് വീണ്ടും രംഗത്തെത്തി. തിരിച്ചെത്താന് കഴിയാതെ കുൻമിംഗിൽ കുടുങ്ങിക്കിടക്കുകയാണ് മലയാളികൾ ഉൾപ്പടെയുള്ള 21അംഗ സംഘം. ഇക്കാര്യങ്ങള് നേരത്തെ ഏഷ്യാനെറ്റ് ന്യൂസിലൂടെ കേന്ദ്ര-സംസ്ഥാന സര്‍ക്കാരുകളുടെ ശ്രദ്ധയില്‍പെടുത്തിയിരുന്നു. വാര്‍ത്തയുടെ അടിസ്ഥാനത്തില് എംബസി ഉദ്യോഗസ്ഥർ വിളിച്ചെങ്കിലും മടങ്ങി വരവ് അനിശ്ചിതത്വത്തിലാണെന്നും മതിയായ സഹായങ്ങള് നല്‍കിയില്ലെന്നും വിദ്യാർഥികൾ ആരോപിക്കുന്നു.\n'താമസസൗകര്യം ഒരുക്കിയില്ല. ഇത്രയും പേര്‍ക്ക് ശരിയായി ഭക്ഷണമോ വെള്ളമോ ലഭിച്ചില്ല. രണ്ട് ദിവസത്തേക്ക് ഇന്ത്യയിലേക്ക് വിമാനമില്ലെന്നാണ് അറിയുന്നത്. എപ്പോൾ വിമാന ടിക്കറ്റ് ലഭ്യമാകുമെന്ന് അറിയില്ല. അധികൃതര് ബന്ധപ്പെട്ടിരുന്നു. പക്ഷേ എംബസിയില് നിന്നും ഇക്കാര്യങ്ങളെക്കുറിച്ച് അറിയിപ്പൊന്നും കിട്ടിയില്ല'. രണ്ട് ദിവസത്തേക്ക് ഇന്ത്യയിലേക്ക് വിമാനമില്ലാത്തതിനാല് തിരിച്ച് നാട്ടിലേക്ക് എത്തുന്നതിന് പ്രത്യേക വിമാനം ഒരുക്കണമെന്നും വിദ്യാര്‍ത്ഥികള് ആവശ്യപ്പെട്ടു.\nചൈനയിലെ കുമിങ് ഡാലിയൻ സര്‍വകലാശാലയില് എംബിബിഎസിനു പഠിക്കുന്ന 17 വിദ്യാര്‍ഥികളടക്കം 21പേരാണ് വിമാനത്താവളത്തിൽ കുടുങ്ങിയത് . ഇവരുടെ താമസ സ്ഥലത്തും കൊറോണ ബാധ റിപ്പോര്‍ട്ട് ചെയ്ത സാഹചര്യത്തിലാണ് നാട്ടിലേക്ക് പോകാൻ തീരുമാനിച്ചത്. സിംഗപ്പൂര് വഴിയുള്ള വിമാനത്തില് ടിക്കറ്റും ബുക്ക് ചെയ്ത് വിമാനത്താവളത്തിലെത്തി. എന്നാല് ചൈനയില് നിന്നുള്ളവരുടെ യാത്ര അനുവദിക്കില്ലെന്ന് എയര്‍ലൈൻ കമ്പനി നിലപാടെടുത്തു. ഇതോടെ യാത്ര മുടങ്ങി. ഭക്ഷണത്തിനടക്കം ക്ഷാമം നേരിടുന്ന സര്‍വകലാശാലയിലേക്ക് പോകാനും\nപറ്റാത്ത അവസ്ഥയിലാണ് വിദ്യാര്‍ത്ഥികള്. ഏഷ്യാനെറ്റ് ന്യൂസിലൂടെയാണ് ഇക്കാര്യങ്ങള് പുറത്തുവന്നത്.


Emalayalee.com - സ്വവര്‍ഗ്ഗാനുരാഗവും, നപുഃസകങ്ങളും, മൂന്നാം ലിംഗവും (ഏബ്രഹാം തെക്കേമുറി)\nസ്വവര്‍ഗ്ഗാനുരാഗവും, നപുഃസകങ്ങളും, മൂന്നാം ലിംഗവും (ഏബ്രഹാം തെക്കേമുറി)\nEMALAYALEE SPECIAL 16-Apr-2014\nലോകത്തില് ആദ്യമായി മൂന്നാംലിംഗത്തിന് സംവരണം നിലവില് വരുത്തിക്കൊണ്ട് ഇന്ത്യന് സുപ്രീം കോടതി ഒരു വിഷുക്കണി വിളംമ്പരം നടത്തിയിരിക്കുന്നു.\nനപുഃസകമായി മനുഷ്യന് പിറക്കുന്നത് ഒരു അംഗവൈകല്യമാണ്. ഇത്തരക്കാര് വളരുമ്പോള് അവരില് ഒരു രോഗലക്‌ഷണംപോലെ നിരവധി വൈകാരിക സ്വഭാവങ്ങളും കാണാം. ഈ ന്യൂനപക്‌ഷങ്ങള് സാംസ്‌കാരികമായി ഓരോ രാജ്യത്തും വിഭിന്നങ്ങളായി പരിപാലിക്കപ്പെടുന്നു.\nഇത്തരക്കാരെ ലൈംഗീകമായി ഉപയോഗിച്ചും , ഷണ്ഡന്മാരെ സ്‌ത്രീകാവല്‍ക്കാരായി നിയോഗിച്ചുമൊക്കെയുള്ള കഥകള് മതഗ്രന്‌ഥങ്ങളിലുണ്ട്. എന്നാല് ഇന്ന് ഈ ഒറ്റപ്പെട്ട ജന്മാവസ്‌ഥയോടെ താരതമ്യം ചെയ്‌തുകൊണ്ട് `സ്വവര്‍ഗ്ഗാനുരാഗം' എന്ന `മന്ദബുദ്‌ധിനയം' അംഗീകരിക്കപ്പെടാന് മാനവജാതിയിലെ ന്യൂനപക്‌ഷം മുറവിളി കൂട്ടുന്നു. മീഡിയകള് ആഘോഷിക്കുന്ന വിപണനത്തിന്റെ വേദിയില് `സംഭോഗം' ഇല്ലാത്ത ഉപഭോഗലൈംഗീകത വിളയാടി നില്‍ക്കുന്നു.\n`ഇണയല്ലാത്ത എന്തിനോടും ഇണചേരുന്നു'വെന്നതാണ് മനുഷ്യന് മൃഗങ്ങളേക്കാള് ഉള്ള വിശേഷത. മൃഗങ്ങള് വഴിതെറ്റിയാലും സ്വവര്‍ഗത്തോടെ അവലക്‌ഷണമായി പ്രവര്‍ത്തിച്ചാലും അത് ആസ്വദിക്കാന് നിന്നു കൊടുക്കുന്നത് കണ്ടിട്ടില്ല. ഇന്നിപ്പോള് ഈ ശാരീരികവൈകല്യത്തെ മുതലെടുത്ത് മാനസികവൈകല്യമുള്ള മന്ദബുദ്‌ധിയായ മനുഷ്യന് കാട്ടുന്ന വികൃതിയെ പൊതു നിയമമായി `സ്വവര്‍ഗരതി' കുറ്റകരമല്ല,യെന്ന വാദം, പരിണാമസിദ്‌ധാന്തത്തിലെ മനുഷ്യനില് നിന്ന് ഇനിയൊരുജീവിയുണ്ടാവാം എന്ന സാദ്‌ധ്യതയെ സാധൂകരിക്കുന്നു.\nലോകവിനാശകാലത്ത് ഉണ്ടാകുന്ന ഭീകരങ്ങളായ പ്രകൃതിപരിണാമങ്ങളെക്കുറിച്ച് മതഗ്രന്‌ഥങ്ങള് നല്‍കുന്ന സൂചനകള് ശാസ്‌ത്രീയമായി അംഗീകരിച്ചു കൊണ്ടാണ് ഈ നൂറ്റാണ്ട് പിറന്നത്. വ്യക്‌തി സ്വാതന്ത്ര്യത്തിന്റെ ഫലമായി സുഖഭോഗതൃഷ്‌ണകള് കൂടി മനുഷ്യന്‍ലൈംഗീക അരാജകവാദികളായി തീര്‍ന്നിരിക്കുന്നു.\n`തോന്നിയവാസികളാമാണുങ്ങളും പെണ്ണുങ്ങളും നൃപ\nതമ്മില് കണ്ടാല് സഹിക്കില്ല, യുഗക്ഷയമടുക്കവേ\nലോകമെല്ലാം മ്‌ളേച്ഛമയമായിത്തീരും യുധിഷ്‌ഠരാ!'\n`അന്ത്യകാലത്ത് ഭക്‌തികെട്ട മോഹങ്ങളെ അനുസരിച്ച് നടക്കുന്ന ദുര്‍മോഹികള് ഉണ്ടാകും.'(ബൈബിള്). മാനവജാതി ഒരു പരിണാമത്തിന്റെ `പുതിയമനുഷ്യന്' ആയിക്കൊണ്ടിരിക്കുന്നു. ആധുനിക നാഗരികതയെ എതിര്‍ക്കുന്നുവെന്ന് പറയുകയും , ഇന്ദ്രിയസുഖങ്ങളെ പുല്‍കുകയും ചെയ്യുന്ന തലമുറ രംഗത്ത് എത്തിയിരിക്കുന്നു. ലഹരികളെല്ലാം പൊതുവിപണിയില് ലഭ്യമാകയും വസ്‌ത്രധാരണം പ്രാചീനതയുടെ വേഷമായ കൗപീനത്തിലേക്ക് മടങ്ങിപ്പോകയും ചെയ്‌തിരിക്കുന്നു.\n1969ല് ലണ്ടനില് സ്വവര്‍ഗഭോഗം നിയമമായി. 1990 ഡിസംബര് 11ന് സോദോമി ലോ അമേരിക്കയില് നീക്കപ്പെട്ടു. ഇന്നിപ്പോള് സ്‌ത്രീയായി ജനിച്ചവള് സ്‌ത്രീസുഖം അറിഞ്ഞതിനുശേഷം മദ്‌ധ്യപ്രായത്തില് ഒരു പുരുഷലിംഗവും പിടിപ്പിച്ച് പുരുഷവേഷമണിഞ്ഞ് താണ്ഡവനൃത്തം ആടുന്നത്, അല്ലെങ്കില് പുരുഷനായി ജനിച്ചവന് ഹോര്‍മോണ് തെറാപ്പിയിലൂടെ മുലയും തലയും വളര്‍ത്തി, എല്ലാ ദ്വാരവും ഉപയോഗയോഗ്യമെന്ന് ചൊല്ലി നൃത്തമാടുന്നത് കണ്ട് വിവേകിയായ മനുഷ്യന് അന്ധാളിച്ച് നില്‍ക്കയാണ്.\nഈ ലൈംഗീകഭാവം `ലിംഗബോധ'മില്ലാത്ത പ്രണയത്തിലേക്ക് വഴിതെളിയിക്കുന്നു. എന്തിനേയും ഏതിനേയും സ്‌നേഹിക്കാനം ഇഷ്‌ടപ്പെടാനും അതിന്മേല് കയറി എന്തു കാട്ടാനും ആസ്വദിക്കാനുമൊക്കെ സാഹചര്യം ലഭിച്ച മനുഷ്യന് `എല്ലാ രതികളും' മനുഷ്യാവകാശമാണ് എന്ന് വാദിക്കുന്നു.\n`സ്വവര്‍ഗരതി' കുറ്റകരമാണെന്ന സുപ്രീം കോടതിയുടെ വിധിയിന്മേല് നിരവധി കമന്റുകള് കേട്ടു. ഒറ്റപ്പെട്ട അഭിപ്രായങ്ങള്‍ക്ക് ഇവിടെ സ്‌ഥാനമില്ല. ഇന്നിപ്പോള് നമ്മെപ്പോലെ ഒരു തലമുറ മുമ്പുണ്ടായിട്ടില്ല. ആയതിനാല് നമുക്കുശേഷം വരുന്നതും ഒരു പരിണാമ പ്രതിഭാസമാണ്.\n`അവിഹിത ലൈംഗീക ബന്‌ധം' കുറ്റകരമായിരിക്കുന്ന ഇന്ത്യയില് സുപ്രീം കോടതിയുടെ വിധിയിന്മേല് സോണിയാജിയുടെയും കോണ്‍ഗ്രസു് പാര്‍ട്ടിയുടെയും വികാരം ഉണര്‍ന്ന് `സ്വവര്‍ഗരതി' കുറ്റകരമല്ലെന്ന് നിയമനിര്‍മ്മാണം നടത്താന് ശുപാര്‍ശ ചെയ്‌തതും കാലത്തിന്റെ മാറ്റമാണ്.\nഎന്നാല് ഒന്നറിയുക! 2012 ഏപ്രില് ബ്രിട്ടീഷ് മെഡിക്കല് ജേര്‍ണല് പ്രസിദ്‌ധീകരിച്ച അന്തര്‍ദേശീയ സര്‍വേയില് `ഓറോഫിഞ്ചിയല് കാന്‍സര്' ഓറല് സെക്‌സിന്റെ പ്രതിഫലമെന്ന് തെളിയിക്കപ്പെട്ടിരിക്കുന്നു.\nസമസ്‌തജീവജാലങ്ങള്‍ക്കും ഒരു ആന്തരീക പരിണാമം സംഭവിച്ച കാലഘട്ടമാണിത്. കാട്ടുമൃഗങ്ങില്‍പ്പോലും പ്രതികരണശേഷി വര്‍ദ്‌ധിച്ചിരിക്കുന്നു. കാട്ടുപോത്തുകള് കൂട്ടമായി സിംഹത്തെ ആക്രമിക്കുന്നു. കാട്ടുമൃഗങ്ങള് നാട്ടിലിറങ്ങി വിളയാട്ടം നടത്തുന്നു. പാമ്പുകള് മനുഷ്യന്റെ സഹജീവിയായി മാറുന്നു. നായ്‌ക്കള് 12 മാസവും ഇണചേരുന്നു. മനുഷ്യനു മൃഗങ്ങളോട് ലൈംഗീക ആവേശം കൂടിവരുന്നു. മൃഗങ്ങളും ഫീമെയ്‌ല് ഓവലൂഷന് തിരിച്ചറിഞ്ഞ് ലൈംഗീകമായി ഉത്തേജിക്കപ്പെടുന്നു. മനുഷ്യനോട് ഏറ്റവും ശാരീരികഘടനാസാദൃശ്യമുള്ള ആന ഉത്‌സവപറമ്പില് മദപ്പാട് കാട്ടുന്നതിന്റെ കാരണം സ്‌ത്രീ സാമീപ്യമാണ്.\nമനുഷ്യന് ലൈംഗീകശേഷി നഷ്‌ടപ്പെട്ടുകൊണ്ടിരിക്കുന്നു. മുട്ടയിലേ കൂവി, മുളയിലേ കരിഞ്ഞുപോകുന്നു. ഉന്മാദവും, ഉത്തേജനവും `ഐപോടി'ന്റെ സ്‌ക്രീനില് ആരംഭിച്ച് ബെഡ്‌ഷീറ്റില് അവസാനിക്കുന്നു.\nമൂന്നാം ലിംഗത്തിനു സംവരണം നല്‍കിക്കൊണ്ട് ഇന്ത്യന് സുപ്രീം കോടതിയും ഒരു വിഷുക്കൈനീട്ടം വച്ചിരിക്കുന്നു. നാളിതുവരെ `ലിംഗവിവേചനം' പാടില്ലയെന്നൊരു നിയമമാണ് ലോകരാഷ്‌ട്രങ്ങളില് ഉള്ളത്. ഇന്നിപ്പോള് ഇവര്‍ക്ക് സംവരണം. പുരുഷന് സാരിയുടുത്തു വന്നാല്, സ്‌ത്രീ തലമുണ്ഡനം ചെയ്‌ത് പുരുഷനായാല് പല ആനുകൂല്യങ്ങളും. `ആനയ്‌ക്കു മാത്രമല്ല, ചങ്ങലയ്‌ക്കും ഭ്രാന്ത്' പിടിച്ചിരിക്കുന്നു. ലിംഗപൂജയാണല്ലോ ഇന്ത്യന് ദൈവീകബോധം. നിയമപഴുതിലൂടെ നിരവധി പ്രശ്‌നങ്ങള് സൃഷ്‌ടിക്കുന്ന ഒരു വിധിയാണിത്.


“ഈ സമയവും കടന്നു പോകും’ : ഒൻപതാം ക്ലാസ് വിദ്യാർത്ഥിനി ശിവാനി പ്രദീപിന്റെ ലേഖനം | School Vartha\nPublished on : April 04 - 2020 | 8:48 am\n” ഒരിക്കൽ കൂടി… ഇത്തവണ കേരളത്തെ മാത്രമല്ല ലോകത്തെ തന്നെ വിഴുങ്ങാനും കാൽകീഴിലാക്കാനും ശക്തിയുള്ള ഒരു മഹാമാരിയുടെ പിടിയിലാണ് നമ്മൾ. ഏവരുടേയും ജീവനു തന്നെ ഭീഷണി മുഴക്കുന്ന, പുറത്തുവരാതെ അങ്ങിങ്ങായി ഒളിഞ്ഞിരുന്ന് കീഴ്പ്പെടുത്തുന്ന ഒരു ശത്രു… കോവിഡ് 19. അതെ, ഇതൊരു കൊറോണക്കാലം. മൂന്നാം ലോക മഹായുദ്ധമെന്നുപോലും വിശേഷിപ്പിക്കപ്പെട്ട മഹാവിപത്തിന്റെ കാലം. ഭയപെടുത്തുകയല്ല! പകരം മനസ്സിൽ മായാത്ത ചിത്രങ്ങളായി തങ്ങിനിൽക്കുന്ന ചില കാഴ്ചകൾ പങ്കുവെക്കലാണ് എന്റെ ലക്ഷ്യം കുറേ ദിവസങ്ങളായി നാം വീടിനുള്ളിലാണ്. നമ്മുടെ സ്വാർത്ഥ താല്പര്യങ്ങൾക്ക് വേണ്ടി നാം കൂട്ടിലടച്ചവയെല്ലാം സ്വതന്ത്രമായി വിഹരിക്കുന്നു. ലോകം മുഴുവൻ അടക്കി വാണ മനുഷ്യ രാശിയുടെ വിധി നിർണ്ണയിക്കുന്നതാവട്ടെ മനുഷ്യന്റെ നഗ്ന നേത്രങ്ങൾ കൊണ്ട് കാണാൻ സാധിക്കാത്ത ഒരു വൈറസും. എന്നാൽ തിരക്കേറിയ ജീവിതത്തിനിടയിൽ നമുക്ക് നഷ്ട്ടമായ ചില നിമിഷങ്ങൾ തിരിച്ചു പിടിക്കുന്ന കാലം കൂടിയാണിത്. കുടുംബത്തോടൊപ്പം കളിച്ചും ചിരിച്ചും ചിലവഴിക്കാൻ ലഭിക്കുന്ന നിമിഷങ്ങളായും നമുക്കിതിനെ കാണാം. ഉത്തരവാദിത്തങ്ങളും ജോലികളും പങ്കു വെച്ചു കുടുംബത്തിന്റെ ദൃഢതയും ഐക്യവും ഉറപ്പാക്കേണ്ടതും നമ്മുടെ കടമയാണ്. നമ്മുടെ മനസ്സിന്റെ ഓർമകളുടെ ഏടുകൾ ഒന്ന് പിന്നോട്ട് മറിച്ചു നോക്കുമ്പോൾ അതിൽ ഇപ്പോഴും ഉണങ്ങാത്ത മുറിവുകളുടെ ഒരേട് നമ്മുടെ ശ്രദ്ധയിൽ പെടുന്നില്ലേ? നമ്മളിൽ ചിലർക്കെങ്കിലും അതൊന്നും ഓർക്കാൻ ഇഷ്ട്ടപ്പെടാത്ത അധ്യായങ്ങളാണ്.\nഒരർത്ഥത്തിൽ പറഞ്ഞാൽ ഈ മറവി മനുഷ്യ സഹജമാണ്. അന്നത്തെ നമ്മുടെ ഒത്തൊരുമ നാം മറന്നിരിക്കുന്നു. സ്വാർത്ഥതയില്ലാത്ത ലോകത്തെകുറിച്ചുള്ള ഓർമ്മകൾ നാം മറന്നിരിക്കുന്നു. ജാതിയും മതവും, മുതലാളിയും തൊഴിലാളിയും, ആണും പെണ്ണും, കുട്ടികളും മുതിർന്നവരുമെന്നൊന്നുമില്ലാതെ നാമൊത്തുചേർന്ന നിമിഷങ്ങളായിരുന്നു അത് അതെ പറ്റിയോർക്കുമ്പോൾ നമ്മുടെ മനസിലേക്കു കടന്നുവരുന്ന ഭീതിക്കപ്പുറം പ്രകൃതിയുടെ ഒരു മധുര പ്രതികാരമായി കാണാം അതിനെ. എന്നാൽ ഇത്തവണ ഈ പ്രതിസന്ധി നിയന്ത്രിക്കേണ്ടത് നമ്മളാണ്. പക്ഷെ അതിനു സാഹസികമായ കാര്യങ്ങൾ ഒന്നും ചെയ്യണ്ട. എന്തിന്, വീടിന് പുറത്തു പോലുമിറങ്ങേണ്ട. ചില ട്രോളന്മാർ പറയുന്ന പോലെ വെറുതെ ഉണ്ടും ഉറങ്ങിയും നമ്മുടെ നാടിനെ രക്ഷക്കാനുള്ള അസുലഭ അവസരം. ഈ അവസ്‌ഥയിൽ ഇത് കേൾക്കുമ്പോൾ ദേഷ്യം വരുമെങ്കിലും ഇതാണ് വാസ്തവം.ഈ അവസരത്തിൽ നമ്മളോടൊപ്പം നിന്ന് പ്രവർത്തിക്കുന്ന സർക്കാറിനും, നമ്മെ രക്ഷിക്കുന്ന ആരോഗ്യപ്രവർത്തകർക്കും, നമുക്ക് നേർവഴികാണിക്കുന്ന പോലീസുക്കാർക്കും ഈ അവസ്ഥയിലും നമ്മുടെ മുഖത്ത് ചിരിവിരിയിക്കുന്ന ട്രോളൻമാർക്കും നന്ദിയ റിക്കണം.വ്യാജ വാർത്തകളുടെ സമ്മേളനം നടന്നുകൊണ്ടി- രിക്കുകയാണിപ്പോഴും. ഇതു തടയുന്നതിനും ജനങ്ങളുടെ ഇടയിൽ ജാഗ്രത നിർദേശം എത്തിക്കുന്നതിനും വിവരങ്ങൾ കൈമാറുന്നതിനും നമ്മുടെ കൂടെ നിൽക്കുന്ന ജനാധിപത്യത്തിന്റെ നെടുംതൂണായ പത്രങ്ങളെയും നാം ഓർക്കേണ്ടതാണ്.” അവസാനിപ്പിക്കട്ടെ.\nഈ സമയവും കടന്നു പോകും.\nSIVANI PRADEEP9A AKMHSS KOTTOOR, KOTTAKKAL,MALAPPURAM ‘\n← ലോക്ഡൗൺ കാലം കുട്ടികൾക്ക് എങ്ങനെ ഫലപ്രദമായി വിനിയോഗിക്കാം 'കൂട്ടുകൂടാം ജീവജാലങ്ങൾക്കൊപ്പം' നാളെ മുതൽ തുടങ്ങും →


ബിജെപി വനിതാ നേതാവിന്റെ അശ്ലീല വിഡിയോ പുറത്ത് – Chandrika Daily\nBy chandrika Thursday December 29, 2016 13:10 pm\nബിജെപി വനിതാ നേതാവിന്റെ അശ്ലീല വിഡിയോ പുറത്ത്\nബിജെപി വനിതാ നേതാവിന്റെ അശ്ലീല വിഡിയോ സോഷ്യല്‍മീഡിയയില് പ്രചരിക്കുന്നു. ജാര്‍ഖണ്ഡിലെ ധന്‍ബാദ് ജില്ലാ മഹിളാ മോര്‍ച്ച പ്രസിഡണ്ട് ഗീതാ ദേവി സിങിന്റെ വിഡിയോയാണ് പുറത്തായത്. ആറു മിനിറ്റോളം…\nബിജെപി വനിതാ നേതാവിന്റെ അശ്ലീല വിഡിയോ സോഷ്യല്‍മീഡിയയില് പ്രചരിക്കുന്നു. ജാര്‍ഖണ്ഡിലെ ധന്‍ബാദ് ജില്ലാ മഹിളാ മോര്‍ച്ച പ്രസിഡണ്ട് ഗീതാ ദേവി സിങിന്റെ വിഡിയോയാണ് പുറത്തായത്. ആറു മിനിറ്റോളം ഒരു പുരുഷനുമായി റൂമില് ചെലവഴിക്കുന്നതിന്റെ ദൃശ്യങ്ങളാണ് വിഡിയോയിലുള്ളത്. ഇയാള് തന്നെയാണ് വിഡിയോ പുറത്തുവിട്ടതെന്നാണ് സംശയിക്കുന്നത്.\nതന്റെ പഴയ സുഹൃത്തായ സത്യേന്ദ്രസിന്‍ഹയാണ് വിഡിയോയിലുള്ളതെന്നും തന്നെ ചതിച്ചാണ് വിഡിയോ തയ്യാറാക്കിയിരിക്കുന്നതെന്നും യുവതി പ്രതികരിച്ചു. വിഡിയോ പ്രചരിപ്പിക്കുന്നതിനു മുമ്പ് തന്റെ പക്കല് നിന്നും ഏഴു ലക്ഷം തട്ടിയെടുക്കാന് ഇയാള് ശ്രമിച്ചതായും ഗീത ആരോപിച്ചു.\nസംഭവത്തില് പൊലീസ് അന്വേഷണത്തിന് ഉത്തരവിട്ടിട്ടുണ്ട്.


Petrol price: കുതിച്ചുയർന്ന് ഡീസൽ വില, പെട്രോളിന് 81 രൂപ കടന്നു; 17-ാം ദിവസവും ഇന്ധന വിലയിൽ വർധന - diesel-and-petrol-rate-in-kerala-today-on-23nd-june-2020-across-metro-cities | Samayam Malayalam\nകുതിച്ചുയർന്ന് ഡീസൽ വില, പെട്രോളിന് 81 രൂപ കടന്നു; 17-ാം ദിവസവും ഇന്ധന വിലയിൽ വർധന\nAswathi V | Samayam Malayalam | Updated: 23 Jun 2020, 09:04:00 AM\nസംസ്ഥാനത്ത് പെട്രോള് ലിറ്ററിന് 20 പൈസയും ഡീസല് ലിറ്ററിന് 52 പൈസയുമാണ് കൂടിയത്. ഇന്ന് പെട്രോള് ലിറ്ററിന് 81.48 രൂപയും ഡീസല് ലിറ്ററിന് 76.64 രൂപയുമാണ് വില.\nകൊച്ചി: രാജ്യത്ത് തുടര്‍ച്ചയായ പതിനേഴാം ദിവസവും ഇന്ധന വിലയില് വര്‍ധന. മൂന്ന് ദിവസം കൊണ്ട് 8.01 രൂപ പെട്രോളിനും ഡീസലിന് 8.68 രൂപയുമാണ് വർധിച്ചത്. സംസ്ഥാനത്ത് പെട്രോള് ലിറ്ററിന് 20 പൈസയും ഡീസല് ലിറ്ററിന് 52 പൈസയുമാണ് കൂടിയത്. ഇന്ന് പെട്രോള് ലിറ്ററിന് 81.48 രൂപയും ഡീസല് ലിറ്ററിന് 76.64 രൂപയുമാണ് വില.\nതിരുവനന്തപുരത്ത് പെട്രോളിന് ലിറ്ററിന് 81.48 രൂപയും ഡീസലിന് 76.64 രൂപയുമാണ്. കൊച്ചിയില് ഒരുലിറ്റര് പെട്രോളിന് 79.72 രൂപയാണ് വില. ഡീസലിന് 74.94 രൂപയും. കോഴിക്കോട് പെട്രോളിന് 80.05 രൂപയും ഡീസലിന് 75.29 രൂപയുമാണ് ഇന്നത്തെ വില.\nരാജ്യതലസ്ഥാനമായ ന്യൂഡൽഹിയിൽ ഇന്ന് 79.76 രൂപയാണ് ഒരു ലിറ്റര് പെട്രോളിന്‍റെ വില. ഡീസലിന് 79.40 രൂപയും. മുംബൈയിൽ പെട്രോള് ലിറ്ററിന് 79.76 രൂപയും ഡീസൽ ലിറ്ററിന് 77.76 രൂപയുമാണ് വില.\nAlso Read: അയവില്ലാതെ എണ്ണ കമ്പനികൾ; തുടർച്ചയായ 16-ാം ദിവസവും ഇന്ധന വിലയിൽ വർധന\nതിരുവനന്തപുരം 81.48 76.64\nകൊച്ചി 79.72 74.94\nകോഴിക്കോട് 80.05 75.29\nന്യൂഡൽഹി 79.76 79.40\nമുംബൈ 79.76 77.76\nആഗോള വിപണിയിലെ ക്രൂഡ് ഓയിൽ വിലയും ഡോളര് രൂപ വിനിമയവും കണക്കാക്കിയാണ് രാജ്യത്തെ ഇന്ധനവില നിര്‍ണയിക്കുന്നത്. ഇന്ന് ഒരു ബാരൽ അസംസ്കൃത എണ്ണയ്ക്ക് (ക്രൂഡ് ഓയിൽ) 42.99 ഡോളറാണ് വില. അതേസമയം ഇന്ന് ഡോളര് 75.81 രൂപയിലാണ് വിനിമയം നടക്കുന്നത്.\nഇന്ത്യയിൽ അയൽരാജ്യങ്ങളേക്കാളും ഉയർന്ന വിലയിലാണ് പെട്രോൾ, ഡീസൽ വ്യാപാരം നടക്കുന്നത്. ജനങ്ങളുടെ സാമ്പത്തികശേഷി കുറവാണെങ്കിലും വികസിത രാജ്യങ്ങളിലെ നിലവാരത്തിലാണ് ഇന്ത്യയിലെ ഇന്ധന വില. ലോക് ഡൗൺ ഇളവുകൾ പ്രഖ്യാപിച്ച ജൂൺ ഏഴു മുതലാണ് രാജ്യത്ത് ഇന്ധന വില വർധിക്കാൻ തുടങ്ങിയത്.\nരാജ്യാന്തര എണ്ണവില ഏറ്റവും താഴ്ന്ന ലോക്ക് ഡൗൺ സമയത്ത് ഇറക്കുമതിത്തീരുവയിൽ (എക്സൈസ് ഡ്യൂട്ടി) ചരിത്രത്തിലെ വലിയ വർധന വരുത്തുകയാണ് കേന്ദ്രസർക്കാർ ചെയ്തത്. പെട്രോൾ ലീറ്ററിന് 13 രൂപയും ഡീസൽ ലീറ്ററിന് 10 രൂപയുമാണ് വർധിപ്പിച്ചത്. ഇതിനെ തുടർന്നാണ് വിലവര്‍ധിപ്പിക്കേണ്ട സാഹചര്യമുണ്ടായതെന്ന് എണ്ണക്കമ്പനികള് പറയുന്നു.\nരാജ്യാന്തര വിപണിയില് നിലവിൽ ക്രൂഡ് ഓയിലിന് 45 ഡോളറിൽ താഴെയാണ് വില. അന്താരാഷ്ട്ര വിപണിയിലെ ക്രൂഡ് ഓയിൽ വിലയും ഡോളര് രൂപ വിനിമയവും കണക്കാക്കിയാണ് രാജ്യത്തെ ഇന്ധനവില നിര്‍ണയിക്കുന്നത്. നിലവിൽ ക്രൂഡ് ഓയിലിന്റെയും ഡോളറിന്റെയും വിനിമയ നിരക്ക് കുറഞ്ഞിരിക്കുന്ന സാഹചര്യത്തിൽ ഇത് ഇന്ധനവിലയിലും പ്രതിഫലിക്കേണ്ടതല്ലേ.\nഅയവില്ലാതെ എണ്ണ കമ്പനികൾ; തുടർച്ചയായ 16-ാം ദിവസവും ഇന്ധന വിലയിൽ വർധനആര്‍ട്ടിക്കിള് ഷോ\nപെട്രോള് വില ഡീസല് വില ഇന്ധന വില Petrol price Diesel price\nWeb Title : diesel-and-petrol-rate-in-kerala-today-on-23nd-june-2020-across-metro-cities


KPAC Lalitha withdraws from poll fray | പ്രതിഷേധത്തിനൊപ്പം മക്കളുടെ എതിർപ്പും അനാരോഗ്യവും നടിയുടെ മനസുമാറ്റി; കെപിഎസി ലളിത സ്വയം പിന്മാറിതോടെ വിവാദങ്ങൾ തൽക്കാലം അടങ്ങിയ ആശ്വാസത്തിൽ സിപിഐ(എം); പ്രവർത്തക വികാരം മാനിച്ച് സേവ്യർ ചിറ്റിലപ്പള്ളി തന്നെ സ്ഥാനാർത്ഥിയായേക്കും - MarunadanMalayalee.com\nMarch 21, 2016 | 03:17 PM IST | Permalink\nതൃശൂർ: കോൺഗ്രസിന്റെ കോട്ടയായി വിശേഷിപ്പിക്കപ്പെടുന്ന വടക്കാഞ്ചേരി നിയോജക മണ്ഡലത്തിൽ താരപ്പൊലിമയുള്ള കെപിഎസി ലളിതയെ സ്ഥാനാർത്ഥിയാക്കി മത്സരിപ്പിച്ച് മണ്ഡലം തിരികെ പിടിക്കാനുള്ള സിപിഎമ്മിന്റെ പദ്ധതിയാണ് പ്രവർത്തകരുടെ പ്രതിഷേധങ്ങളിൽ തട്ടി തകർന്നത്. സിപിഐ(എം) സംസ്ഥാന നേതൃത്വത്തിന്റെ പ്രത്യേക താൽപ്പര്യപ്രകാരമായിരുന്നു ലളിതയെ വടക്കാഞ്ചേരിയിൽ പരിഗണിച്ചത്. എന്നാൽ കെട്ടിയിറക്കിയ സ്ഥാനാർത്ഥിക്കെതിരെ പ്രതിഷേധവുമായി രംഗത്തിറങ്ങിയത് നേതൃത്വത്തിന് തിരിച്ചടിയാകുകയും ചെയ്തു. എന്തായാലും ഇപ്പോൾ ലളിത തന്നെ സ്വയം പിന്മാറിയതോടെ വിവാദങ്ങൾ തൽക്കാലം ശമിപ്പിക്കാൻ സിപിഎമ്മിന് സാധിച്ചു.\nഇന്നലെ വൈകുന്നേരം വരെ മത്സര രംഗത്തുണ്ടാകുമെന്ന് ഉറച്ച നിലപാടിലായിരുന്നു ലളിത. സ്ഥാനാർത്ഥിത്വം പ്രഖ്യാപിക്കുമ്പോൾ ലളിത മുംബൈയിൽ ഒരു പരിപാടിയിലായിരുന്നു ലളിത. സിപിഐ(എം) നേതാക്കൾ മത്സരിക്കാമോ എന്ന് ചോദിച്ചപ്പോൾ അതിന് അവർ സമ്മതിക്കുകയും ചെയ്തു. എന്നാൽ, ലളിതയുടെ മകൻ സിദ്ധാർത്ഥിനും മകൾക്കും തെരഞ്ഞെടുപ്പിൽ മത്സരിക്കുന്നതിനോട് അനുകൂലമായ നിലപാടായിരുന്നില്ല. വിജയിക്കുമെന്ന് ഉറപ്പില്ലാത്ത സീറ്റിൽ മത്സരിക്കുന്നത് കഠിനമായിരിക്കും എന്ന കാര്യമാണ് മക്കൾ ചൂണ്ടിക്കാട്ടിയത്. ഇതിനിടെയാണ് പ്രതിഷേധങ്ങളും ഉയർന്നത്. ഇതോടെ ലളിതയ്ക്കും മത്സരിക്കുന്ന കാര്യത്തിൽ രണ്ട് മനസായി.\nഎന്നാൽ, തുടക്കത്തിലെ എതിർപ്പ് മറികടക്കാൻ സാധിക്കുമെന്ന് പ്രതീക്ഷയോടെയാണ് ലളിത ഇന്നലെ വടക്കാഞ്ചേരിയിൽ എത്തിയതും. അവിടെ വച്ചും അവർ മത്സരിക്കുമെന്ന ഉറച്ച നിലപാടാണ് സ്വീകരിച്ചത്. എന്നാൽ, അടുത്ത സുഹൃത്തുക്കളും മറ്റും തിരഞ്ഞെടുപ്പ് പ്രചരണം കഠിനമാകുമെന്ന് പറഞ്ഞതോടെയാണ് ലളിതയുടെ മനസിന് ചാഞ്ചാട്ടം ഉണ്ടായത്. ഇന്നലെ സിപിഐ(എം) സംസ്ഥാന സെക്രട്ടറിയേറ്റും ലളിതയെ സ്ഥാനാർത്ഥിയാക്കണമെന്ന അഭിപ്രായം ശരിവച്ചിരുന്നു. പിന്നീടാണ് ഇന്ന് നാടകീയമായി അവർ പിന്മാറിയത്. ഇന്നലെ തന്നെ ആരോഗ്യ കാരണങ്ങൾ ചൂണ്ടിക്കാട്ടി താൻ പിന്മാറുന്നു എന്ന കാര്യം അവർ സിപിഐ(എം) സംസ്ഥാന സെക്രട്ടറി കോടിയേരി ബാലകൃഷ്ണനെ അറിയിച്ചിരുന്നു.\nപ്രധാനമായും ആരോഗ്യ പ്രശ്‌നമാണ് ലളിത ചൂണ്ടിക്കാട്ടിയത്. രണ്ട് കാൽമുട്ടിനും ശസ്ത്രക്രിയ കഴിഞ്ഞ വ്യക്തിയാണ് ലളിത. കൂടാതെ മൂത്രാശയ സംബന്ധമായ രോഗവും ഇവർക്കുണ്ടായിരുന്നു. ഈ സാഹചര്യത്തിൽ ശക്തമായ വേനൽകാലത്ത് വോട്ടു പിടിക്കാൻ ഇറങ്ങിയാൽ കൂടുതൽ ആരോഗ്യ പ്രശ്‌നങ്ങൾ ഉണ്ടാകുമോയെന്ന് ഭയപ്പെട്ടു. ഇത് കൂടാതെ കുഞ്ചാക്കോ ബോബൻ നിർമ്മിക്കുന്ന സിനിമയുടെ ഭാഗമാകാൻ അവർ വലിയതായി ആഗ്രഹിച്ചിരുന്നു. ഇതിനും ലളിത്ക്ക് കൃത്യമായ കാരണമുണ്ട്. കുഞ്ചാക്കോ ബോബന്റെ പിതാവിന്റെ സിനിമാ നിർമ്മാണ കമ്പനിയുടെ ബാനറിൽ ആയിരുന്നു ഇവർ ആദ്യമായി സിനിമയിൽ എത്തിയത്. അതുകൊണ്ട് ഈ സിനിമയെ ഉപേക്ഷിക്കാൻ അവർക്ക് മനസു വന്നില്ല. ഇക്കാരണങ്ങളൊക്കെ കൊണ്ടാണ് പിന്മാറുന്നതായി ലളിത സിപിഐ(എം) നേതൃത്വത്തെ അറിയിച്ചത്.\nലളിതയോട് മത്സര രംഗത്തിറങ്ങാൻ നിർദേശിച്ച സിപിഎമ്മിന് പ്രതിഷേധം ശക്തമായതോടെ മറിച്ച് പറയാനും മടിയായിരിക്കുകയായിരുന്നു. ഇതിനിടെയാണ് അവർ പിന്മാറുന്നതായി പ്രഖ്യാപിച്ചത്. പ്രതിഷേധങ്ങളെ നേരിട്ട് ശീലമുള്ള കെപിഎസി ലളിത തുടക്കത്തിൽ ഉയർന്ന പ്രതിഷേധങ്ങളെ വകവച്ചിരുന്നില്ല. എന്നാൽ വേനൽ കാലത്തെ തിരഞ്ഞെടുപ്പ് പ്രചരണവും വിജയിക്കാൻ സാധ്യത എത്രത്തോളമുണ്ടെന്ന സംശയവും കൂടി ഉയർന്നതോടെയാണ് അവർ പിന്മാറാൻ തീരുമാനിച്ചത്.\nലളിതയുടെ പിന്മാറ്റത്തോടെ ജില്ലാ സെക്രട്ടറിയേറ്റ് അംഗം സേവ്യർ ചിറ്റിലപ്പള്ളി തന്നെ മണ്ഡലത്തിൽ സ്ഥാനാർത്ഥിയായേക്കുമെന്നാണ് അറിയുന്നത്. നേരത്തെ തന്നെ ലളിതയുടെ പേരിനെ ജില്ലാ കമ്മിറ്റി എതിർത്തിരുന്നു. കമ്മിറ്റിയിലെ 33 അംഗങ്ങളിൽ 31 പേർ എതിർപ്പ് രേഖപ്പെടുത്തിയപ്പോൾ. ഒരാൾ നിഷ്പക്ഷത പാലിക്കുകയും ഉണ്ടായി. വടക്കാഞ്ചേരിയുടെ ഹൃദയം തൊട്ടറിഞ്ഞ നേതാവിനെ സ്ഥാനാർത്ഥിയാക്കണം എന്നായിരുന്നു പ്രതിഷേധക്കാരുടെ ആവശ്യം.\nവടക്കാഞ്ചേരിയിൽ ഏറെ ജനപിന്തുണയുള്ള നേതാവാണ് സേവ്യർ ചിറ്റിലപ്പള്ളി. ഓട്ടുപാറ സ്വദേശിയായ സാധാരണ കുടുംബത്തിലെ അംഗമായ സേവ്യർ ചിറ്റിലപ്പള്ളി വിദ്യാഭ്യാസ ശേഷം മുഴുവൻ സമയ പാർട്ടി പ്രവർത്തകനായി മാറിയ ജനപ്രിയ നേതാവായിരുന്നു. ഡി വൈഎഫ്‌ഐ ജില്ലാ സെക്രട്ടറിയും ഇപ്പോൾ സിപിഐ(എം) ജില്ലാ സെക്രട്ടറിയേറ്റ് അംഗവുമാണ്. കെ എസ് നാരായണൻ നമ്പൂതിരിയുടെ മരണ ശേഷം നടന്ന ആദ്യ തെരഞ്ഞെടുപ്പിൽ തന്നെ എൽഡിഎഫ് സ്ഥാനാർത്ഥിയായി സേവ്യറെ പരിഗണിച്ചിരുന്നതാണ്. പിന്നീട് കെ മുരളീധരൻ മത്സരിച്ചപ്പോൾ അന്നത്തെ ഏരിയാ സെക്രട്ടറി എ സി മൊയ്തീനാണ് സ്ഥാനാർത്ഥിയായത്. അന്നും സേവ്യറുടെ പേര് പരിഗണനയിൽ ഉണ്ടായിരുന്നു. ഇത്തവണ സേവ്യർ എന്നുറപ്പിച്ചിരിക്കെയാണ് അപ്രതീക്ഷിതമായി ലളിത കടന്നുവന്നത്.\nമുമ്പ് വടക്കാഞ്ചേരിയിൽ നിന്ന് മത്സരിച്ച് ജയിച്ച എസി മൊയ്തീൻ ഇത്തവണ കൂടുതൽ വിജയ സാധ്യതയുള്ള കുന്നംകുളത്താണ് മത്സരിക്കുന്നത്. ജനസമ്മതിയോടൊപ്പം രാഷ്ട്രീയ സാഹചര്യങ്ങൾ കൂടി മുതലെടുത്താണ് മൊയ്തീൻ ജില്ലാ സെക്രട്ടറി പദവി വരെ എത്തിയത്. മൊയ്തീനെ പോലെ തന്നെ ജനപിന്തുണയുള്ള നേതാവാണ് സേവ്യർ ചിറ്റിലപ്പള്ളി. അതിനാൽ സേവ്യർ ചിറ്റിലപ്പള്ളിയുടെ വളർച്ചയ്ക്ക് തടയിടാൻ ജില്ലാ സെക്രട്ടറി അടക്കമുള്ളവർ നടത്തിയ നീക്കമാണ് അദ്ദേഹത്തെ ഒഴിവാക്കി കെപിഎസി ലളിതയെ മത്സരിപ്പിക്കാനുള്ള തീരുമാനത്തിന് പിന്നിൽ എന്നും ആരോപണവും ശക്തമായിരുന്നു. എന്തായാലും സേവ്യർ ചിറ്റിലപ്പള്ളി വീണ്ടും വിജയം ഉറപ്പാക്കണമെന്ന കർക്കശ നിർദ്ദേശം സിപിഐ(എം) സംസ്ഥാന നേതൃത്വം നൽകിയേക്കും.


രണ്ടില ചിഹ്നം നഷ്ടപ്പെട്ടത് തിരിച്ചടിയാകില്ല,ജോസ് കെ മാണിയോട് തനിക്ക് ശത്രുതയില്ലെന്ന് പി ജെ ജോസഫ് - Keralabhooshanam Daily രണ്ടില ചിഹ്നം നഷ്ടപ്പെട്ടത് തിരിച്ചടിയാകില്ല,ജോസ് കെ മാണിയോട് തനിക്ക് ശത്രുതയില്ലെന്ന് പി ജെ ജോസഫ്\nHome/NEWS/LOCAL NEWS/രണ്ടില ചിഹ്നം നഷ്ടപ്പെട്ടത് തിരിച്ചടിയാകില്ല,ജോസ് കെ മാണിയോട് തനിക്ക് ശത്രുതയില്ലെന്ന് പി ജെ ജോസഫ്\nരണ്ടില ചിഹ്നം നഷ്ടപ്പെട്ടത് തിരിച്ചടിയാകില്ല,ജോസ് കെ മാണിയോട് തനിക്ക് ശത്രുതയില്ലെന്ന് പി ജെ ജോസഫ്\nജോസ് കെ മാണിയോട് തനിക്ക് ശത്രുതയില്ലെന്ന് കേരളാ കോണ്‍ഗ്രസ് നേതാവ് പി ജെ ജോസഫ്. രണ്ടില ചിഹ്നം നഷ്ടപ്പെട്ടത് തിരിച്ചടിയാകില്ലെന്നും അദ്ദേഹം പറഞ്ഞു. ട്രാക്ടര് ഓടിക്കുന്ന കര്‍ഷകന് ജീവനുള്ള ചിഹ്നമാണെന്നും പി ജെ ജോസഫ്. സമരാവേശമുള്ള ചിഹ്നമാണിതെന്നും അദ്ദേഹം പറഞ്ഞു.\nതൊടുപുഴക്കാര്‍ക്ക് തന്നെ അറിയാം, എതിര് സ്ഥാനാര്‍ത്ഥി കെ എ ആന്റണി നേരത്തെ പ്രചാരണം ആരംഭിച്ചെങ്കിലും വോട്ട് കിട്ടണമെന്നില്ലെന്നും അദ്ദേഹം പറഞ്ഞു. ജോസ് കെ മാണി വിഭാഗം ഉറപ്പായി ജയിക്കുന്ന ഒരു സീറ്റുപോലും ഇല്ല. തെരഞ്ഞെടുപ്പ് കഴിയുമ്പോള് ഒരു കേരളാ കോണ്‍ഗ്രസേ ഉണ്ടാകൂവെന്നും പി ജെ ജോസഫ്. അതുകൊണ്ട് തന്നെ പത്ത് സീറ്റിലും കേരളാ കോണ്‍ഗ്രസ് സ്ഥാനാര്‍ഥികള് വിജയിക്കുമെന്നും അദ്ദേഹം പറഞ്ഞു. ജോസ് കെ മാണിക്ക് ഒരു സഭയുടെയും പിന്തുണ ഇല്ല. ഏറ്റുമാനൂരിലെ ലതിക സുഭാഷിന്റെ സ്ഥാനാര്‍ത്ഥിത്വം ഒരു തരത്തിലും യുഡിഎഫ് സ്ഥാനാര്‍ത്ഥിയുടെ വിജയത്തെ ബാധിക്കില്ലെന്നും പി ജെ ജോസഫ് പറഞ്ഞു.\nലക്ഷദ്വീപിലെ വിവാദ ഉത്തരവ് പിന്‍വലിച്ചു\nകടകള് തുറക്കുന്നതില് നയപരമായ തീരുമാനം എടുക്കാന് സമയമായി: ഹൈക്കോടതി


By സമകാലിക മലയാളം ഡെസ്‌ക്ക് | Published: 29th May 2017 05:57 PM |\nLast Updated: 29th May 2017 06:43 PM | A+A A- |\nറോം: കണ്ണുനീര് പൊടിഞ്ഞതായിരുന്നു റോമില് കഴിഞ്ഞ ദിവസം നടന്ന ആഘോഷം. ഒരു വശത്ത് തങ്ങളുടെ ഇഷ്ട ടീം ചാംപ്യന്‍സ് ലീഗിന് യോഗ്യത നേടിയിരിക്കുന്നു. മറുവശത്ത് തങ്ങളുടെ പ്രിയ പുത്രം ക്ലബ്ബിനോട് വിട പറയുന്നു.\n40 വയസായിരിക്കുന്നു ഫ്രാന്‍സിസ്‌ക്കോ ടോട്ടിക്ക്. കുട്ടിക്കാലത്ത് ചേര്‍ന്നതാണ് ക്ലബ്ബിനൊപ്പം. ലോകകപ്പും യൂറോപിലെ മികച്ച താരമായിട്ടും ടോട്ടി മാറിയില്ല. റോമയുടെ മെറൂണ് കുപ്പായത്തില് തന്നെയായിരുന്നു അന്നുമുതല് ഇന്നലെ വരെ. നീണ്ട 25 സീസണ്. ഇറ്റലിയുടെ എക്കാലത്തെയും മികച്ച മുന്നേറ്റ നിരക്കാരിലൊരാള്.\nറോമയുടെ കുപ്പായത്തില് അവസാന മത്സരത്തിനു ശേഷം സ്റ്റാഡിയോ ഒളിംപിക്കോയില് തിങ്ങിനിറഞ്ഞ കാണികള്‍ക്കു മുന്നില് നിറഞ്ഞ കണ്ണുകളോടെ ടോട്ടി ബൂട്ടഴിക്കുകയാണെന്ന് പ്രഖ്യാപിച്ചു. ഞാന് എല്ലാ ദിവസവും കരഞ്ഞിരുന്നു. നിര്‍ഭാഗ്യമെന്ന് പറയട്ടെ ആ ദിവസം വന്നിരിക്കുന്നു. കുടുംബവുമായി ആലോചിച്ച ശേഷമാണ് ഇത്രയും സങ്കടകരമായ ഒരു തീരുമാനത്തിലെത്തിയത്. ഒരു 25 വര്‍ഷം കൂടി ക്ലബ്ബിനൊപ്പം നില്‍ക്കണമെന്നാണ് എന്റെ പ്രാര്‍ത്ഥന. കളിക്കു ശേഷം നടന്ന ചടങ്ങില് ടോട്ടി പറഞ്ഞു.\nഒരു പാട്ടോ കവിതയോ എഴുതണമെന്നായിരുന്നു എപ്പോഴും കരുതിയിരുന്നത്. എന്നാല്, അതെല്ലാം ഞാന് എന്റെ കാലിലൂടെ പ്രകടിപ്പിച്ചു. തങ്ങളുടെ പ്രിയ താരത്തിന്റെ വിടവാങ്ങലിന് റോമ വമ്പന് പരിപാടിയാണ് ഒരുക്കിയിരുന്നത്.\nറോമക്കായി 785 മത്സരങ്ങളില് ബൂട്ടുകെട്ടിയ ടോട്ടി 307 ഗോളുകള് സ്വന്തം പേരില് കുറിച്ചു. 22മത് വയസില് റോമയുടെ ആംബാന്‍ഡ് അണിഞ്ഞ ടോട്ടി 16മത് വയസിലാണ് റോമയിലെത്തുന്നത്.\nlegent AS Roma ഫ്രാന്‍സിസ്‌ക്കോ ടോട്ടി റോമ Totti Retiere


ആരോഗ്യരംഗത്ത് ആശങ്ക ഉയര്‍ത്തുന്ന സൂചനകള്\nTHALSAMAYAM| Updated On:5Dec 2018 1:00 PM GMT | Location :\nശുദ്ധമായ കുടിവെള്ളം ലഭ്യമാക്കാൻ കഴിഞ്ഞാൽത്തന്നെ വയറിളക്കം, ടൈഫോയ്ഡ് തുടങ്ങിയ നിരവധി രോഗങ്ങൾ ഇല്ലായ്മ ചെയ്യാനാവും. പരിസരശുദ്ധി, ശുദ്ധവെള്ളം തുടങ്ങിയ പ്രാഥമിക കാര്യങ്ങൾ കേരളീയർ വീണ്ടും പഠിക്കേണ്ട സ്ഥിതിയാണ് ഇപ്പോഴുള്ളത്\nസംസ്ഥാനത്തിന്റെ ആരോഗ്യരംഗത്തെ പറ്റി ഏറെ ഉല്‍ക്കണ്ഠ ഉളവാക്കുന്നതാണ് അടുത്തകാലത്ത് ഉയര്‍ന്നു വന്ന നിരവധി സൂചനകള്. ഏതാനും മാസംമുമ്പ് കേരളത്തെ, വിശേഷിച്ച് ഉത്തരകേരളത്തെ ആശങ്കയിലാഴ്ത്തിയ നിപ വൈറസ് വീണ്ടും വരുന്നു എന്ന സംശയമാണ് നമ്മുടെ ശ്രദ്ധയാകര്‍ഷിക്കേണ്ട ഒരു കാര്യം; സംസ്ഥാനത്ത് 2015 ല് നിര്‍മ്മാര്‍ജ്ജനം ചെയ്ത കുഷ്ഠരോഗത്തിന്റെ സാന്നിദ്ധ്യം കാണപ്പെട്ടു എന്നത് മറ്റൊന്ന്. ഇവിടത്തെ അര്‍ബുദരോഗികളുടെ വര്‍ദ്ധനയും പേടിപ്പെടുത്തുന്നതാണ്.\nഡിസംബര് ആയതോടെയാണ് നിപയുടെ രണ്ടാം വരവിനെക്കുറിച്ച് ആശങ്കയുയര്‍ന്നത്. നിപയുടെ ആദ്യവരവില് 18 പേര് മരിച്ചെന്നായിരുന്നു സ്ഥിരീകരിക്കപ്പെട്ടത്. എന്നാല്, അന്താരാഷ്ട്ര ജേര്‍ണലുകളില് വന്ന റിപ്പോര്‍ട്ടുകളിലുള്ളത് നിപ മൂലം 23 പേര് മരിച്ചെന്നാണ്. ഡിസംബര് മുതലുള്ള ഏതാനും മാസങ്ങളാണ് വവ്വാലുകളുടെ പ്രജനനകാലം. പഴംതീനി വവ്വാലുകളില് നിന്നാണ് നിപ രോഗബാധയുണ്ടാവുന്നത് എന്നത് സ്ഥിരീകരിക്കപ്പെട്ടതാണ്. പഴങ്ങളും പച്ചക്കറികളും പ്രജനനകാലത്ത് പ്രത്യേകിച്ചും വവ്വാലുകള് കടിക്കാന് സാദ്ധ്യത ഏറെയാണ്. വവ്വാല് കടിച്ച പഴങ്ങളും പച്ചക്കറികളും തിന്നാനേ പാടില്ല. അല്ലാത്തവതന്നെ കഴുകിയതിന് ശേഷമേ കഴിക്കാന് പാടുള്ളു. ഇക്കാര്യത്തില് ഭക്ഷ്യസുരക്ഷാവകുപ്പും ആരോഗ്യവകുപ്പും കൃത്യമായ നിര്‍ദ്ദേശങ്ങള് നല്‍കേണ്ടതുണ്ട്. നിപ ബാധയെക്കുറിച്ച് ജാഗരൂകരായിരിക്കാന് മുന്നറിയിപ്പ് നല്കുകയും വൈറസ് സംബന്ധിച്ച് ബോധവല്‍ക്കരണം നടത്തുകയും വേണം. പ്രളയദുരന്തം ജനങ്ങളുടെ ഒത്തൊരുമ വഴി അതിജീവിച്ചു വരുന്ന കേരളത്തില് മറ്റൊരു നിപദുരന്തം ഉണ്ടായിക്കൂട.\nസംസ്ഥാനത്ത് കുഷ്ഠരോഗ ലക്ഷണങ്ങള് കണ്ടെത്തിയവരില് കുട്ടികളും മറുനാടന് തൊഴിലാളികളും ഉള്‍പ്പെടുന്നുണ്ട്. 2016-17 ല് സംസ്ഥാനത്ത് പുതുതായി കണ്ടെത്തിയ 496 രോഗികളില് 36 പേര് കുട്ടികളത്രെ. 65 പേര് അസുഖത്തെ തുടര്‍ന്ന് വൈകല്യം ബാധിച്ചവരുമാണ്. 2017-18 ല് 49 കുട്ടികളില് രോഗലക്ഷണങ്ങള് കണ്ടെത്തിയെന്നാണ് വിവരം. 2018-19 ല് ഇതുവരെ 21 കുട്ടികളില് രോഗലക്ഷണങ്ങള് കണ്ടെത്തിയിട്ടുണ്ട്. പകര്‍ച്ച സാദ്ധ്യത കൂടുതലുള്ള തരം കുഷ്ഠരോഗമാണ് ഇപ്പോള് കണ്ടെത്തിയതെന്നത് ഭീതിയുടെ തീവ്രതയേറ്റുന്നു. വായുവിലൂടെയാണ് രോഗം പകരുന്നത്. ഒരു വര്‍ഷം വരെയുള്ള ചികിത്സകൊണ്ട് രോഗംപൂര്‍ണ്ണമായി ഭേദപ്പെടുത്താനാവുമെന്ന് ആരോഗ്യവിദഗ്ദര് പറയുന്നു. കോഴിക്കോട്, മലപ്പുറം, തൃശൂര്, പാലക്കാട്, എറണാകുളം, തിരുവനന്തപുരം ജില്ലകളിലാണ് രോഗം കൂടുതല് കണ്ടുവരുന്നത്. രോഗികള് ഏറ്റവും കൂടുതല് ഉള്ളത് പാലക്കാട് ജില്ലയിലും.\nഡിസംബര്5മുതല് 18 വരെ 'അശ്വമേധം' എന്ന പേരില് എട്ടു ജില്ലകളില് രോഗനിര്‍ണ്ണയ പരിപാടി ആരോഗ്യവകുപ്പ് ആവിഷ്‌ക്കരിച്ചത് കുഷ്ഠരോഗ ഭീഷണി അധികൃതര് ഗൗരവപൂര്‍വം എടുത്തിട്ടുണ്ട് എന്നതിന്റെ സൂചനയാണ്. ആരോഗ്യ വകുപ്പ് അധികൃതര് വീടുകളിലെത്തി രണ്ടു വയസ്സിന് മുകളിലുള്ളവരെ പരിശോധനക്ക് വിധേയമാക്കും. ആരോഗ്യവകുപ്പ് അധികൃതര് പദ്ധതി ആവിഷ്‌ക്കരിച്ചതുകൊണ്ട് മാത്രമായില്ല. അതുമായി ജനങ്ങള് പൂര്‍ണ്ണമായി സഹകരിക്കുകയും വേണം. എങ്കില് മാത്രമേ പ്രതീക്ഷിച്ച ഫലം ആ സംരംഭത്തിനുണ്ടാവൂ.\nപേടിപെടുത്തുന്ന മറ്റൊരു വിവരം കൂടി- സംസ്ഥാനത്ത് അര്‍ബുദ രോഗികളുടെ എണ്ണത്തില് വന് വര്‍ദ്ധന. സ്തനാര്‍ബുദം, ഗര്‍ഭാശയ കാന്‍സര്, തൈറോയ്ഡ് കാന്‍സര് എന്നിവ ബാധിച്ചവരില് കേരളമാണ് മുന്നിലെന്നാണ് തിരുവനന്തപുരം റീജിയനല് കാന്‍സര് സെന്ററിന്റെ റിപ്പോര്‍ട്ട് നല്കുന്ന സൂചന.\nഇവയ്ക്കു പുറമെ നിരവധി പതിവു പകര്‍ച്ചവ്യാധികള് കേരളത്തിനു പതിവില്ലാത്ത തോതില് ഭീഷണിയുയര്‍ത്തുന്നു. അധികൃതര്‍തന്നെ മുന്നറിയിപ്പായി മാദ്ധ്യമങ്ങളിലൂടെയും മറ്റും ഇക്കാര്യം ജനശ്രദ്ധയില് പെടുത്തിയിട്ടുണ്ട്. വിജയകരമായ മറികടന്നു എന്നു നാം അഭിമാനിക്കുന്ന വെള്ളപ്പൊക്കത്തിന്റെ സംഭാവനകളാണ് ഇപ്പോള് നമുക്കുനേരെ ഭീഷണി ഉയര്‍ത്തുന്ന പകര്‍ച്ചവ്യാധികള്. ഡെങ്കുവും ചിക്കുന്‍ഗുനിയയും ഇപ്പോള്‍തന്നെ നമ്മെ അലട്ടുന്നുണ്ട്. ഇവയ്ക്കു പുറമെയാണ് മറ്റു നിരവധി രോഗങ്ങള്.\nതികഞ്ഞ ആസൂത്രണത്തോടെ മുന്നേറിയെങ്കില് മാത്രമേ ഇത്തരം ഭീഷണികള് അതിജീവിക്കാനാവൂ. താല്‍ക്കാലിക പരിഹാരങ്ങളെക്കുറിച്ചേ നാം പലപ്പോഴും ചിന്തിക്കാറൂള്ളൂ. ശുദ്ധമായ കുടിവെള്ളം ലഭ്യമാക്കാന് കഴിഞ്ഞാല്‍ത്തന്നെ വയറിളക്കം, ടൈഫോയ്ഡ് തുടങ്ങിയ നിരവധി രോഗങ്ങള് ഇല്ലായ്മ ചെയ്യാനാവും. പരിസരശുദ്ധി, ശുദ്ധവെള്ളം തുടങ്ങിയ പ്രാഥമിക കാര്യങ്ങള് കേരളീയര് വീണ്ടും പഠിക്കേണ്ട സ്ഥിതിയാണ് ഇപ്പോഴുള്ളത്. കൊതുകുനിവാരണം, പ്രതിരോധ കുത്തിവെപ്പ് തുടങ്ങിയ പല പ്രാഥമിക നടപടികളെപ്പോലും എതിര്‍ക്കാന് ജനങ്ങളില് നല്ലൊരു വിഭാഗം മുന്നോട്ടുവരുന്നു എന്നത് ആരോഗ്യസംരക്ഷണ ശ്രമങ്ങളെ പരാജയപ്പെടുത്തുന്നുണ്ട്.\nവലിയ തോതിലുള്ള ബോധവല്‍ക്കരണമില്ലാതെ രോഗപ്രതിരോധം സാദ്ധ്യമല്ല. ജനങ്ങളുടെ കൂട്ടായ്മയും സഹകരണവും ബോധവല്‍ക്കരണത്തിലൂടെ സൃഷ്ടിച്ചെടുക്കേണ്ടതുണ്ട്. ഈ തലങ്ങളിലെല്ലാം കഠിനശ്രമങ്ങള് നടന്നില്ലെങ്കില് മാറാവ്യാധികളുടെ സ്വന്തം നാടായി കേരളം മാറും.


ഒഞ്ചിയം അക്രമത്തെ ചൊല്ലി നിയമസഭയില് ബഹളം ; ആര്‍എസ്സിസിനും ആര്‍എംപിക്കും ഒരേ രീതിയെന്ന് മുഖ്യമന്ത്രി …. അടിയന്തിര പ്രമേയവുമായി പാറക്കല് അബ്ദുള്ള എംഎല്‍എ – vatakaranews.in\nSaturday, 20 July 2019 01:48:20 PM\nഒഞ്ചിയം അക്രമത്തെ ചൊല്ലി നിയമസഭയില് ബഹളം ; ആര്‍എസ്സിസിനും ആര്‍എംപിക്കും ഒരേ രീതിയെന്ന് മുഖ്യമന്ത്രി …. അടിയന്തിര പ്രമേയവുമായി പാറക്കല് അബ്ദുള്ള എംഎല്‍എ\nBy | Thursday March 8th, 2018\nവടകര: ഒഞ്ചിയത്തെ സിപിഎം അക്രമത്തെ ചൊല്ലി നിയമസഭയില് ബഹളം. ഒഞ്ചിയത്തും പരിസര പ്രദേശങ്ങളിലും സിപിഎം ഇതര രാഷട്രീയ പ്രവര്‍ത്തകര് ആക്രമിക്കപ്പെടുന്നുവെന്ന് കാണിച്ച് പാറക്കല് അബ്ദുള്ള എംഎല്‍എ കൊണ്ട് വന്ന അടിയന്തിര പ്രമേയം ബഹളത്തിന് ഇടയാക്കി.\nസിപിഎം പ്രവര്‍ത്തകര് അക്രമം അഴിച്ച് വിടുകയാണെന്നും ആര്‍എംപി പ്രവര്‍ത്തകരെ കള്ളക്കേസില് കുടുക്കയാണെന്നും അബദുള്ള ചൂണ്ടിക്കാട്ടി. അടിയന്തിര പ്രമേയവുമായി ബന്ധപ്പെട്ട് ഭരണ- പ്രതിപക്ഷ എംഎല്‍എമാര് തമ്മില് വാക്കേറ്റമുണ്ടായി.\nഅടിയന്തിര പ്രമേയത്തിന് മറുപടിയുമായി മുഖ്യമന്ത്രിയെത്തി. സംഘ്പരിവാറും ആര്‍എംപിയും ഒരേ രീതിയിലാണ് സിപിഐമ്മിനെ നേരിടുന്നതെന്നും അക്രമത്തിന് നേതൃത്വം നല്‍കുന്നവര് തന്നെ തങ്ങള് അക്രമിക്കപ്പെടുകയാണെന്ന് വിലപിക്കുകയാണെന്ന് മുഖ്യമന്ത്രി പറഞ്ഞു.\nആര്‍എംപിയില് നിന്ന് പ്രവര്‍ത്തകര് കൊഴിഞ്ഞ് പോകുകയാണെന്നും ഇതില് പ്രകോപിതരായ ആര്‍എംപി പ്രവര്‍ത്തകരാണ് അക്രമങ്ങള് നേതൃത്വം നല്‍കുന്നതെന്നും മുഖ്യമന്ത്രി പറഞ്ഞു.\nഹൈക്കോടതി വിധി പിണറായി സര്‍ക്കാറിന്\nമുഖത്തേറ്റ അടി; കെ കെ രമ\nവടകര: കൊലയാളികളെ സംരക്ഷിക്കുന്ന പിണറായി സര്‍ക്കാറിന് മുഖത്തേറ്റ പ്രഹരമാണ് ഷുഹൈബ് വധക്കേസ് സിബിഐക്ക് വിട്ടു കൊണ്ടുള്ള ഹൈക്കോടതി ഉത്തരവെന്ന് ആര്‍എംപി(ഐ) നേതാവ് കെ കെ രമ.\nസിപഎം നടത്തുന്ന കൊലപാതകങ്ങള് വ്യക്തമായ ഗൂഢാലോചനയോടെയാണ് നടപ്പാക്കുന്നത്.\nകൊന്നവര് പിടിക്കപ്പെടുകയും കൊല്ലിച്ചവര് രക്ഷപ്പെടുകയുമാണ് പതിവ്. ഗൂഢാലോചന നടത്തുന്ന നേതാക്കള് ശിക്ഷക്കപ്പെടുന്നതാണ് രാഷ്ട്രീയ കൊലപാതകങ്ങള് തുടരുന്നതിന്റെ പിന്നിലെ പ്രധാന കാരണം.\nഷുഹൈബ് വധത്തില് സിബിഐ അന്വേഷണത്തിന് എതിര് നില്‍ക്കുന്നത് മുഖ്യമന്ത്രിയാണ് തന്നെയാണ്. ടിപി വധം പോലെ സിപിഎമ്മിന്റെ ഉന്നത് നേതാക്കള്‍ക്ക് ഷുഹൈബ് വധത്തില് പങ്കുള്ളതായി സിബിഐ അന്വേഷണത്തോടുള്ള എതിര്‍പ്പിലൂടെ വ്യക്തമാകും. കെ കെ രമ പറഞ്ഞു.\nTags: CM Function -pinarayi viyayan, kk rama, KK Rama delhi function, pinarayi vijayan, pinarayi- prakkal abdulla - kk rama, RMP issue -TP bineesh, RMP workers resignation, RMP(1) Press relase


കേന്ദ്രം ജനങ്ങളെ പരിഹസിക്കുന്നു; സൗജന്യഭക്ഷ്യധാന്യ വിതരണപദ്ധതി പ്രതിസന്ധി നേരിടാൻ അപര്യാപ്‌തം : പിബി | National | Deshabhimani | Thursday Jul 2, 2020\nകേന്ദ്രം ജനങ്ങളെ പരിഹസിക്കുന്നു; സൗജന്യഭക്ഷ്യധാന്യ വിതരണപദ്ധതി പ്രതിസന്ധി നേരിടാൻ അപര്യാപ്‌തം : പിബി\nപ്രധാനമന്ത്രി നരേന്ദ്രമോഡി പ്രഖ്യാപിച്ച സൗജന്യഭക്ഷ്യധാന്യ വിതരണപദ്ധതി നിലവിലെ പ്രതിസന്ധി നേരിടാൻ അപര്യാപ്‌തവും ജനങ്ങളുടെ ദുരിതങ്ങൾക്കുനേരെയുള്ള പരിഹാസവുമാണെന്ന് സിപിഐ എം പൊളിറ്റ്‌ബ്യൂറോ പ്രസ്‌താവനയിൽ പറഞ്ഞു. മൂന്ന് മാസമായി ജീവനോപാധി നഷ്ടപ്പെട്ടവർക്ക് അഞ്ച് കിലോ ഭക്ഷ്യധാന്യംകൊണ്ട് എന്തുചെയ്യാനാകും. ഓരോ വ്യക്തിക്കും 10 കിലോഗ്രാം വീതം ഭക്ഷ്യധാന്യം ആറ് മാസത്തേ‌ക്ക് ഉറപ്പാക്കണം.\nപതിനാല് കോടിപേർക്ക് തൊഴിൽ നഷ്ടപ്പെട്ടു. ആദായനികുതി പരിധിക്ക് പുറത്തുള്ള എല്ലാ കുടുബങ്ങൾക്കും പ്രതിമാസം 7,500 രൂപവീതം ആറ് മാസത്തേ‌ക്ക് നൽകണം.\nമടങ്ങിയെത്തിയ എല്ലാ തൊഴിലാളികൾക്കും തൊഴിലുറപ്പ് പദ്ധതിയിൽ ജോലി നൽകുമെന്ന അവകാശവാദം തട്ടിപ്പാണ്. വർഷം 100 തൊഴിൽദിനം വീതം ഒരു കോടി ആളുകൾക്ക് അധികമായി നൽകാൻ 2.46 ലക്ഷം കോടി രൂപ വേണം. എന്നാൽ ബജറ്റ് വിഹിതവും അധിക വിലയിരുത്തലുകളും ചേരുമ്പോൾ 1.5 ലക്ഷം കോടി മാത്രമാണ്. തൊഴിൽ നൽകാൻ കഴിയാത്തപക്ഷം തൊഴിൽരഹിത വേതനം വിതരണം ചെയ്യണം.\nരണ്ടായിരം രൂപ സഹായം ഒമ്പത് കോടി കർഷകർക്ക് ലഭിച്ചെന്ന് പ്രധാനമന്ത്രി പറയുന്നു. 2019ൽ തെരഞ്ഞെടുപ്പിനുമുമ്പ് പറഞ്ഞത് 14 കോടി കർഷകർക്ക് വർഷം മൂന്ന് ഗഡുവായി 2,000 രൂപ വീതം നൽകുമെന്നാണ്. പഴയ പദ്ധതി പുതിയ രൂപത്തിൽ പറയുകയാണ്. രണ്ടാം ഗഡുവിനെക്കുറിച്ച് മൗനമാണ്.കോവിഡ് പരിശോധന ഏറ്റവും കുറഞ്ഞ നിരക്കിൽ നടക്കുന്ന രാജ്യമാണ് ഇന്ത്യ. യുദ്ധകാലാടിസ്ഥാനത്തിൽ സർക്കാർ ചികിത്സ ഒരുക്കണം. സാർവത്രിക ആരോഗ്യപരിരക്ഷ സംവിധാനം നടപ്പാക്കണമെന്നും പിബി പ്രസ്‌താവനയിൽ ആവശ്യപ്പെട്ടു.\nഗുണ്ടകളെ അമർച്ച ചെയ്യണം: സിപിഐ എം\nകെ പി അരവിന്ദാക്ഷനെ അനുസ്‌മരിച്ചു\nസിപിഐ എം പ്രവർത്തകന്റെ വീടിന് ബോംബേറ്: പ്രതികൾ പിടിയിൽ\n27 കുടുംബങ്ങൾ സിപിഐ എമ്മിൽ


ജറൂസലം: ട്രംപിന്റെ തീരുമാനത്തിനെതിരേ പ്രതിഷേധം ശക്തം |\nജറൂസലം: ട്രംപിന്റെ തീരുമാനത്തിനെതിരേ പ്രതിഷേധം ശക്തം\nDec 07 - 2017\nജറൂസലേം: ജറൂസലേമിനെ ഇസ്രായേലിന്റെ തലസ്ഥാനമായി പ്രഖ്യാപിക്കാനുള്ള ട്രംപിന്റെ തീരുമാനത്തിനെതിരേ പ്രതിഷേധം ശക്തമാവുന്നു. പശ്ചിമേഷ്യന് രാജ്യങ്ങളില് ജനങ്ങള് തെരുവിലിറങ്ങിയാണ് ട്രംപിനും അമേരിക്കക്കുമെതിരേ പ്രതിഷേധിക്കുന്നത്. ബുധനാഴ്ചയാണ് അമേരിക്കന് പ്രസിഡന്റ് ഡൊണാള്‍ഡ് ട്രംപ് ജറൂസലേമിനെ ഇസ്രായേലിന്റെ തലസ്ഥാനമായി പ്രഖ്യാപിച്ചത്. നേരത്തെ ട്രംപിന്റെ പ്രഖ്യാപനം സംബന്ധിച്ച വാര്‍ത്ത പുറത്തുവന്ന സമയത്ത് തന്നെ ഇതിനെതിരേ പ്രതിഷേധം ശക്തമായിരുന്നു. അറബ് രാജ്യങ്ങള് ഈ തീരുമാനത്തില് എതിര്‍പ്പ് പ്രകടിപ്പിച്ച് രംഗത്തെത്തിയിരുന്നു.\nഫലസ്തീന് ബുധനാഴ്ച പ്രതിഷേധ ദിനമായിട്ടാണ് ആചരിച്ചത്. ജോര്‍ദാന് തലസ്ഥാനമായ അമ്മാനില് യുവാക്കള് അമേരിക്കന് വിരുദ്ധ മുദ്രാവാക്യങ്ങളുമായി തെരുവിലിറങ്ങി. 1994ല് ഇസ്രായേലുമായുണ്ടാക്കിയ സമാധാന കരാര് ഉപേക്ഷിക്കാന് പ്രക്ഷോഭകര് ജോര്‍ദാന് സര്‍ക്കാരിനോടാവശ്യപ്പെട്ടു. 'അമേരിക്ക തുലയട്ടെ, എല്ലാ ഭീകരതയുടെയും മാതാവാണ് അമേരിക്ക' തുടങ്ങിയ മുദ്രാവാക്യങ്ങള് റാലിയില് ഉയര്‍ന്നു.\nജറൂസലേമിലെ മുസ്‌ലിം പുണ്യ നഗരങ്ങളുടെ സംരക്ഷണാവകാശം നേരത്തെ കിംഗ് അബ്ദുല്ല ഹാഷിമത് രാജ വംശത്തിനായിരുന്നു. ഇവിടെ എന്തെങ്കിലും മാറ്റം വരുത്താനുള്ള അവകാശവും ജോര്‍ദാനായിരുന്നു. എന്നാല് 1967ല് ജോര്‍ദാനില് നിന്ന് ഇസ്രായേല് ജറൂസലേം അനധികൃതമായി കൈയേറുകയായിരുന്നു. 1948ല് ഇസ്രായേല് രൂപീകരണത്തിനു ശേഷം ഫലസ്തീനില് നിന്നും കുടിയേറിയവരുടെ നിരവധി പിന്മുറക്കാരാണ് ജോര്‍ദാനിലുള്ളത്.\nതുര്‍ക്കിയിലെ അങ്കാറയിലും ഇസ്താംബൂളിലും നൂറുകണക്കിന് പേരാണ് പ്രതിഷേധവുമായി തെരുവിലിറങ്ങിയത്. ഇസ്താംബൂളിലെ യു.എസ് കോണ്‍സുലേറ്റിന് മുന്നില് വച്ച് അവര് പ്രകടനം നടത്തി. ജറൂസലേം എല്ലാ മുസ്‌ലിംകള്‍ക്കുമുള്ളതാണെന്നും അതെന്നും ഓര്‍മിക്കപ്പെടുമെന്നും പ്രതിഷേധക്കാര് പറഞ്ഞു.\nമസ്ജിദുല് അഖ്‌സക്കു സമീപവും ട്രംപിന്റെ തീരുമാനത്തിനെതിരേ പ്രതിഷേധം ശക്തമായിരുന്നു. നബ്‌ലസിലെ വെസ്റ്റ് ബാങ്കിലും ഫലസ്തീനികള് രാത്രി വൈകിയും പ്രതിഷേധവുമായി തെരുവില് നിലകൊണ്ടു. ഗാസയില് പള്ളികളിലെ ഉച്ചഭാഷിണിയിലൂടെയാണ് ജനങ്ങളോട് തെരുവിലിറങ്ങാനും ട്രംപിന്റെ നിലപാടിനെതിരേ പ്രതികരിക്കാനും ആഹ്വാനം ചെയ്തത്. ക്രിസ്തുമസിന്റെ ഭാഗമായി ബത്‌ലഹേമിലെ ക്രിസ്തുവിന്റെ ജന്മസ്ഥലത്ത് കൊളുത്തിയ വിളക്കുകള് അണച്ചും ഫലസ്തീനികള് പ്രതിഷേധിച്ചു.


Scotish Malayali - 2018 September 8\nYou are here : Scotish Malayali » Archives for September 8th, 2018\nകൊള്ളലാഭം കൊയ്യുന്ന ആശുപത്രികൾക്കു കടിഞ്ഞാൺ വീഴുന്നു\nPublished On Saturday, September 08, 2018. Under: Latest News.\nരോഗികളുടെ അവകാശസംരക്ഷണം ലക്ഷ്യംവയ്ക്കുന്ന അവകാശപത്രിക പ്രാബല്യത്തിലാകുന്നതോടെ കൊള്ളലാഭം കൊയ്യുന്ന ആശുപത്രികൾക്കു കടിഞ്ഞാൺ വീഴും. പത്രികയുടെ കരടിലെ 11-ാം വ്യവസ്ഥയനുസരിച്ചു മരുന്നു വാങ്ങാനും പരിശോധന നടത്താനും രോഗിക്ക് ഇഷ്ടമുള്ള സ്ഥലം തിരഞ്ഞെടുക്കാം. ആശുപത്രികൾക്കുപുറമേ കൊള്ളലാഭം കൊയ്യുന്ന ഫാർമസികൾ, ലാബുകൾ എന്നിവയെക്കൂടി നിയന്ത്രിക്കുകയെന്ന ഉദ്ദേശ്യത്തോടെയാണു വ്യവസ്ഥ ഉൾപ്പെടുത്തിയത്. വ്യവസ്ഥയനുസരിച്ചു ഡോക്ടർമാർക്കോ ആശുപത്രിയധികൃതർക്കോ ഫാർമസികളെയും ലാബുകളെയും ശുപാർശ ചെയ്യാനോ മരുന്നും പരിശോധനയും സ്വീകരിക്കണമെന്നു നിർബന്ധിക്കാനോ ആകില്ല. ...\nഇതുവരെ ശേഖരിച്ചത് 1500 ടൺ; എന്തുചെയ്യും പ്രളയമാലിന്യം\n: പ്രളയമാലിന്യ ശേഖരണത്തിന് ചുമതലയുള്ള ക്ലീൻ കേരള കമ്പനി സംസ്ഥാനത്തുനിന്ന് ഇതുവരെ ശേഖരിച്ചത് 1500 ടൺ മാലിന്യം. തുലാവർഷത്തിന് മുമ്പ് മാലിന്യസംസ്‌കരണം നടന്നില്ലെങ്കിൽ പകർച്ചവ്യാധികളുടെ കാലമാണ് കേരളത്തെ കാത്തിരിക്കുന്നത്. ഏറ്റവും കൂടുതൽ മാലിന്യം ലഭിച്ചത് കൊച്ചിയിൽനിന്നാണ്-700 ടൺ. മാലിന്യം തള്ളിയതിനെച്ചൊല്ലി പല സ്ഥലങ്ങളിലും സംഘർഷവുമുണ്ടാകുന്നുണ്ട്. തൃശ്ശൂരിൽനിന്ന് 294 ടണ്ണും വയനാടുനിന്ന് 250 ടൺ മാലിന്യവുമാണ് ശേഖരിച്ചിട്ടുള്ളത്. ഏറ്റവും അവസാനം മാലിന്യശേഖരണം തുടങ്ങിയ ചെങ്ങന്നൂരിൽ ...\nദളിത്, പിന്നാക്ക വോട്ടുബാങ്ക് ലക്ഷ്യമിട്ട് ബി.ജെ.പി.\nലോക്സഭാ തിരഞ്ഞെടുപ്പിന് മുന്നോടിയായി ദളിത്, പിന്നാക്ക വോട്ടുകൾ ലക്ഷ്യമിട്ട് വിപുലമായ പ്രചാരണപരിപാടികൾ നടത്താൻ ബി.ജെ.പി. ദേശീയ നിർവാഹക സമിതി യോഗം തീരുമാനിച്ചു. 'അജയ്യം ബി.ജെ.പി' എന്ന പൊതുമുദ്രാവാക്യം ഉയർത്തിയായിരിക്കും ലോക്സഭാ തിരഞ്ഞെടുപ്പിനെ നേരിടുക. കേന്ദ്രസർക്കാർ വിവിധ മേഖലകളിൽ നടപ്പാക്കിയ ക്ഷേമപദ്ധതികളായിരിക്കും പ്രധാനമായും പ്രചാരണായുധമാക്കുക. കൃഷിക്കാർ, സ്ത്രീകൾ, പാവപ്പെട്ടവർ തുടങ്ങിയവർക്കായി ആവിഷ്കരിച്ച പദ്ധതികൾ താഴെത്തട്ടിൽ വിശദീകരിക്കാൻ നടപടികളുണ്ടാകും. പ്രതിപക്ഷം ഉയർത്തുന്ന പ്രചാരണങ്ങളെ ...\nഇന്ത്യയ്ക്കുള്ള സബ്‌സിഡി യുഎസ് നിര്‍ത്തുന്നു…. ഇറാനെ സഹായിച്ചതിനുള്ള പ്രതികാരമോ?\nചിക്കാഗോ: ഇറാനെ സഹായിക്കുമെന്ന് ഇന്ത്യ പ്രഖ്യാപിച്ചതിന് പിന്നാലെ അമേരിക്ക കടുത്ത തീരുമാനങ്ങളിലേക്ക്. ഇന്ത്യക്കും ചൈനയ്ക്കുമുള്ള സബ്‌സിഡികള് നിര്‍ത്തുമെന്നാണ് ഡൊണാള്‍ഡ് ട്രംപ് പ്രഖ്യാപിച്ചിരിക്കുന്നത്. വളര്‍ന്ന് കൊണ്ടിരിക്കുന്ന സമ്പദ് മേഖലയാണ് ഇന്ത്യയും ചൈനയും. അവരെ സഹായിച്ചത് കൊണ്ട് അമേരിക്കയ്ക്ക് പ്രത്യേക നേട്ടങ്ങളൊന്നുമില്ല. അമേരിക്കയും വികസ്വര രാജ്യമാണ്. ഞങ്ങള്‍ക്കും വളര്‍ച്ച അത്യാവശ്യമാണ്. മറ്റെല്ലാവരേക്കാളും കൂടുതല് വേഗത്തില് യുഎസ്സിന് വളര്‍ച്ച കൈവരിക്കണമെന്നും ട്രംപ്\nകന്യാസ്ത്രീകള്‍ക്കെതിരെ അശ്ലീല പരാമര്‍ശം…. പിസി ജോര്‍ജിനെതിരെ പരാതി… കുരുക്ക് വീഴും!!\nകൊച്ചി: കന്യാസ്ത്രീകള്‍ക്കെതിരെ പൂഞ്ഞാര് എംഎല്‍എ പിസി ജോര്‍ജ് നടത്തിയ അശ്ലീല പരാമര്‍ശത്തിനെതിരെ പരാതി നല്‍കാനൊരുങ്ങി കന്യാസ്ത്രീയുടെ കുടുംബം. നിയമസഭാ സ്പീക്കര്‍ക്കും പോലീസിനും ദേശീയ വനിതാ കമ്മീഷനും പരാതി നല്‍കുമെന്നാണ് പീഡനത്തിനിരയായ കന്യാസ്ത്രീയുടെ ബന്ധുക്കള് പറയുന്നത്. ജലന്ധര് ബിഷപ്പ് തെറ്റുകാരനാണെന്ന് കരുതുന്നില്ലെന്ന് പറഞ്ഞ പിസി ജോര്‍ജ് 12 തവണ പീഡനത്തിനിരയായിട്ട് 13ാം തവണ കന്യാസ്ത്രീ പരാതി നല്‍കിയതില് ദുരൂഹതയുണ്ടെന്നായിരുന്നു\nഅമേരിക്ക ഏഷ്യയിലെ വിദേശി…. അതുകൊണ്ട് അടുപ്പം വേണ്ട… പുതിയ നീക്കത്തിന് ഇന്ത്യ!!\nദില്ലി: ചബഹാര് തുറമുഖത്തിന് പിന്നാലെ യുഎസ്സിനെ പരസ്യമായി വെല്ലുവിളിച്ച് ഇന്ത്യ. ഇറാനുമായി കൈകോര്‍ക്കാന് തന്നെയാണ് ഇന്ത്യയുടെ തീരുമാനം. എണ്ണ വ്യാപാര മെച്ചപ്പെടുത്താനാണ് നീക്കം. യുഎസ് ഇറാന് ഏര്‍പ്പെടുത്തിയ വിലക്ക് മറികടന്ന് അവരുമായി കൂടുതല് അടുത്ത ബന്ധം പുലര്‍ത്താനാണ് ഇന്ത്യ ശ്രമിക്കുന്നത്. ചബഹാര് തുറമുഖം കൈമാറാനുള്ള തീരുമാനം പ്രധാനമന്ത്രി നരേന്ദ്ര മോദിക്ക് ഇഷട്‌പ്പെട്ടു എന്നാണ് റിപ്പോര്‍ട്ട്. ഇക്കാരണത്താലാണ് ഇറാനുമായി\nകന്യാസ്ത്രീയുടെ കുടുംബം പി.സി ജോര്‍ജിനെതിരെ പരാതി നല്‍കും\nകൊച്ചി: ബിഷപ്പ് ഫ്രാങ്കോ മുളയ്ക്കലിനെതിരെ പീഡന പരാതി നൽകിയ കന്യാസ്ത്രീയുടെ കുടുംബം അപകീർത്തികരമായ പരാമർശത്തിന്റെ പേരിൽ പി.സി ജോർജ് എം.എൽ.എയ്ക്കെതിരെ പരാതി നൽകും. നിയമസഭാ സ്പീക്കർക്കും പോലീസിനുംദേശീയ വനിതാ കമ്മീഷനും പരാതി നൽകുമെന്ന് കന്യാസ്ത്രീയുടെ ബന്ധുക്കൾ മാധ്യമങ്ങളോട് പറഞ്ഞു. പി.സിജോർജിന്റെ പരാമർശം വേദനിപ്പിച്ച സാഹചര്യത്തിൽ ഞായറാഴ്ച മാധ്യമങ്ങളെ കാണാനുള്ള തീരുമാനത്തിൽനിന്ന് കന്യാസ്ത്രീ പിൻമാറിയതായും ബന്ധുക്കൾ അറിയിച്ചു. നീതി ലഭിക്കുമെന്ന പ്രതീക്ഷയിലാണ് കന്യാസ്ത്രീ ...\nകേന്ദ്ര ജല കമ്മീഷന്റെ റിപ്പോര്‍ട്ട് കേരളത്തിന്റെ വാദങ്ങള് ദുര്‍ബലപ്പെടുത്തും – പ്രേമചന്ദ്രന്\nതിരുവനന്തപുരം: അച്ചൻകോവിലാറും മുല്ലപ്പെരിയാറുമായി ബന്ധപ്പെട്ട കേന്ദ്ര ജലകമ്മീഷന്റെ റിപ്പോർട്ട് കേരളത്തിന്റെ വാദങ്ങളെ ദുർബലപ്പെടുത്തുമെന്ന് എൻ.കെ പ്രേമചന്ദ്രൻ എം.പി. വാർത്താ സമ്മേളനത്തിലാണ് മുൻ ജലവിഭവ മന്ത്രിയായ അദ്ദേഹം ഇക്കാര്യം ചൂണ്ടിക്കാട്ടിയത്. കേന്ദ്ര ജലക്കമ്മീഷന്റെ റിപ്പോർട്ടിൽ അച്ചൻകോവിലാറിൽ പുതിയ റിസർവോയർ വേണമെന്നും മുല്ലപ്പെരിയാർ അണക്കെട്ടിന് തകരാറുണ്ടായാൽ ഈ വെള്ളം താങ്ങാൻ ഇടുക്കി അണക്കെട്ടിന് കഴിയുമെന്നും പറയുന്നു. പമ്പ - അച്ചൻകോവിലാർ പദ്ധതിയും മുല്ലപ്പെരിയാറുമായി ബന്ധപ്പെട്ട ...\nജഡേജയ്ക്ക് നാല് വിക്കറ്റ്; ഇംഗ്ലണ്ട് ആദ്യ ഇന്നിങ്‌സില് 332 റണ്‍സിന് പുറത്ത്\nഓവൽ: ഇന്ത്യക്കെതിരായ അഞ്ചാം ടെസ്റ്റിൽ ഇംഗ്ലണ്ട് ഒന്നാമിന്നിങ്സിൽ 332 റൺസിന് പുറത്ത്. 181 റൺസിനിടയിൽ ഏഴു വിക്കറ്റ് നഷ്ടപ്പെടുത്തിയ ഇംഗ്ലണ്ടിനെ വാലറ്റക്കാർ കൈപ്പിടിച്ചുയർത്തുകയായിരുന്നു. 133 പന്തിൽ 89 റൺസടിച്ച ജോസ് ബട്ലറുടെ ബാറ്റിങ് മികവാണ് ഇംഗ്ലണ്ടിന് തുണയായത്. എട്ടാം വിക്കറ്റിൽ ആദിൽ റാഷിദുമായി 33 റൺസിന്റെ കൂട്ടുകെട്ടുണ്ടാക്കിയ ബട്ലർ ഇംഗ്ലണ്ടിനെ രണ്ടാം ദിനം മുന്നോട്ടു നയിക്കുകയായിരുന്നു. എന്നാൽ 15 റൺസെടുത്ത റാഷിദിനെ ...\nപികെ ശശി വിവാദം കത്തുമ്പോള് 'എകെജി വിഷയ'ത്തിലൂടെ സിപിഎമ്മിനെ ട്രോളി വിടി ബല്‍റാം\nപി.കെ. ശശി എം.എൽ.എക്കെതിരായ ലൈംഗിക പീഡന ആരോപണം സി.പി.എമ്മിനെ പ്രതിരോധത്തിലാഴ്ത്തുമ്പോൾ പരിഹാസ പോസ്റ്റുമായിവി.ടി. ബൽറാം എം.എൽ.എ. എ.കെ.ജിക്കെതിരായ പരാമർശത്തിന്റെ പേരിൽ രൂക്ഷ വിമർശനമേറ്റുവാങ്ങിയ വി.ടി.ബൽറാം കൃത്യ സമയത്താണ് സി.പി.എമ്മിനെതിരേതിരിച്ചടിച്ചിരിക്കുന്നത്. എ.കെ.ജിക്കെതിരായ പരാമർശത്തിൽ വി.ടി. ബൽറാം മാപ്പു പറഞ്ഞതായാണ് പോസ്റ്റിന്റെ ആദ്യവായനയിൽ തോന്നുന്നതെങ്കിലും പോസ്റ്റിൽ ഉടനീളംഒളിഞ്ഞിരിക്കുന്നത് പരിഹാസവും രൂക്ഷ വിമർശനവുമാണ്. ഫെയ്സ്ബുക്ക് പോസ്റ്റ് ഇങ്ങനെ ഒരു ഫേസ്ബുക്ക് ഗ്രൂപ്പിലെ തർക്കത്തിനിടയിൽ ...


സൗദിയിലെ വിദേശികളുടെ എണ്ണം കുറഞ്ഞു : ആറ് ലക്ഷത്തോളം പേര് മടങ്ങിയെന്ന് രേഖകള്\nസൗദിയിലുള്ള ഇന്ത്യന് തൊഴിലാളികളുടെ എണ്ണത്തില് ആറ് ലക്ഷത്തിന്റെ കുറവെന്ന് ഇന്ത്യന് വിദേശകാര്യമന്ത്രാലയം. സൌദിയില് നടപ്പാക്കിയ സ്വദേശിവത്കരണവും വിവിധ ഫീസുകളുമാണ് തൊഴിലാളികളുടെ എണ്ണത്തില് കുറവ് വരാന് കാരണം.\nലോക്‌സഭയിലെ ചോദ്യത്തിന് ഇന്ത്യന് വിദേശകാര്യ സഹമന്ത്രി വി. മുരളീധരന് നല്‍കിയ മറുപടിയിലാണ് പുതിയ കണക്ക് പറയുന്നത്. ലോകത്ത് ഏറ്റവും കൂടുതല് ഇന്ത്യാക്കാരുള്ള രാജ്യം സൗദി അറേബ്യയാണ്. ഇവിടെ പ്രവാസി ജനസംഖ്യ 26 ലക്ഷത്തിനടുത്താണെന്നും കണക്ക് വ്യക്തമാക്കുന്നു. 2017 സെപ്റ്റംബറില് സൗദിയില് ഇന്ത്യന് ജനസംഖ്യ മുപ്പത്തിരണ്ടര ലക്ഷമായിരുന്നു. മൂന്നുവര്‍ഷം കഴിയുമ്പോള് വന്ന കുറവ് ആറുലക്ഷത്തോളമാണ്. ലോകത്ത് 203 രാജ്യങ്ങളിലാണ് ഇന്ത്യക്കാര് ജോലി ചെയ്യുന്നതെന്നാണ് മന്ത്രി വി. മുരളീധരന് ലോക്‌സഭയെ അറിയിച്ചത്.\nസൗദി അറേബ്യയില് ഇരുപത്തിയാറ് ലക്ഷത്തോളം (25,94,947) ഇന്ത്യക്കാരുണ്ട്. ഏറ്റവും കൂടുതല് ഇന്ത്യക്കാര് തൊഴിലെടുക്കുന്ന സൗദി അറേബ്യയില് നടപ്പാക്കിയത് നിരവധി പരിഷ്‌കരണങ്ങളാണ്. വിദേശ തൊഴിലാളികള്‍ക്കും ആശ്രിതര്‍ക്കുമുള്ള ലെവി, തൊഴില് മേഖലയിലെ സൗദിവല്‍ക്കരണം, വനിതാവല്‍ക്കരണം എന്നിവ കാരണം തൊഴില് നഷ്ടപ്പെട്ട് ആളുകള് സ്വദേശങ്ങളിലേക്ക് മടങ്ങ്. ഈ മടക്കം തുടങ്ങിയത് ഇക്കഴിഞ്ഞ മൂന്നുവര്‍ഷത്തിനിടെയാണ്. അതാണ് ഇന്ത്യന് ജനസംഖ്യയില് ഇത്രയും കുത്തനെയുള്ള കുറവുണ്ടാകാന് കാരണമെന്നും വിലയിരുത്തപ്പെടുന്നു. മനസ്സ് മീഡിയ.


പ്രധാനമന്ത്രി ഇന്ന് കേരളത്തിൽ; സത്യപ്രതിജ്ഞയ്ക്ക് ശേഷമുള്ള ആദ്യ പൊതുയോഗത്തിൽ പങ്കെടുക്കും | Prime Minister Narendra Modi will visit Kerala today - Malayalam Oneindia\n45 min ago കണക്കിൽപ്പെടാത്ത സമ്പാദ്യത്തിനായി ഉപയോഗിക്കുന്നത് 2000 നോട്ടുകൾ: ആദായനികുതി വകുപ്പിന്റെ റിപ്പോർട്ട്\nPublished: June72019, 7:57 [IST]\nതൃശൂർ: പ്രധാനമന്ത്രി നരേന്ദ്ര മോദി ഇന്ന് കേരളത്തിൽ ഇന്നും. സത്യപ്രതിജ്ഞയ്ക്ക് ശേഷം നരേന്ദ്ര മോദിയുടെ ആദ്യ കേരളാ സന്ദർശനമാണിത്. വെള്ളിയാഴ്ച വൈകിട്ടോടെ കൊച്ചിയിൽ എത്തുന്ന പ്രധാനമന്ത്രി ഗുരുവായൂർ ക്ഷേത്രത്തിൽ ദർശനം നടത്തുന്നുണ്ട്. തുടർന്ന് ബിജെപി പൊതുയോഗത്തിലും മോദി പങ്കെടുക്കും. ഇന്ന് രാത്രി കൊച്ചിയിൽ തങ്ങുന്ന പ്രധാനമന്ത്രി ശനിയാഴ്ച പുലർച്ചെ ഹെലികോപ്റ്ററിൽ തൃശൂരിലേക്ക് പുറപ്പെടും. ശ്രീകൃഷ്ണ കോളേജിലെ ഹെലിപ്പാഡിൽ ഇറങ്ങുന്ന പ്രധാനമന്ത്രി റോഡ് മാർഗം ശ്രീവത്സം ഗസ്റ്റ് ഹൗസിലെത്തും. 10 മണിയോടെയാണ് ഗുരുവായൂർ ക്ഷേത്രത്തിൽ ദർശനം നടത്തുന്നത്.\nതുലാഭാരം, കളഭച്ചാർത്ത് തുടങ്ങിയ വഴിപാടുകൾ നടത്താനാണ് ദേവസ്വം അധികൃതർക്ക് നിർദ്ദേശം നൽകിയിരിക്കുന്നത്. താമരപ്പൂവ് കൊണ്ട് തുലാഭാരം നടത്താനാണ് തീരുമാനം. ഒരു ഉരുളി നെയ്യ് വഴിപാടായി ക്ഷേത്രത്തിൽ സമർപ്പിക്കും. മുഴുക്കാപ്പ് കളഭച്ചാർത്ത് വഴിപാട് നടത്തണമെന്നും പ്രധാനമന്ത്രി ആവശ്യപ്പെട്ടിട്ടുണ്ട്. പ്രധാനമന്ത്രിയുടെ സന്ദർശം പ്രമാണിച്ച് ഗുരുവായൂർ ക്ഷേത്രത്തിൽ സുരക്ഷ ശക്തമാക്കിയിട്ടുണ്ട്.\nതുടർന്ന് ഗുരുവായൂർ ശ്രീകൃഷ്ണ ഹയർസെക്കണ്ടറി സ്കൂൾ ഗ്രൗണ്ടിൽ നടക്കുന്ന ബിജെപി പൊതുയോഗത്തിൽ പ്രധാനമന്ത്രി പങ്കെടുക്കും. പ്രധാനമന്ത്രിയായതിന് ശേഷമുള്ള ആദ്യ പൊതുയോഗമാണിത്. പ്രധാനമന്ത്രി ശബരിമലയിലും സന്ദർശനം നടത്തണമെന്ന് ബിജെപി പ്രവർത്തകർ ആവശ്യം ഉന്നയിച്ചിരുന്നതായാണ് സൂചന.\nഉച്ചയ്ക്ക് 12 മണിയോടെ പ്രധാനമന്ത്രി ദില്ലിക്ക് മടങ്ങും. സന്ദർശനം പ്രമാണിച്ച് ഗുരുവായൂരിലും പരിസര പ്രദേശങ്ങളിലും കനത്ത സുരക്ഷയാണ് ഒരുക്കിയിരിക്കുന്നത്. ഗുരുവായൂരിൽ ലോഡ്ജുകളിലും മറ്റുമായി മുറിയെടുക്കുന്നവരുടെ വിവരങ്ങൾ ശേഖരിക്കുകയും സംശയാസ്പദായി എന്തെങ്കിലും ശ്രദ്ധയിൽപ്പെട്ടാൽ വിവരം അറിയിക്കുകയും ചെയ്യണമെന്ന് ഉടമകൾക്ക് നിർദ്ദേശം നൽകിയിട്ടുണ്ട്. 2008ൽ ഗുജറാത്ത് മുഖ്യമന്ത്രിയായിരിക്കെയാണ് പ്രധാനമന്ത്രി അവസാനമായി ഗുരുവായൂർ ക്ഷേത്രത്തിൽ ദർശനം നടത്തിയത്.\nnarendra modi bjp guruvayur temple നരേന്ദ്ര മോദി ബിജെപി ഗുരുവായൂര് ക്ഷേത്രം\nPrime Minister Narendra Modi will visit Kerala today. PM will visit Guruvayoor temple and attend the BJP public Rally\nStory first published: Friday, June 7, 2019, 7:57 [IST]


ബാക്കിയാവുന്ന ചോദ്യങ്ങള് | മല്‍ബു\nPosted by M ASHRAF at 8:11 PM\nകുഴലുകാര് കാണേണ്ട ഈ "മല്‍ബുവിനെ" ,,കൊട്ടെഷന് കൊടുക്കും ട്ടോ ....\nഅയ്യോ! മൽബു. സങ്കടം വരുന്നു. കാശില്ലാത്ത ഗതികേട് ഭയങ്കരാണ്. എന്നാലും കുഴലുകാർ മൽബൂനെ ഇങ്ങനെ വേല വെച്ചല്ലോ....\nഎത്രകാലം “കുഴലില്” ഇട്ടാലും..മല്‍ബുമാര് നേരെയാകുന്നില്ലല്ലോ..!!\nചില മല്‍ബുമാരെ കൊണ്ട് കുഴലു(കാര് )നേരെയാകും.... എന്നാലും മല്ബുകള് നന്നാവില്ല...\nഅത്യാഗ്രഹം അല്ലാതെന്ത് .............?\nകഷ്ടം,കുറച്ചു കൂടി ശ്രദ്ധിക്കേണ്ടതായിരുന്നു...\nസ്വന്തം അനുഭവം അല്ലല്ലോ അല്ലെ? പറഞ്ഞ് കേട്ടതാവും എന്ന് തോന്നുന്നു. എന്തായാലും നമ്മുടെ ഒക്കെ ഒരു യോഗം...\nഅപ്പോള് നിങ്ങളുടെ അടുത്ത് ചില കത്തിവിദ്യകളൊക്കെ ഉണ്ടല്ലോ. രക്ഷിച്ചാ മതി. അതാ ഒരു സമാധാനം . വിശ്വാസം. വിശ്വാസമല്ലേ എല്ലാം.\nപണം കായ്ക്കുന്ന മരം എന്നാണല്ലോ ഗള്‍ഫകാരെ കുറിച്ചുളള നാട്ടുവിചാരം. എത്രയെത്ര കടമ്പകളാണ് ഓരോ മല്‍ബുവും കടക്കുന്നതെന്ന് ഇവിടെ വന്നതു കൊണ്ട് അറിയാന് പറ്റി.\nപ്രതീക്ഷകളാണ് ഓരോ മല്‍ബുവിനേയും ജീവിപ്പിക്കുന്നത് അല്ലേ. എത്ര സൂക്ഷിച്ചാലും പിന്നെയും പിന്നെയും പാമ്പ് കടിക്കുന്നു.\nമല്‍ബുകളെ നന്നാവാന് വിടില്ല. ചിലരെ അത്യാര്‍ത്തി.ചിലരെ നിവര്‍ത്തികേട്. രണ്ടായാലും ചൂഷണം ചെയ്യാന് പലരും റെഡി.\nഅത്യാഗ്രഹം എന്നു പറയാന് പറ്റില്ല. ഒരു ചെറിയ പ്രതീക്ഷ, ആശ.\nശരിക്കും സംഭവിച്ചതു തന്നെ. ഒരു കുഴലുകാരന് മുങ്ങിയാല് അല്ലെങ്കില് പിടിക്കപ്പെട്ടാല് കണ്ണീരിലാകുന്നത് ഒട്ടേറെ മല്‍ബുകളാണ്. അവരുടെ പ്രതീക്ഷകളാണ്.\nനമ്മുടെ ഒക്കെ ഒരു യോഗം തന്നാ ഇത്. കൂട്ടത്തിലൊരാള്‍ക്കു പറ്റിയാലും അതിന്റെ നൊമ്പരം തീരാന് നാളേറെയെടുക്കും.\nകഷ്ടം തന്നെ ...മല്ബുവിന്റെ കാര്യം...\nപ്രഭന് പറഞ്ഞതില് രണ് ഉണ്ട്\nചെറിയ കുറിപ്പുകളിലൂടെ ഇത്ര മനോഹരം\nആയി ഒരു പ്രവാസിയുടെ ജീവിതം നര്‍മവും\nഗൌരവും ചേര്‍ത്തു അവതിരിപ്പിക്കുന്ന അഷ്‌റഫ്‌നു\nകൊള്ളാം നന്നായി എഴുതി .വായിച്ചു കഴിഞ്ഞപ്പോള് സങ്ങടം തോന്നി\nകുഴലൂത്തു നന്നായി!. മല്‍ബൂസ് ഇനിയെങ്കിലും ശ്രദ്ധിക്കുമെന്നു പ്രതീക്ഷിക്കാം.\nശരിയാണ്, ഞങ്ങളുടെ ലോകം ഇങ്ങനെ തന്നെയാണ്. ഏതു നിമിഷവും മടങ്ങേണ്ടി വരുമെന്ന ആശങ്കയില് എവിടെയങ്കിലും ഇത്തിരി വരുമാനം കിട്ടുമെന്ന് കാണുമ്പോള് ജീവിതത്തിലെ സമ്പാദ്യം മുഴുവന് അവിടെ കൊണ്ടു പോയി നിക്ഷേപിക്കുന്നു. വല വിരിച്ചതായിരുന്നുവെന്ന് അറിയുമ്പോഴേക്കും എല്ലാം കഴിഞ്ഞിരിക്കും. നന്ദി\nസങ്കടം തന്നെയാണ് കാര്യം. സ്വരൂപിച്ചതു മുഴുവന് നഷ്ടപ്പെട്ടതിനോടൊപ്പം കടക്കാരനായും മാറുക.\nഎത്ര കൊണ്ടാലും ഞങ്ങള് പഠിക്കില്ല. കാരണം ധാര്‍ഷ്ട്യമല്ല. വേറെ വഴിയില്ല.\nകൊള്ളാം നന്നായി എഴുത\nവ്യക്തമായ സന്ദേശം നല്‍കുന്ന കഥ\nറിയാല്, റിയാല് എന്നു പറഞ്ഞാല് വായില്‍നിന്ന് റിയാല് പുറത്തുവരുമോ? :)\nkuzhalukal oothippovathe nokkiyille\nഇത് ശെരിക്കും അനുഭവ കഥയാണോ സങ്കടകരം തന്നെ ..ആശംസകള് നേരുന്നു ഈ കുഞ്ഞുമയില്‍പീലി\nപലരുടേയും അനുഭവം. കുഴലുകള് കബളിപ്പിച്ച ജീവിതങ്ങളെമ്പാടുമുണ്ട് ചുറ്റും.\nമോഹമോ അതിമോഹമോ ജാഗ്രത നഷ്ടപ്പെടുത്തി\nഅതെ, റിയാല് വരില്ല. നാടും വീടും വിട്ട് കഷ്ടപ്പെട്ട് നേടിയത് കുഴലില് കളഞ്ഞു.\nകണ്ടാലും കൊണ്ടാലും പഠിക്കുന്നില്ല, നമ്മള്\nഎല്ലാവര്‍ക്കും നന്ദി. വരവിനും എഴുത്തിനും.\nസര്‍വേശ്വരന്റെ കരുണാകടാക്ഷങ്ങള്‍ക്കായി പ്രാര്‍ഥിക്കുന്നു.\nഈയിടെ എവിടെയോ വായിച്ചു ...\nപട്ടിയുടെ വാല് നൂറു കൊല്ലം കുഴലില് ഇട്ടാല് /??\nപട്ടി ചാവും അത്ര തന്നെ . കാരണം പട്ടി പത്തോ പന്ത്രണ്ടോ കൊല്ലമേ ജീവിക്കുള്ളൂ എന്നാത്രെ കണ്ടു പിടുത്തം ..\nപക്ഷെ മല്ബുമാരെ കുഴലിലിട്ടാലും അവര് പിന്നെയും വളഞ്ഞു കൊണ്ട് തന്നെ ... പാവം ഇനിയെങ്കിലും ശ്രദ്ധിക്കുക\nമൽബുവും,നായയുടെ വാലും ഒരുപോലെയാണ് കേട്ടൊ ഭായ്\nപന്തീരാണ്ട് കാലം കുഴലിലിട്ടാലും നേരാവില്ലെങ്കിലും പിന്നേയും കുഴലിലിടും


ദത്ത് വിവാദം,ഷിജു ഖാനെ പിന്തുണച്ച് ആനാവൂര് നാഗപ്പന് | News@Net | www.newsatnet.com\nSaturday 27th November, 2021 | 02:27:45 PM\nHome News Breaking News ദത്ത് വിവാദം,ഷിജു ഖാനെ പിന്തുണച്ച് ആനാവൂര് നാഗപ്പന്\nദത്ത് വിവാദം,ഷിജു ഖാനെ പിന്തുണച്ച് ആനാവൂര് നാഗപ്പന്\nതിരുവനന്തപുരം:. ദത്ത് വിവാദത്തില് സംസ്ഥാന ശിശുക്ഷേമ സമിതി ജനറല് സെക്രട്ടറി ഷിജു ഖാനെ പിന്തുണച്ച് സി.പി.എം ജില്ല സെക്രട്ടറി ആനാവൂര് നാഗപ്പന്. ഷിജു ഖാന് വീഴ്ച സംഭവിച്ചിട്ടില്ലെന്ന് ആനാവൂര് നാഗപ്പന് പറഞ്ഞു.\nഎല്ലാ കാര്യങ്ങളും വെളിപ്ടുത്താന് ഷിജുഖാന് സാധിക്കില്ല എന്ന കാര്യം മുന് നിര്‍ത്തി എല്ലാവരും വേട്ടയാടുന്നു\nനിയമപ്രകാരമാണ് ഷിജു ഖാന് കാര്യങ്ങള് ചെയ്തത്. അനുപമയുടെ പരാതി നിയമപരമായി തീര്‍ക്കേണ്ട വിഷയമാണ്. അല്ലാതെ പാര്‍ട്ടിയില് തീര്‍ക്കേണ്ട വിഷയമല്ല. ഷിജു ഖാനെതിരെ നടപടി ആലോചിച്ചിട്ടില്ലെന്നും ആനാവൂര് നാഗപ്പന് വ്യക്തമാക്കി.\nഅമ്മതൊട്ടിലില് നിന്നാണ് കുഞ്ഞിനെ കിട്ടിയതെന്നാണ് തനിക്ക് ലഭിച്ച വിവരം.\nകുഞ്ഞിനെ കട്ടോണ്ട് പോയി എന്ന് പറഞ്ഞ അനുപമ തന്നെ ശിശു ക്ഷേമ സമതിയില് കുഞ്ഞിനെ എത്തിച്ചതാണ് എന്ന് മൊഴി നല്‍കി\nകുഞ്ഞിന്റെ ഫോട്ടോ അടക്കം രണ്ട് തവണ പത്ര പരസ്യം കൊടുത്തിരുന്നു. ആരും എതിര്‍പ്പ് അറിയിച്ചിട്ടില്ല. പരാതി നല്‍കാന് അനുപമയോ അജിത്തോ തയാറാകേണ്ടതായിരുന്നു. വീട്ടില് പൂട്ടിയിട്ടെന്നാണ് അനുപമ പറയുന്നത്. അജിത്തിനെ ആരും പൂട്ടിയിട്ടിരുന്നില്ല. കുഞ്ഞിന്റെ കാര്യം ചൂണ്ടിക്കാട്ടി അജിത്തിന് പരാതി നല്‍കാമായിരുന്നു.\nകുഞ്ഞിനെ ദത്ത് കൊടുത്ത സംഭവത്തില് സി.പി.എം ജില്ലാ കമ്മിറ്റിക്ക് അനുപമ പരാതി നല്‍കിയിട്ടില്ല. കുട്ടിയുടെ പിതാവ് അജിത്തും പരാതിയുമായി എത്തിയില്ല. അനുപമയുടെ പരാതി ലഭിച്ചപ്പോള് തന്നെ പൊലീസ് എഫ്.ഐ.ആര് എടുക്കണമായിരുന്നു. കുഞ്ഞിനെ കുടുംബത്തിന് തിരികെ കിട്ടണമെന്നും ആനാവൂര് നാഗപ്പന് വാര്‍ത്താസമ്മേളനത്തില് വ്യക്തമാക്കി.\nPrevious articleആലപ്പാട്ടും സിപിഎം സമ്മേളനത്തില് എതിര്‍പ്പിന്‍റെ കടലേറ്റം, ലോക്കല് സമ്മേളനം നിര്‍ത്തി\nNext articleപുരാവസ്തു തട്ടിപ്പ് കേസിൽ ഡി ജി പി അനിൽ കാന്തിൻ്റെ മൊഴി ക്രൈംബ്രാഞ്ച് രേഖപ്പെടുത്തി


എസ്എസ്എൽസി ഫലം മേയ് അഞ്ചിന് പ്രസിദ്ധീകരിക്കും-SSLC results on may5\nപരീക്ഷാ ബോർഡ് ചേർന്ന് അംഗീകരിച്ചശേഷമാണു ഫലം അഞ്ചിനു പ്രസിദ്ധീകരിക്കുക\nതിരുവനന്തപുരം: എസ്എസ്എൽസി പരീക്ഷാ ഫലം മേയ് അഞ്ചിന്. പരീക്ഷാ ബോർഡ് ചേർന്ന് അംഗീകരിച്ചശേഷമാണു ഫലം അഞ്ചിനു പ്രസിദ്ധീകരിക്കുക. നാളെ എസ്എസ്എൽസി പരീക്ഷ മൂല്യനിർണയം അവസാനിക്കും. മൂല്യനിർണയം അവസാനിക്കുന്ന സാഹചര്യത്തിൽ മാർക്ക് പരിശോധന 29 വരെ തുടരും.\nഅതേസമയം, ഹയർസെക്കൻഡറി ഫലം 10നു പ്രസിദ്ധീകരിക്കാനാണ് ആലോചിച്ചിരുന്നതെങ്കിലും 12 വരെ നീളുമെന്നാണു സൂചന. ഫലം പിഴവില്ലെന്ന് ഉറപ്പാക്കിയശേഷം മതിയെന്ന നിർദേശത്തെ തുടർന്നാണു 12ലേക്കു മാറ്റുന്നത്. അന്നു സാധിച്ചില്ലെങ്കിൽ 15ലേക്കു മാറ്റും. വിദ്യാഭ്യാസമന്ത്രിയുടെ സൗകര്യംകൂടി പരിഗണിച്ചായിരിക്കും ഫലപ്രഖ്യാപനം.


ഉമ്മൻ ചാണ്ടീ, ഇൻഫോസിസ് എന്തുകൊണ്ട് കേരളം വിടുന്നു? | Bodhi Commons\n- ഗോപകുമാർ. ടി, … 09 May 2016\nകേരളത്തിലെ ഐറ്റി മേഖലയിലെ വികസനത്തിൽ കെടുകാര്യസ്ഥത മാത്രം സംഭാവന ചെയ്ത ഉമ്മൻ ചാണ്ടി നാടു നീളെ ഐറ്റി വിപ്ലവത്തെക്കുറിച്ച് വാചകമടിക്കുമ്പോൾ ചില കാര്യങ്ങളെക്കുറിച്ച് ഓർമ്മപ്പെടുത്താതെ വയ്യ. ഇൻഫോസിസ് അടക്കമുള്ള പ്രമുഖ കമ്പനികൾ സർക്കാരിന്റെ അനാസ്ഥയിൽ മനംമടുത്ത് സംസ്ഥാനം വിടുന്ന വിവരം കഴിഞ്ഞയാഴ്ച ബഹുമാനപ്പെട്ട പ്രതിപക്ഷ നേതാവ് സഖാവ് വി.എസ്. തന്നെ പുറത്ത് കൊണ്ടുവന്നിരുന്നല്ലോ (ഇൻഫോസിസ് സർക്കാരിന് അയച്ച ആ കത്തിന്റെ കോപ്പി താഴെ ചേർത്തിട്ടുണ്ട്). കഴിഞ്ഞ അ‍ഞ്ച് കൊല്ലത്തിനുള്ളിൽ ഒരു നല്ല സോഫ്റ്റ്‌വെയർ കമ്പനി പോലും കേരളത്തിൽ വന്നിട്ടില്ല, എന്ന് മാത്രമല്ല ഇവിടെ ഉണ്ടായിരുന്ന കമ്പനികൾ കൂടി സംസ്ഥാനം വിടുന്ന സാഹചര്യമാണ് ഉമ്മൻ ചാണ്ടി ഗവൺമെന്റ് വരുത്തി വച്ചിരിക്കുന്നത്.\nഈ അവകാശവാദങ്ങൾക്കിടയിൽ ശ്രദ്ധ കിട്ടാതെ പോകുന്നത് കൃത്യമായ ലക്ഷ്യബോധത്തോടെ ഇടതുപക്ഷം വിവരസാങ്കേതികവിദ്യാ മേഖലയിൽ തുടങ്ങിവച്ച സമഗ്രമായ വികസനപദ്ധതികളെ പറ്റിയുള്ള കാര്യങ്ങൾക്കാണ്. കേരള വികസന മാതൃകയിൽ ലോകത്തിന് തന്നെ വഴികാട്ടിയാണ് നമ്മുടെ ടെക്നോപാർക്ക്. ‘ടെക്നോളജി പാർക്ക്‘എന്ന പേരിൽ 1990ൽ ഇ.കെ. നായനാരുടെ നേതൃത്വത്തിലുള്ള അന്നത്തെ ഇടതുപക്ഷ സർക്കാർ ആരംഭിച്ച ടെക്നോപാർക്ക് 2015ൽ 9.33 മില്ല്യൺ ചതുരശ്ര അടി വിസ്തീർണ്ണവും 350 കമ്പനികളിലായി 50000 പ്രൊഫഷണലുകൾ ജോലി ചെയ്യുന്നതുമായ വലിയ ഐറ്റി സംരംഭമായി മാറിയിരിക്കുന്നു.\nകഴിഞ്ഞ ഇടതുപക്ഷക്കാലത്തെ ഐറ്റി വികസനം\n2006-ൽ അധികാരത്തിൽ വന്ന ഇടതുപക്ഷ സർക്കാരാണ് ടെക്നോപാർക്കിന്റെ രണ്ടും മൂന്നും ഘട്ട വികസനത്തിന് നേതൃത്വം നല്കിയത്. ടെക്നോപാർക്കിൽ 50 ഏക്കർ സ്ഥലത്ത് ഇൻഫോസിസും 36 ഏക്കറിൽ യുഎസ് സോഫ്റ്റ്‌വെയറും നിർമ്മാണ പ്രവർത്തനം ആരംഭിച്ചു. മൂന്നാം ഘട്ട വികസനത്തിന്റെ ഭാഗമായി 180 ഏക്കർ സ്ഥലം ഏറ്റെടുത്ത് രാജ്യത്തെ ഏറ്റവും വലിയ ഐറ്റി വ്യവസായ കെട്ടിടത്തിന്റെ പണി ആരംഭിച്ചു. 2006ൽ 15000 പേർക്ക് തൊഴിൽ നൽകിയിരുന്ന ടെക്നോപാർക്കിൽ 2015 ആയപ്പോഴേക്കും 50000 പേർക്ക് തൊഴിൽ നൽകുന്ന ഏറ്റവും വലിയ ഐറ്റി സംരംഭമായി മാറിയത് ഈ ഇടപെടലിന്റെ ഫലമായിട്ടാണ്.\nകൊച്ചി ഇൻഫോപാർക്കിലും ഏറ്റവും കൂടുതൽ ഐറ്റി വികസനം നടന്നത് 2006-11 കാലയളവിലാണ്. ഈ കാലഘട്ടത്തിൽ സർക്കാർ-സ്വകാര്യതലങ്ങളിൽ പത്ത് ലക്ഷം ചതുരശ്ര അടി വിസ്തൃതിയുള്ള കെട്ടിടം പണിയുകയും പുതുതായി 180 ഏക്കർ ഭൂമി ഏറ്റെടുക്കുകയും ചെയ്തു.\nഇൻഫോപാർക്ക് പൂർണമായി വിട്ടുകൊടുക്കുക, ആലപ്പുഴ മുതൽ കോഴിക്കോട് വരെ സർക്കാർ തലത്തിലോ സ്വകാര്യ മേഖലയിലോ വേറൊരു ഐറ്റി പാർക്കും പാടില്ല തുടങ്ങിയ നിയന്ത്രണങ്ങൾ എടുത്തുമാറ്റി സ്മാർട്ട് സിറ്റി പദ്ധതിക്ക് തുടക്കം കുറിച്ചു.\nഎല്ലാ പ്രദേശത്തും ഐറ്റി വികസനം ലക്ഷ്യമാക്കി ശ്രദ്ധേയമായ നിരവധി പദ്ധതികൾ ആരംഭിച്ചു. കൊരട്ടിയിലെ ഇൻഫോപാർക്കിന്റെ നിർമ്മാണം സമയബന്ധിതമായി പൂർത്തീകരിച്ചു. 2000 പേർ ജോലി ചെയ്യുന്ന സ്ഥാപനമാണ് ഇന്ന് കൊരട്ടി ഇൻഫോപാർക്ക്. ഇതേ കാലത്ത് തന്നെ ആരംഭിച്ച ചേർത്തല ഇൻഫോപാർക്കിൽ ഇപ്പോൾ 1000 പേർ ജോലി ചെയ്യുന്നു. തിരുവനന്തപുരം ടെക്നോപാർക്കിന്റെ ഉപ പാർക്കായി ആരംഭിച്ചതാണ് കുണ്ടറ ടെക്നോപാർക്ക്. കേരളത്തിലെ പ്രമുഖ ഐറ്റി വ്യവസായ കേന്ദ്രമായി കൊച്ചിക്കും തിരുവനന്തപുരത്തിനുമൊപ്പം കോഴിക്കോട് നഗരത്തെ ഉയർത്തുക എന്ന ലക്ഷ്യത്തോടെ കോ‍ഴിക്കോട് സൈബർ പാർക്ക് ആരംഭിക്കാനുള്ള പണി തുടങ്ങി. സൈബർ പാർക്കിന് ഉപപാർക്കുകളായി കണ്ണൂരും കാസർകോഡും രണ്ടു പാർക്കുകൾ ആരംഭിക്കുവാനുള്ള നടപടികൾ 2006-11ലെ ഇടതുമുന്നണി സർക്കാർ സ്വീകരിച്ചു. ചെറിയ നഗരങ്ങളിലും പഞ്ചായത്ത് കേന്ദ്രങ്ങളിലും തൊഴിൽ ലഭ്യത ഉറപ്പുവരുത്തുന്നതിന് ലക്ഷ്യമിട്ട് നടപ്പാക്കിയ മറ്റൊരു വിപ്ലവകരമായ ഐറ്റി പദ്ധതി ആയിരുന്നു ടെക്നോലോഡ്ജുകൾ.\nഎൽഡിഎഫ് ഗവൺമെന്റിന്റെ കാലയളവിൽ തന്നെയാണ് ഒറേക്കിൾ അവരുടെ ഒഫീസ് തിരുവനന്തപുരത്ത് ആരംഭിച്ചത്. കേപ് ജെമിനൈ, ഐബിഎം തുടങ്ങിയ കമ്പനികളുടെ ഓഫീസ് ആരംഭിക്കുന്നത് സംബന്ധിച്ച ചർച്ച അവസാന ഘട്ടത്തിലായിരുന്നു. കൂടാതെ 300 ഓളം ചെറുകിട കമ്പനികൾ വിവിധ പാർക്കുകളിൽ പ്രവർത്തനം ആരംഭിച്ചു.\nഎന്നാൽ യുഡിഎഫ് ചെയ്തതോ?\nകഴിഞ്ഞ അ‍ഞ്ച് കൊല്ലത്തിനുള്ളിൽ പുതിയതായിട്ട് ഒരു നല്ല സോഫ്റ്റ്‌വെയർ കമ്പനി പോലും കേരളത്തിൽ വന്നിട്ടില്ല. കഴിഞ്ഞ ഇടതുപക്ഷ സർക്കാരിന്റെ കാലത്ത് പ്രഖ്യാപിച്ച ഇൻഫോസിസിന്റെ തിരുവനന്തപുരത്തെ രണ്ടാമത് സോഫ്റ്റ്‌വെയർ കേന്ദ്രം 2015 ൽ യുഡിഎഫ് സർക്കാരിന്റെ നിഷ്ക്രിയത്വം കാരണം അവർ വേണ്ടെന്ന് വെച്ചു. ഇതിലൂടെ നഷ്ടമായത് 10000 പേർക്ക് തൊഴിൽ നൽകുമായിരുന്ന പദ്ധതിയാണ്. കേപ് ജെമിനൈ, ഐബിഎം എന്നീ കമ്പനികളും 2011-16 കാലയളവിൽ കേരളത്തിലെ അവരുടെ പദ്ധതികൾ ഉപേക്ഷിച്ചു. ഇവരാരും പോയത് തൊഴിലാളി സമരം കൊണ്ടല്ല, ഉമ്മൻ ചാണ്ടി സർക്കാരിന്റെ ഗുരുതരമായ കൃത്യവിലോപം കൊണ്ടാണ്. കേരളത്തിലെ പതിനായിരക്കണക്കിന് യുവജനങ്ങളാണ് ഉമ്മൻ ചാണ്ടി സർക്കാരിന്റെ നിഷ്‌ക്രിയത്വത്തിന്റെ ഫലം അനുഭവിക്കേണ്ടി വന്നത്.\nഇടതുപക്ഷക്കാലത്ത് ആരംഭിച്ച് പൂർത്തിയാക്കിയ പല പദ്ധതികളും ഉദ്ഘാടനം ചെയ്ത് സ്വന്തം നേട്ടമാണെന്ന് പെരുമ്പറ കൊട്ടി നടക്കുക എന്നത് മാത്രമായിരുന്നു ഇക്കാലയളവിൽ ഉമ്മൻ ചാണ്ടി സർക്കാരിന്റെ ഐറ്റി നയം. വിവരസാങ്കേതികവിദ്യാ വികസനപദ്ധതികൾക്ക് ഇരു സർക്കാരുകളും ഏറ്റെടുത്ത ഭൂമിയുടെ കണക്കാണ് ചുവടെ കൊടുത്തിരിക്കുന്നത്. ഇരു മുന്നണികൾക്കും ഈ വിഷയത്തിന്മേലുള്ള ആത്മാർത്ഥത എന്ത് മാത്രമായിരുന്നു എന്ന് ഇതിൽ നിന്നും വ്യക്തമാണ്.\n*UDF തുടങ്ങിയെങ്കിലും പൂർത്തിയാക്കിയത് LDF ആണ്.\n** LDF തുടങ്ങിയടുത്ത് തന്നെ നിൽക്കുകയാണ് ഇതിപ്പോഴും.\nഎല്ലാ വ്യവസ്ഥകളും റ്റീക്കോമിന് അടിയറവെച്ച് ആരംഭിച്ച സ്മാർട്ട് സിറ്റി പദ്ധതി ഒച്ചിന്റെ വേഗതയിൽ നടപ്പാക്കി ചെറിയ ഒരു കെട്ടിടം ഉദ്ഘാടനം ചെയ്തു. അവിടെയാണെങ്കിൽ ഒരാൾക്ക് പോലും തൊഴിൽ ലഭിച്ചതുമില്ല.\nഐറ്റി വികസനത്തിനായുള്ള ഇടതുപക്ഷ കർമ്മ പദ്ധതികൾ\n2016 മേയ് 16-ന് നടക്കാനിരിക്കുന്ന നിയമസഭാ തെരഞ്ഞെടുപ്പിൽ ഇടതുപക്ഷ ജനാധിപത്യമുന്നണി കേരള ജനതയ്ക്ക് സമർപ്പിച്ച പ്രകടന പത്രികയിൽ പ്രഖ്യാപിച്ച പ്രധാന പദ്ധതികൾ ഇവയാണ്.\nഐറ്റി മേഖലയിൽ രണ്ടരലക്ഷം പേർക്ക് തൊഴിൽ നൽകുന്നതിനായി ഒരുകോടി ചതുരശ്ര അടി ഓഫീസ് സ്പേസ് സൃഷ്ടിക്കും.\nസ്മാർട്ട് സിറ്റി പദ്ധതി സമയബന്ധിതമായി പൂർത്തിയാക്കും. വൻകിട സംരംഭങ്ങളെ ഉപയോഗപ്പെടുത്തുന്നതോടൊപ്പം ഊരാളുങ്കൽ ലേബർ കോണ്ട്രാക്റ്റ് സൊസൈറ്റി പോലുള്ള സഹകരണ മാതൃകകളെയും പ്രയോജനപ്പെടുത്തും.\nപ്രവാസിമൂലധനം പ്രയോജനപ്പെടുത്തി പുതിയ സൈബർ പാർക്കുകൾ സ്ഥാപിക്കും.\nപുറത്തുള്ള ചെറുകിട സംരംഭങ്ങൾക്ക് ടെക്നോപാർക്കുകളിൽ നിന്നും പിന്തുണ നൽകും. ടെക്നോപാർക്കിലെ സ്ഥാപനങ്ങൾക്ക് ഇതിനായി ആനുകൂല്യങ്ങൾ നൽകുന്ന കാര്യം പരിഗണിക്കും.\nഐറ്റി മേഖലയിൽ 1000 നൂതനാശയങ്ങളെ സർക്കാർ ഓരോ വർഷവും പ്രോത്സാഹിപ്പിക്കും. രണ്ടുലക്ഷം രൂപ ഇവർക്ക് സർക്കാർ ഗ്രാന്റായി നൽകും.\nവിവിധ കോളേജുകളിലെ ഫാബ് ലാബുകളുമായി ചേർന്ന് ലോകോത്തര ഡിസൈനുകൾ ഉണ്ടാക്കുന്ന ഒരു ഡിസൈൻ സ്റ്റുഡിയോ ആയി കൊല്ലത്ത് നിലവിലുള്ള കേരളാ സ്റ്റേറ്റ് ഇൻസ്റ്റിറ്റ്യൂട്ട് ഓഫ് ഡിസൈനിനെ വളർത്തിയെടുക്കും. പോളിടെക്നിക്കുകളെയും എൻജിനീയറിങ് കോളേജുകളെയും സെക്റ്റർ ഹബ്ബുകളുമായി നേരിട്ട് ബന്ധിപ്പിക്കും.\nഐറ്റി മിഷനും ടെക്നോപാർക്കുമായി കൈകോർത്ത് പ്രവർത്തിക്കുന്ന ഐസിറ്റി ഇന്നൊവേഷൻ സംവിധാനത്തിന് രൂപംനൽകും.\nഇന്റർനെറ്റ് ഓഫ് തിങ്സ്, ബയോ ഇൻഫൊർമാറ്റിക്സ്, കൊഗ്നിറ്റീവ് കംപ്യൂട്ടിങ് എന്നിവയിൽ ഊന്നിക്കൊണ്ടുള്ള റ്റെക്നോളജി ഹബ്ബുകൾ സ്ഥാപിക്കും.\nസർക്കാർ മുൻകൈയിൽ ബി റ്റു ബി രംഗത്ത് ഇ കൊമേഴ്സ് സംരംഭങ്ങൾ തുടങ്ങി ചെറുകിട ഉൽപ്പാദകരുടെ ഉൽപ്പന്നങ്ങളെ കൂടുതൽ ചലനാത്മകമാക്കും.\nനെറ്റ് ന്യൂട്രാലിറ്റിക്ക് വേണ്ടി നിലപാടെടുക്കും.\nസൈബർ ക്രൈം തടയും. അക്ഷയകേന്ദ്രങ്ങൾ ശക്തിപ്പെടുത്തും.\nഇന്റർനാഷണൽ സെന്റർ ഫോർ ഫ്രീ ആൻഡ് ഓപ്പൺ സോഴ്സ് സോഫ്റ്റ് വെയറിനെ പൊതു കമ്യൂണിറ്റി ഉടമസ്ഥതയിൽ നിലനിർത്തി പ്രവർത്തനം വിപുലമാക്കാൻ കേരളത്തിലുടനീളം സ്റ്റുഡന്റ് ചാപ്റ്ററുകൾക്ക് രൂപംനൽകും.\nസാധാരണ ജനങ്ങളെ ലക്ഷ്യമിട്ട് മൊബൈൽ സ്മാർട്ട് ഫോൺ അധിഷ്ഠിതമായ സേവനങ്ങൾ വികസിപ്പിക്കും. ഇതിന് സഹായകരമായ രീതിയിൽ ഒരു വീട്ടിൽ ഒരു സ്ത്രീക്ക് സ്മാർട്ട് ഫോൺ സൗജന്യനിരക്കിൽ നൽകും.\nഐറ്റി@സ്കൂൾ പദ്ധതിക്ക് സമാനമായി സാങ്കേതിക, മെഡിക്കൽ വിദ്യാഭ്യാസം ഉൾപ്പെടെയുള്ള ഉന്നത വിദ്യാഭ്യാസരംഗത്തും അക്കാദമികതലത്തിലും ഭരണതലത്തിലും ഐസിറ്റി ഉപയോഗം വ്യാപിപ്പിക്കും.\nവൈദ്യുതി ബോർഡിന്റെ തൂണുകൾ ഉപയോഗിച്ച് ഡിജിറ്റൽ കേരള നെറ്റ്‌വർക്ക് സ്ഥാപിക്കും. അഞ്ചുവർഷത്തിനുള്ളിൽ 100 രൂപയ്ക്ക് വീട്ടിലും 300 രൂപയ്ക്ക് ചെറുകിട വ്യാപാര സ്ഥാപനങ്ങൾക്കും 1000 രൂപയ്ക്ക് വ്യവസായസ്ഥാപനങ്ങൾക്കും ഇന്റർനെറ്റ് കണക്ഷൻ ഇതിലൂടെ ലഭ്യമാക്കും.\nവിവരസാങ്കേതികവിദ്യ, നവമാധ്യമങ്ങൾ എന്നിവയുടെ സാധ്യതകൾ പ്രയോജനപ്പെടുത്തുന്നതിന് ഗ്രന്ഥശാലാനിയമത്തിൽ ആവശ്യമായ ഭേദഗതികൾ വരുത്തും. ലൈബ്രറികളിലുളള അപൂർവ ഗ്രന്ഥങ്ങൾ ഡിജിറ്റലൈസ് ചെയ്യും.\nഇ ഗവേണൻസ് മലയാളത്തിൽത്തന്നെ നടപ്പാക്കും.\nകേരളത്തിന്റെ സമഗ്ര ഐറ്റി വികസനത്തിനായി ഇടതുപക്ഷ ജനാധിപത്യ മുന്നണി മുന്നോട്ടു വയ്ക്കുന്ന നിലപാടുകൾ പ്രതീക്ഷക്ക് വക നൽകുന്നുണ്ട്. ചരിത്രപരമായി ഇടതുപക്ഷം സ്വീകരിച്ച നിലപാടുകൾ കൂട്ടിച്ചേർത്തു വായിക്കുമ്പോൾ വിശേഷിച്ചും.


വേമ്പനാട്ടുകായല് കീഴടക്കി ഏഴുവയസ്സുകാരി ജുവല് | Seven-year-old girl Jewel conquers Vembanad Lake\nJan 9, 2022, 10:37 AM IST\nഒന്നേമുക്കാല് മണിക്കൂറുകൊണ്ടാണ് നാല് കിലോമീറ്റര് ദൂരം നീന്തി കായല് കീഴടക്കിയത്\n# യു. ഉലഹന്നാന്\nവേമ്പനാട്ടുകായലിന് കുറുകെ നീന്തിയ ഏഴ് വയസ്സുകാരി ജുവല് മറിയം കോലോത്തുംകടവില് തീരം തൊട്ടപ്പോള്. സമീപം പരിശീലകന് ബിജു തങ്കപ്പന്\nവൈക്കം: വേമ്പനാട്ടുകായലിന് കുറുകെ നീന്തി പുതിയ സമയവും വേഗവും കുറിച്ച് ഏഴു വയസ്സുകാരി ജുവല് മറിയം ബേസില്.\nശനിയാഴ്ച രാവിലെ ചേര്‍ത്തല തവണക്കടവില്‍നിന്ന് കോലോത്തുംകടവിലേക്കാണ് നീന്തിയത്. ഒന്നേമുക്കാല് മണിക്കൂറുകൊണ്ടാണ് നാല് കിലോമീറ്റര് ദൂരം നീന്തി കായല് കീഴടക്കിയത്.\nഇത്രയും ദൂരം കായലിനു കുറുകെ നീന്തുന്ന ഏറ്റവും പ്രായം കുറഞ്ഞ പെണ്‍കുട്ടിയെന്ന റെക്കോഡ് ഇനി ജുവലിന് സ്വന്തം. കോതമംഗലം കറുകിടം കൊടകപ്പറമ്പില് ബേസില് കെ. വര്‍ഗീസിന്റെയും അഞ്ജലിയുടെയും മകളാണ് ജുവല് മറിയം ബേസില്. കറുകിടം വിദ്യാ വികാസ് സ്‌കൂളിലെ രണ്ടാം ക്ലാസ് വിദ്യാര്‍ഥിനിയാണ്. പരിശീലകന് ബിജു തങ്കപ്പന്റെ ശിക്ഷണത്തിലാണ് നീന്തല് അഭ്യസിച്ചത്.\nതവണക്കടവില്‍നിന്ന് രാവിലെ അരൂര് എം.എല്.എ. ദലീമ ജോജോ ഫ്ളാഗ് ഓഫ് ചെയ്തു. വേമ്പനാട്ടുകായലിന്റെ മറുകര തൊട്ടപ്പോള് ജുവല് മറിയത്തെ അഭിനന്ദിക്കാനും സ്വീകരിക്കാനും ഒട്ടേറെ പ്രമുഖര് എത്തിയിരുന്നു. നഗരസഭാ ചെയര്‍പേഴ്സണ് രേണുകാ രതീഷ്, കേരള കോണ്‍ഗ്രസ് എം. ചെയര്‍മാന് ജോസ് കെ. മാണിയുടെ ഭാര്യ നിഷാ ജോസ്, കോതമംഗലം നഗരസഭ ഉപാധ്യക്ഷന് സിന്ധു ഗണേശന്, കൗണ്‍സിലര് ബബിതാ മത്തായി, വൈക്കം നഗരസഭാ ആരോഗ്യസ്റ്റാന്‍ഡിങ് കമ്മിറ്റി ചെയര്‍പേഴ്സണ് പ്രീതാ രാജേഷ്, പി.ഡി. ബിജുമോള്, എല്‍ദോസ് കീച്ചേരി, ശ്രീകല ബിജു തുടങ്ങിയ നിരവധിപേര് ജുവല് മറിയത്തെ സ്വീകരിക്കാെനത്തിയിരുന്നു.\nContent Highlights: Seven-year-old girl Jewel conquers Vembanad Lake\nപാകിസ്ഥാന്റെ ചരിത്രത്തിൽ ആദ്യമായി സുപ്രീം കോടതിയിൽ ഒരു വനിതാ ജഡ്ജി. ലാഹോർ ഹൈക്കോടതി ..


4malayalees - കാന്‍സര് ഇല്ലാതാക്കാം; ആല്‍ക്കലൈന് ശുദ്ധജലം ഇനി വീട്ടിലും\n2019-09-25/ (സോണി കല്ലറയ്ക്കല് )\nഭൂമിയിലെ ശുദ്ധജലത്തിന്റെ അളവ് അനുദിനം കുറയുന്ന കാലത്താണ് നാം ജീവിക്കുന്നത്. അതുകൊണ്ടുതന്നെയാണ് വരാനിരിക്കുന്ന നാളുകള് ജലയുദ്ധത്തിന്റെതാവുമെന്ന് സാമൂഹ്യ ശാസ്ത്രജ്ഞന്‍മാര് നിരീക്ഷിക്കുന്നത്. ലോകത്ത് 180 കോടി ജനങ്ങള് ഇന്ന് മാലിന്യംകലര്‍ന്ന ജലമാണ് കുടിക്കുന്നത് എന്നറിയുമ്പോള് ജലശുദ്ധീകരണത്തിനുള്ള ചെലവുകുറഞ്ഞ സാങ്കേതിക വിദ്യകളുടെ പ്രാധാന്യം മനസ്സിലാകും. ലോകമാകെയുള്ള മലിനജലത്തിന്റെ 80 ശതമാനവും ശുദ്ധീകരിക്കാതെ തന്നെ ജലവിതരണവുമായി കലരുന്നുണ്ടെന്നും അറിയുക. ഓരോ 15 സെക്കന്‍ഡിലും ഒരു കുട്ടി ജലജന്യ രോഗങ്ങളാല് മരണാവസ്ഥയിലാണ്. 70 ശതമാനം വ്യവസായമാലിന്യങ്ങളും നദികളിലെ ജലവുമായി കലരുന്നുണ്ട്. ലോകത്ത് എല്ലാവര്‍ക്കും 2030നകം ശുദ്ധജലം ലഭ്യമാക്കുകയെന്ന ഐക്യരാഷ്ട്രസഭയുടെ ലക്ഷ്യം ഫലപ്രാപ്തിയിലെത്തണമെങ്കില് ചെലവുകുറഞ്ഞ ജലശുദ്ധീകരണമാര്‍ഗങ്ങള് കണ്ടെത്തിയേ മതിയാകൂ. മലിനജലത്തിന്റെ ഉപയോഗം കോളറ, ടൈഫോയ്ഡ്, മഞ്ഞപ്പിത്തം, എലിപ്പനി തുടങ്ങി ഒട്ടേറെ സാംക്രമികരോഗങ്ങള് പടരുന്നതിന് കാരണമാകുന്നു. നമ്മുടെ ഈ കൊച്ചു കേരളത്തില് കഴിഞ്ഞ കാലങ്ങളില് പ്രളയം വരുത്തിയ വിനകള് കുറച്ചൊന്നുമല്ല. ഇന്ന് നാടാകെ മലിമസപ്പെട്ടിരിക്കുകയാണ്. ശുദ്ധജലത്തിന്റെ ധൈര്‍ലഭ്യം എങ്ങും നേരിടുന്നു. കുട്ടികളാണെങ്കില് മാരക രോഗങ്ങള്‍ക്ക് അടിമപ്പെട്ടുകൊണ്ടിരിക്കുന്നു. പ്രളയം ഉണ്ടാകുമ്പോള് വെള്ളം വരുന്ന വഴിയിലുള്ള പലതും കിണറ്റിലെത്താറുണ്ട്. പട്ടണ പ്രദേശങ്ങളിലാണെങ്കില് ഓടകളില് നിന്നുള്ള മാലിന്യവും അറവുശാലകളിലെ മാലിന്യവും ഇതില് പെടും. സെപ്റ്റിക് ടാങ്കുകളില് നിന്നുള്ള വെള്ളവും കിണറുകളില് കലരാ!റുണ്ട്. പ്രത്യേകിച്ച് ചെറിയ വളപ്പിനുള്ളില് തന്നെ കിണറും സെപ്റ്റിക് ടാങ്കും സ്ഥാപിച്ചിരിക്കുന്ന അവസ്ഥയില് . വലിയ നഗരങ്ങളുടെ വ്യാവസായിക മേഖലകള്‍ക്കടുത്ത് താമസിക്കുന്നവര്‍ക്ക് വ്യാവസായിക മാലിന്യം കാര്യമായി തന്നെ കിണറ്റിലും ലഭിക്കും. ജലത്തിന്റെ നിറം തന്നെ ചുവപ്പോ മഞ്ഞയോ ആയിരിക്കും . ഗ്രാമപ്രദേശത്തും നെല്‍വയലുകള്‍ക്കടുത്തുമുള്ളവര്‍ക്ക് കീടനാശിനിയുടെ അംശം കിണറ്റില് ലഭിക്കാറുണ്ട്. ഇതൊക്കെ തന്നെയാണ് പല സാക്രമിക രോഗങ്ങള്‍ക്കും കാരണമാകുന്നത്. പ്രധാനമായും കാന്‍സര് പോലെയുള്ളു രോഗങ്ങള് ക്രമാനുഗതമായി വര്‍ദ്ധിച്ചു വരുന്നതിന് കാരണവും ഇതു തന്നെ. പ്രളയശേഷം പലര്‍ക്കും തങ്ങളുടെ കുടിവെള്ളം ശുദ്ധീകരിക്കേണ്ടതെങ്ങനെ എന്ന് വ്യക്തമായി അറിയില്ല എന്നതാണ് വാസ്തവം. പലരും ബ്ലീച്ചിങ്ങ് പൌഡറില് കാര്യം അവസാനിപ്പിക്കുന്നു. മറ്റു ചിലര്\nകിണര് വറ്റിക്കുന്നു, കുമ്മായം കലക്കുന്നു അങ്ങനെ പോകുന്നു ഇവിടുത്തെ വിശേഷങ്ങള്. വെള്ളം ടെസ്റ്റ് ചെയ്യാന് പോലും ആര്‍ക്കും അറിയില്ല. ഭൂപടം നോക്കിയാല് ഒരുവശം മുഴുവന് വെള്ളത്തില് മുങ്ങിത്താണുകിടക്കുന്ന പ്രദേശമാണ് ഈ സുന്ദര കേരളം. അല്ലെങ്കില് ദൈവത്തിന്റെ സ്വന്തം നാട്. കാണുന്നിടത്തെല്ലാം പുഴകളും കിണറുകളും കുളങ്ങളും. പക്ഷെ അതിലൊന്നും കുടിക്കാനുള്ള വെള്ളമില്ല. ഒക്കെ നമ്മള് പലതിനെയും പാട്ടത്തിനു കൊടുത്തതുപോലെ തീറെഴുതിയതിന്റെ ഫലമെന്ന് ചിന്തിക്കേണ്ടിയിരിക്കുന്നു. ഭൂമിയിലെ സകല ജീവജാലങ്ങള്‍ക്കും അവകാശപ്പെട്ട ജലം സ്വകാര്യവത്കരിച്ച് വന് ലാഭം കൊയ്യാനുള്ള തത്രപ്പാടിലാണ് ഒട്ടനവധി ബഹുരാഷ്ട്ര കമ്പനികള്. നൂറുകണക്കിന് ബഹുരാഷ്ട്ര ഭീമന്‍മാര് ജലവ്യാപാരമെന്ന പുതിയ രത്‌നഖനിയില് കണ്ണുംനട്ട് മുന്നേറുകയാണ്. വന്‍കിട ചൂഷകരോടൊപ്പം ചെറുകിട വെള്ളവാണിഭക്കാര് വരെ വെള്ളം ശേഖരിച്ച് വില്‍പ്പന നടത്തിക്കൊണ്ടിരിക്കുകയാണ് . നമ്മള് കേരളീയര് ഒരു കൂസലും കൂടാതെ വിലകൊടുത്തു വെള്ളം വാങ്ങി കുടിക്കുന്നു. 15 20 വര്‍ഷങ്ങള്‍ക്ക് മുന്‍പ് വെള്ളം കാശ് കൊടുത്തു വാങ്ങി കുടിക്കുക എന്നത് മലയാളിക്ക് ചിന്തിക്കാന് പോലും പറ്റുമായിരുന്നില്ല. അങ്ങനെ ആദ്യമായി ഇവിടെ\nവെള്ള വില്‍പ്പനയ്ക്ക് എത്തിയ ബിസ് ലേരി ഒടുവില് പൂട്ടി പോവുകയാണ് ഉണ്ടായത്. തുടര്‍ന്ന് 15 വര്‍ഷം കഴിഞ്ഞ് കമ്പനി ഇവിടെ എത്തി വെള്ള ബിസിനസില് വന് ലാഭം കൊയ്യുകയാണ് ഉണ്ടായത്. ഇത് നമ്മുടെ ചിന്തയില് വന്ന മാറ്റം. ഇന്ന് സാധാരണക്കാരനും മുതലാളിയും മദ്യത്തില് ഒഴിക്കുന്ന വെള്ളം വരെ മിനറല് വാട്ടര് ആയി മാറിയിരിക്കുന്നു. ഇവിടെയാണ് മലയാളിക്ക് തെറ്റുപറ്റുന്നത്. ഇത്രയും മനോഹരമായ വളരെയധികം പുഴകളും നദികളും നല്ല കാലാവസ്ഥയും ഉള്ള ധാരാളം മഴ കിട്ടുന്ന ഈ നാട്ടില് വെള്ളം കൃത്യമായി ശുദ്ധീകരിച്ച് കുടിക്കാന് ഉപയോഗിക്കാന് അറിയാത്തവരാണ് നമ്മള് മലയാളികള് എന്നുപറയുന്നതില് ഒട്ടും തെറ്റില്ല. ഇന്ന് നാം കാശ് കൊടുത്തു പുറത്തു നിന്ന് വെള്ളം വാങ്ങുന്ന സംവിധാനത്തില് നിന്ന് സ്വന്തം വീട്ടിലെ അടുക്കളയില് ഉപയോഗിക്കുന്ന വെള്ളം നൂതന സാങ്കേതിക വിദ്യകള് ഉപയോഗിച്ച് ശുദ്ധികരിച്ച് ഉപയോഗിക്കുന്നതിനെപ്പറ്റി എന്തുകൊണ്ട് ചിന്തിക്കുന്നില്ല ?. അങ്ങനെ നാട്ടില് കിട്ടുന്ന വെള്ളം ശുദ്ധമല്ലെന്ന് പ്രഖ്യാപിച്ച് കുപ്പിവെള്ളം കുടിപ്പിക്കുന്ന കുടിവെള്ള മാഫിയകളെ ഇല്ലാതാക്കാന് നമുക്കു കഴിയില്ലേ?. അതെ, കേരളത്തിലെ മുഴുവന് വീടുകളുടെയും അടുക്കളയില് സ്വന്തമായി ശുദ്ധജലം നിര്‍മ്മിച്ചു നല്‍കുക\nഎന്ന ഉദ്ദേശത്തോടെ AQUA ULTRA TECH വാട്ടര് പ്യൂരിഫയര് എന്ന ബ്രാന്‍ഡുമായി എത്തിയിരിക്കുകയാണ് ഫാല്‍ക്കല് ബിസിനസ് കോര്‍പ്പറേഷന് എന്ന കമ്പനി.\nAQUA ULTRA TECH വാട്ടര് പ്യൂരിഫയര്\nവര്‍ഷങ്ങളോളം ജല ശുദ്ധീകരണ മേഘലയില് പ്രവര്‍ത്തിച്ച് പരിചയമുള്ള എഞ്ചിനീയര്‍മാര് രൂപകല്‍പന ചെയ്ത് വികസിപ്പിച്ചെടുത്തതാണ് AQUA ULTRA TECH വാട്ടര് പ്യൂരിഫര് . ജപ്പാന് സാങ്കേതിക വിദ്യയില് വികസിപ്പിച്ചെടുത്തിരിക്കുന്ന ഈ വാട്ടര് പ്യൂരിഫയര് കേരളത്തില് എത്തിക്കുന്നത് 20 വര്‍ഷമായി വാട്ടര് ഫില്‍റ്റര് രംഗത്ത് പ്രവൃത്തി പരിചയമുള്ള എറണാകുളം പെരുമ്പാവൂര് സ്വദേശിയായ അനിഷ് മാണിക്യന് എന്ന യുവ സംരംഭകനാണ്. കാന്‍സര് കോശങ്ങളെ ഇല്ലാതാക്കാന് കഴിവുള്ള ആല്‍ക്കലൈന് വെള്ളമായി ഇനി നിങ്ങളുടെ വീട്ടിലെ വെള്ളവും ചുരുങ്ങിയ ചിലവില് മാറ്റിയെടുക്കാം എന്നതാണ് ഇതിന്റെ പ്രധാന സവിശേഷത. വലിയ കമ്പനികളില് നിന്ന് വലിയ വില കൊടുത്ത് വെള്ളം ശുദ്ധികരിക്കുന്ന മിഷന് വാങ്ങിക്കാന് പറ്റാത്ത സാധാരണക്കാരായ ആളുകള്‍ക്ക് കുറഞ്ഞ നിരക്കില് വാട്ടര് പ്യൂരിഫയര് എത്തിക്കുക എന്നതാണ് അനീഷ് ലക്ഷ്യമിടുന്നത്. ഇന്ന് കാണുന്ന 90\nശതമാനം രോഗങ്ങളും പകരുന്നത് വെള്ളത്തിലുള്ള രോഗാണുക്കളും അഴുക്കുകളും മൂലമാണ്. അതാണ് ഒരോരുത്തരെയും നിത്യ രോഗികളാക്കി മാറ്റുന്നത്. അതിന് പൂര്‍ണമായ പരിഹാരവുമായാണ് AQUA ULTRA TECH വാട്ടര് പ്യൂരിഫയേഴ്‌സ് രംഗത്ത് വന്നിരിക്കുന്നത്. ഇന്ന് നമ്മുടെ നാടിന്റെ പ്രധാന ആവശ്യങ്ങളിലൊന്ന് ഇതാണെന്ന് അനിഷ് ഉറപ്പിച്ച് പറയുന്നു. കുടിവെള്ളത്തില് ഉള്ള അഴുക്ക്, പൊടി, ചെളി, ഇരുമ്പ്, തടിപ്പ്, വെളുത്ത പൊടി, മണം, മഞ്ഞനിറം, ബാക്ടീരിയ, വൈറസ് തുടങ്ങിയ മാലിന്യങ്ങളെ നീക്കം ചെയ്ത് വെള്ളത്തിന്റെ തനതായ സ്വഭാവം മാറാതെ കെമിക്കല് ഇല്ലാതെ ശുദ്ധമായ വെള്ളം പ്രദാനം ചെയ്യുന്ന അതി നൂതനമായ ശുദ്ധീകരണ രീതിയാണ് AQUA ULTRA TECH വാട്ടര് പ്യൂരിഫയര് ആവിഷ്‌ക്കരിച്ചിരിക്കുന്നത്. കടല് വെള്ളം ആണെങ്കില് പോലും അതിന്റെ അകത്ത് വരുന്ന ഉപ്പിന്റെ അംശം മുതല് 3000 ത്തിന് മുകളില് വരുന്ന TDS വരെ മാറ്റി ശുദ്ധമായ മിനറല് വെള്ളം ആക്കി മാറ്റാന് പറ്റുന്ന രീതിയിലാണ് ഇത് ഡിസൈന് ചെയ്തിരിക്കുന്നത്. ബോര്‍വെല് വെള്ളത്തില് വരുന്ന ഹാര്‍ഡ് നെസും അയണിന്റെ അംശവും മാറ്റിയെടുക്കാം. ആകെ മൊത്തം ഓട്ടോമാറ്റിക് സംവിധാനത്തില് പ്രവര്‍ത്തിക്കുന്ന ഈ സംവിധാനത്തിന് 24 വാട്ട്‌സ് കറണ്ട് മാത്രം മതി എന്നുള്ളതാണ് ഇതിന്റെ മറ്റൊരു\nപ്രത്യേകത. കടല് പ്രദേശത്ത് ആണെങ്കിലും പട്ടണങ്ങളിലാണെങ്കിലും ഗ്രാമ പ്രദേശത്ത് ആണെങ്കിലും പലതു വേണ്ട ഒരേയൊരു സിസ്റ്റം മാത്രം മതി. സാധാരണ രീതി പോലെ ജലത്തെ അരിച്ചെടുക്കുക മാത്രമല്ല, മറിച്ച് ആധുനികസാങ്കേതികവിദ്യ ഉപയോഗിച്ച് ജലത്തെ ശുദ്ധീകരിക്കുകയണ് ഇവിടെ ചെയ്യുന്നത്.9സ്റ്റേജുകളിലായാണ് ഇതിന്റെ ഫില്‍റ്ററേഷന് നടക്കുന്നത് ( RO, UV, UF, TDS, ALKALINE, SAND, CARBON, MICRO, BIO CHEMICAL എന്നിങ്ങനെ ).\nആല്‍ക്കലൈന് വെള്ളത്തിന്റെ ഗുണങ്ങള്\nആല്‍ക്കലൈന് വെള്ളത്തിന് ക്യാന്‍സര് കോശങ്ങളെ ഇല്ലാതാക്കാന് കഴിയുമെന്നാണ് ജപ്പാനില് നടന്ന ശാസ്ത്രീയ പഠനത്തില് ശാസ്ത്രജ്ഞര് അവകാശപ്പെടുന്നത്. ശരീരത്തെ വിഷമുക്തമാക്കാനും ക്യാന്‍സര് സെല്ലുകളെ നശിപ്പിക്കാനും ആല്‍ക്കലൈന് വെള്ളത്തിന് കഴിയുമെന്നാണ് ജാപ്പനീസ് ശാസ്ത്രജ്ഞന്‍മാര് പറയുന്നത്. ഏറ്റവും അധികം ക്യാന്‍സര് രോഗികളുള്ള പാശ്ചാത്യ ലോകവും ഇത് ശരിവെക്കുന്നുണ്ട്. ആളുകള് കൂടുതലും ഫാസ്റ്റ് ഫുഡിനെ ആശ്രയിക്കുന്ന ഇന്നത്തെ കാലത്ത് ശരീരം കൂടുതല് അസിഡിക് സ്വഭാവമുള്ളതാകുന്നു. കഫേനും ഇതില് വലിയ പങ്കുണ്ട്. ശരീരത്തിലെ അസിഡിക് ലെവല് ഉയരുമ്പോള് ശരീരം പ്രതികരിച്ച് തുടങ്ങും. അമിതമായ ക്ഷീണവും തളര്‍ച്ചയും മന്ദതയും നെഞ്ചിന് താഴേക്കുള്ള ഭാഗങ്ങളിലെ വേദനയും പെട്ടെന്ന് രോഗങ്ങള്‍ക്ക് അടിപ്പെടുന്ന പ്രവണതയുമെല്ലാമാണ് ശരീരത്തിന്റെ പ്രതികരണങ്ങള്. ഈ ഉയര്‍ന്ന അസിഡിറ്റി ലെവല് കോശങ്ങള് നശിക്കാനും കോശദ്രവ്യങ്ങള് നശിക്കാനും ഇടയാക്കും. കോശങ്ങളില് മാറ്റമുണ്ടാകാനും വികലമാകാനും അടക്കം സങ്കീര്‍ണമായ കാര്യങ്ങളിലേക്ക് നയിക്കും. ഇത് ക്യാന്‍സര് സാധ്യത വര്‍ധിപ്പിക്കും. ആല്‍ക്കലൈന് വെള്ളം കുടിക്കുന്നത് ശരീരത്തിലെ ഈ അസിഡിക് രൂപീകരണം തടയാന് സഹായിക്കും.\nഇത് പൂര്‍ണ ആരോഗ്യത്തിലേക്ക് ശരീരത്തെ നയിക്കും. ക്യാന്‍സറസ് കോശങ്ങളെ നശിപ്പിക്കാനും ആല്‍ക്കലൈന് വെള്ളത്തിന് കഴിയും. ആരോഗ്യമുള്ള കോശങ്ങളെ നശിപ്പിക്കാതെ ഇതിന് സാധിക്കുമെന്നതാണ് പ്രധാനം. ആല്‍ക്കലൈന് വെള്ളം കുടിക്കുന്നത് ശരീരത്തെ നിര്‍ജലീകരണത്തില് നിന്ന് രക്ഷിക്കുകയും ആരോഗ്യം മികച്ചതാക്കുകയും ചെയ്യുമെന്ന് ഗവേഷകര് പറയുന്നു.\nരോഗവാഹകരായ സൂക്ഷ്മജീവികളെ അള്‍ട്രാവയലറ്റ് രശ്മികളുടെ സഹായത്താല് നിര്‍വീര്യമാക്കുന്നു. കൂടാതെ ജലത്തിലെ മാലിന്യങ്ങളെയും ലവണാംശത്തെയും നീക്കം ചെയ്യുന്നു.\nറിവെഴ്‌സ് ഓസ്‌മോസിസ് സങ്കേതികവിദ്യ\nജലത്തിന്റെ നിറം, മണം, ഉപ്പ്, കാഠിന്യം, കെമിക്കലുകള്, ബാക്ടിരിയ, ക്ലോറിന് തുടങ്ങിയ പ്രശ്‌നങ്ങളാണ് ഇന്ന് പലരെയും അലട്ടുന്നത്. ജലത്തിന്റെ നിറം, മണം, ഉപ്പ്, കാഠിന്യം, കെമിക്കലുകള് എന്നിവ മാറ്റുന്നതിലൂടെ വസ്ത്രങ്ങള്, ടാപ്പുകള്, ടൈലുകള്, സാനിറ്ററികള് വൃത്തിയും ഈടും നിലനിര്‍ത്തുന്നു. ക്ലോറിന്, ബാക്ടിരിയ, കെമിക്കലുകള് നീക്കുന്നതിലൂടെ ജലത്തിലൂടെയുള്ള രോഗങ്ങളില് നിന്നും സുരക്ഷിതരാകുന്നു....\nഇത്രയും ഗുണമേന്മയുള്ള ആല്‍ക്കലൈന് വെള്ളം (ശുദ്ധജലം ) വീട്ടില് തന്നെ ലഭ്യമാക്കാന് ആവശ്യമായ ജപ്പാന് സാങ്കേതിക വിദ്യയില് നിര്‍മ്മിച്ച AQUA ULTRA TECH വാട്ടര് പ്യൂരിഫയേഴ്‌സ് ചുരുങ്ങിയ ചിലവില് നേരിട്ട് വീടുകളില് ലഭ്യമാക്കുന്നു. ഇതിന്റെ എല്ലാ സംവിധാനങ്ങള്‍ക്കും ആകെ മൊത്തം വരുന്ന ചെലവ് 7000 മുതല് 11500 രൂപ വരെ മാത്രം. 100 ലിറ്റര് മുതല് ഒരു ലക്ഷം ലിറ്റര് വരെ വരുന്ന ജലസംഭരണികളില് മൊത്തമായും ജലം ശുദ്ധീകരിക്കാനുള്ള സംവിധാനവും കമ്പനി നല്‍കുന്നുണ്ട്. ഒരു വര്‍ഷത്തേയ്ക്ക് വാറണ്ടിയും കമ്പനി വാഗ്ദാനം ചെയ്യുന്നു. സ്വദേശത്തും വിദേശത്തുമുള്ള ഡിസ്ട്രിബ്യൂട്ടര്‍മാരിലൂടെ ഇതിന്റെ വിതരണം എല്ലായിടത്തും എത്തിക്കാനാണ് കമ്പനി ലക്ഷ്യമിടുന്നത്. കൂടുതല് അറിയാന് ബന്ധപ്പെടുക മൊബൈല് : 9188446305


എ.എ.പി.യോട് വിടപറയാൻ സമയമായി -അൽക്ക ലാംബ | Delhi\nഎ.എ.പി.യോട് വിടപറയാൻ സമയമായി -അൽക്ക ലാംബ\nന്യൂഡൽഹി: ആം ആദ്മി പാർട്ടി വിടുമെന്ന് വീണ്ടും പ്രഖ്യാപിച്ചുകൊണ്ട് പാർട്ടിയിലെ വിമത എം.എൽ.എ. അൽക്ക ലാംബ രംഗത്തെത്തി. എ.എ.പി. വിടാൻ സമയമായെന്ന് അൽക്ക വെള്ളിയാഴ്ച പറഞ്ഞു.\nകോൺഗ്രസ് അധ്യക്ഷ സോണിയാ ഗാന്ധിയെ സന്ദർശിച്ച് ഏതാനുംദിവസങ്ങൾക്ക് ശേഷമാണ് ചാന്ദ്‌നി ചൗക്ക് എം.എൽ.എ.യായ അൽക്കയുടെ പരാമർശം. എ.എ.പി.യുടെ പ്രാഥമിക അംഗത്വത്തിൽനിന്ന് രാജിവെക്കാനുള്ള സമയമായി. കഴിഞ്ഞ ആറുവർഷം പാർട്ടിക്കൊപ്പം നടത്തിയ യാത്രയിൽനിന്ന് ഏറെ മികച്ച കാര്യങ്ങൾ പഠിക്കാൻ സാധിച്ചു -അൽക്ക ട്വിറ്ററിൽ കുറിച്ചു. ചൊവ്വാഴ്ചയായിരുന്നു സോണിയയുമായുള്ള കൂടിക്കാഴ്ച. ഇതേത്തുടർന്ന് അൽക്ക കോൺഗ്രസിൽ ചേരുമെന്ന അഭ്യൂഹങ്ങൾ ശക്തമായിട്ടുണ്ട്.\nഎ.എ.പി. വിടാനും വരുന്ന നിയമസഭാതിരഞ്ഞെടുപ്പിൽ സ്വതന്ത്ര സ്ഥാനാർഥിയായി മത്സരിക്കാനും തീരുമാനിച്ചതായി കഴിഞ്ഞമാസം അൽക്ക പ്രഖ്യാപിച്ചിരുന്നു. കഴിഞ്ഞ കുറച്ചുകാലമായി എ.എ.പി. നേതൃത്വത്തോട് ഇടഞ്ഞുനിൽക്കുകയാണ് ഇവർ. ലോക്‌സഭാതിരഞ്ഞെടുപ്പിലെ പാർട്ടിയുടെ പരാജയത്തിന്റെ ഉത്തരവാദിത്വം മുഖ്യമന്ത്രി അരവിന്ദ് കെജ്‌രിവാൾ ഏറ്റെടുക്കണമെന്ന് അൽക്ക ആവശ്യപ്പെട്ടിരുന്നു. ഇതേത്തുടർന്ന് പാർട്ടി എം.എൽ.എ.മാരുടെ വാട്‌സാപ്പ് ഗ്രൂപ്പിൽനിന്ന്് ഇവരെ പുറത്താക്കുകയും ചെയ്തിരുന്നു.\nപൊതുതിരഞ്ഞെടുപ്പിൽ പ്രചാരണത്തിനിറങ്ങാനും അൽക്ക തയ്യാറായിരുന്നില്ല. മുൻ പ്രധാനമന്ത്രി രാജീവ് ഗാന്ധിയുടെ ഭാരതരത്ന പുരസ്കാരം തിരിച്ചെടുക്കണമെന്ന വിഷയത്തിലാണ് അൽക്ക പാർട്ടിയുമായി ആദ്യം ഇടഞ്ഞത്. കോൺഗ്രസിലൂടെ രാഷ്ട്രീയജീവിതം ആരംഭിച്ച അൽക്ക 20 വർഷത്തോളം വിവിധതലങ്ങളിൽ പ്രവർത്തിച്ച ശേഷമാണ് എ.എ.പി. യിലെത്തിയത്.


അനുപമ കോഹ്ലി : രക്ഷിച്ചത് 261 ജീവൻ\nFebruary 13, 2018, 12:28 am\nന്യൂഡൽഹി: മുംബൈയുടെ ആകാശത്ത് തലനാരിഴയ്ക്ക് ദുരന്തം ഒഴിവായതിന് പിന്നിൽ എയർ ഇന്ത്യയുടെ കാപ്റ്റൻ അനുപമ കോഹ്ലിയുടെ ചടുലനീക്കങ്ങളാണ്. രക്ഷിച്ചത്, 261 ജീവനുകളും!\n152 യാത്രക്കാരുമായി ഡെൽഹിയിൽ നിന്ന് പറന്നുപൊങ്ങിയ വിസ്താര യുകെ 997 വിമാനവും 109 യാത്രക്കാരുമായി ഭോപ്പാലിലേക്ക് പറന്ന എയർ ഇന്ത്യയുടെ എ1 631 വിമാനവുമാണ് ഈ മാസം ഏഴിന് 100 മീറ്റർ മാത്രം അകലത്തിലെത്തിയത്. കൂട്ടിമുട്ടൽ ഒഴിവാക്കാനുള്ള അലാം ശബ്ദിച്ചതിനാൽ പൈലറ്റുമാർ ദ്രുതഗതിയിൽ ഗതിമാറ്റിയതിനാലാണ് അപകടം തലനാരിഴയ്ക്ക് ഒഴിവായത്.\n''എയർ ഇന്ത്യയുടെ പൈലറ്റ് അനുപമ കോഹ്ലി അപകടം സംഭവിക്കാൻ സെക്കൻഡുകൾ ബാക്കിയുള്ളപ്പോഴാണ് സുരക്ഷിതമായി ഗതിമാറ്റിവിട്ടത്.'' എയർ ഇന്ത്യയിലെ മുതിർന്ന ഉദ്യോഗസ്ഥൻ പറഞ്ഞു.\nവിസ്താര തുടർച്ചയായി താണ് പറക്കുകയായിരുന്നുവെന്നും അത് അനുവദനീയമേഖല ലംഘിക്കുകയും ചെയ്തുവെന്നാണ് പ്രാഥമിക നിഗമനം. 27000 അടി ഉയരത്തിലാണ് ഇരുവിമാനങ്ങളും നേർക്കുനേർ വന്നത്. എന്നാൽ, 29000 അടിയിൽ പറന്നുകൊണ്ടിരിക്കെ താണുപറക്കാൻ എയർ ട്രാഫിക് കൺട്രോളിൽ നിന്ന് നിർദേശം ലഭിച്ചെന്നാണ് വിസ്താരയുടെ പൈലറ്റുമാർ പറയുന്നത്.\nസംഭവത്തിൽ എയർക്രാഫ്റ്റ് ആക്സിഡന്റ് ഇൻവെസ്റ്റിഗേഷൻ ബ്യൂറോ (AAIB) അന്വേഷണം ആരംഭിച്ചു.